
MINUNATA 
LUME 
A PĂSĂRILOR 


PREFAŢĂ 


Ai 


Păsările reprezintă o lume într-adevăr „minunată“ prin 
diversitate, obiceiuri, valoare economică, har de a stimula 
imaginaţia înaripată a omului. 

Cele circa 8 600 de specii, însumând mai bine de 75 mi- 
liarde de exemplare, au împiînzit aerul, apa şi uscatul, 
luînd în stăpînire, deopotrivă, zăpezile polilor şi pustiurile 
fierbinți, desișurile de nepătruns ale pădurilor tropicale și 
zerburile unduitoare ale stepelor, stîncile inospitaliere ale 
munților şi păpurișurile pline de viață ale bălților. 

Toate îşi trag originea din acel greoi Archaeopteryx, 
care, în urmă cu 150 milioane de ani, nu-și lepădase încă 
toate caracterele de reptilă. Prin obiceiurile sale, Ar- 
chaeopteryx pare să fi fost misteriosul înaintaș al păsărilor 
de pădure. Cîţiva descendenți ai săi, ca Hespeornis, anunță 
prin anumite caractere apariția păsărilor de baltă, iar 
Diairyma, apărută în Neozoic, semăna cu unele ratite de 
azi, cum ar fi casuarii australieni, vestind, într-un fel, şi 
cucerirea marilor spaţii ale stepelor şi deșerturilor. 

O simplă inventariere a lumii actuale a păsărilor ne-ar 
dezvălui fantastica lor diversitate. De la bijuteriile cît 
unghia ale colibrilor şi pînă la masiva siluetă a păsărilor- 
girafe — cum sînt numiţi struții —, de la elegantele păsări 
ale paradisului pînă la uriaşii stăpîni ai văzduhului — fre- 
gatele şi condorii —, care stăpinesc întinderile oceanice 
sau inaccesibilele piscuri ale Anzilor, păsările și-aduc 
nota caracteristică de formă, culoare şi dinamism la peisa- 
jul Terrei. 

Să nu mai vorbim de pasionanta viață a păsărilor, de 
obiceiurile lor de nuntă, de inegalabila lor artă de con- 
structori, de ingenioasele lor mijloace de comunicare — în- 
cetul cu încetul decodate de etologii moderni —, de ului- 
toarele lor migrații pe distanțe de mii de kilometri, în 

jurul cărora se duc încă discuţii și se emit în continuare 
ipoteze. 

Era firesc ca păsările să fi intrat din cele mai vechi 
timpuri în atenția omului. 

Mitologiile popoarelor le confirmă prezența în rîndul 
ființelor supranaturale sau a zeităților, iar folclorul de pe 
toate meridianele lumii este plin de prea frumoase legende 
inspirate de păsări. Să amintim doar cocorii pomeniţi de 
hai-kai-urile japoneze și imortalizaţi în stampele orientale ; 
pasărea ibis a egiptenilor, încrustată pe toate basorelie[u- 


rile templelor şi piramidelor ; tutanbokanul — îndră- 
gită de papuași, kukuruku-ul cîntat în America latină; tu- 
kanul divinizat de africani sau pasărea-olar — simbol al 


hărniciei la sudamericani, la care putem adăuga și „măias- 
tra“ noastră românească, stilizată de Brâncuși din silueta 
zveltă a ciocirliei țîșnită spre lumina solară. Mitul păsării 
Phoenix, care se naşte din propria-i cenușă, ori mitul 
icarian al omului dornic să se ia la întrecere cu păsările 
au făcut înconjurul lumii. Citiţi numai fermecătoarea carte 
a lui Simion Popa Marian „,Paserile noastre și legendele 
lor“ ca să vă daţi seama cit de legat a fost poporul nostru 
de aceste fiinţe, cîtă fantezie a risipit în acel poetic aliaj 
al fantasticului cu realul. 

Atitudinea „mitizantă“ a omului faţă de pasăre n-a 
exclus-o pe cea practică, economică. Din cele mai vechi 
timpuri omul a văzut în păsările comestibile o sursă de 
hrană, în cele cîntătoare — un izvor de desfătare, în cele 
cu penaj atracțios — materie primă fie pentru cerinţele 
modei europene, fie pentru confecţionarea costumelor 
rituale, la unele populaţii băștinașe de pe alte continente. 

Pe imensele „pînze“ naturale ale peșterilor, „zugravii“ 
epocii de piatră au scrijelit și colorat numeroase portrete 
animaliere. Peșterile europene reprezintă un excepționul 
„atlas lapidar“ al unor mamifere cavernicole. În schimb, 
în cele de la Tassili, din Africa, au fost identificate scenele 
vînării unor păsări uriașe care puteau fi dispărutele de 
azi, Aepyornis. 

Dacă unele specii, considerate „sacre“ sau „divinatorii“, 
se bucurau de un regim discriminatoriu, fiind ocrotite de 
populaţiile băștinaşe (ca abumarkubul din Africa, mongo- 
takahe din ținutul neozeelandez al maorilor ori cucul şi 
mierla în ţările europene), iar altele, ca rîndunica sau 

barza la noi, se bucurau de o afecţiune specială, care le 
punea la adăpostul prinderii sau uciderii, cele mai multe 
specii aviare au intrat în sfera de acţiune a omului. Vinarea 
şi domesticirea au fost cele două acte atît de diferite de 
luare în stăpînire a bogatei împărăţii a păsărilor. 

Domesticirea a îmbogățit considerabil inventarul orni- 
tologic. Să ne gîndim numai la crearea de către om a unei 
imense varietăți de porumbei și galinacee, îndeletnicire 
cu efecte biologice care a preocupat cu atîta pasiune pe 
Darwin. 

Vînătoarea a avut însă efecte nocive. De la vîinarea pen- 
tru nevoile de hrană — oarecum rațională şi temperată —, 
omul a trecut, începînd din Evul Mediu, la vinătoarea 
delectivă, la vinătoarea nesăbuită ca o desfătare în 
timpul liber sau ca un sport de performanță — prilej de 
întrecere, de dovedire a îndemînării, de orgolioasă înscriere 
a unor palmaresuri ori de îmbogăţire a colecţiilor de trofee. 

Nu întîmplător, prin efectele destructive ale acţiunilor 
sale directe sau indirecte, omul a fost socotit — începînd 


cu Aristotel — dușmanul cel mai primejdios al naturii. 
În ultimele patru sute de ani — mai ales după desco- 
perirea ucigătoarelor arme de foc — lumea păsărilor și-a 


pierdut liniștea şi și-a rărit treptat rîndurile. Legile restric- 
tive ale vînatului aplicate în ultimul veac n-au împiedi- 
cat braconajul. 

Ca urmare a uciderii intensive sau chiar a masacrului 
în masă — așa cum s-a întîmplat, de exemplu, cu porum- 
belul sălbatic americât == sute de specii au “dispărut” sau 
sînt în curs de dispariţie. T -mmn 

Dar lucrarea nefastă a omului s-a manifestat nu 
numai pe cale directă, ci şi indirectă, prin urmările nu 
totdeauna fericite ale civilizației moderne. În ultimele 
decenii, apele, uscatul, aerul au început să se altereze, 
iar lanțurile trofice să sufere grave dereglări capabile să 
producă în unele părți ale lumii ruperea echilibrului bio- 
logic natural. 

Deratizarea sau otrăvirea mamiferelor mari de pradă 
au atras dispariția aproape completă a agenților sanitari 
ai naturii — păsările răpitoare — care se hrăneau cu ca- 
davrele lor. Puiverizarea masivă a insecticidelor s-a dove- 
dit mai mult sau mai puțin eficientă față de artropode, 
capabile de imunizare. În schimb, asupra păsărilor insec- 

tivore, ea a avut un efect dezastruos, mii de păsări murind 
intoxicate cu D.D.T.-ul stocat în insectele fitofage, sau 
rămînîind total sau parțial sterile „Mareele negre“ — 
rezultat al deversării deșeurilor de ţiţei sau al eşuării gi" 
gantelor petroliere — afectează nu numai fondul piscicol, 
dar și păsările care, atingîndu-se de pelicula grasă, își 
îmbibă penele cu ea şi nu mai pot zbura, înecîndu-se sau 
murind de inaniție. Sute de mii de păsări, mai ales rațe, 
pescăruși și alcioni mor astfel pe țărmul Mării Nordului 
si al Mediteranei, ori pe coastele Americii de Nord și 
de Sud. 

Pe drept cuvînt Jean Dorst în cunoscuta sa carte „Ina- 
inte ca natura să moară“ prevenca : „Foloasele aduse de 
păsări “sînt inestimabile. Dacă aripatele ar dispărea prin 
absurd, s-ar instaura domnia feroce a insectelor și roză- 
toarelor“. 

În fața pericolului ecologic, toate forțele conștiente ale 
lumii s-au unit. Ocrotirea mediului natural, în general, a 
momentelor naturii, în special, a încetat să mai îmbrace 
un aspect sentimental, să constituie iniţiativa unor aso- 
ciaţii de iubitori ai naturii sau a unor state cu zestre na- 
turală amenințată, devenind o problemă de interes 
mondial, reglementată de organisme internaţionale prin 
decrete şi legi speciale. 

Numai din enumerarea acestor probleme ne dăm seama 
cît de interesantă este lumea păsărilor, cîte dileme tulbu- 
rătoare şi răspunderi grave ridică în fața omului con- 
temporan. 

De aceea socotim binevenită o lucrare ca „Minunata 
lume a păsărilor“ de Ion Bordeianu, unde, fapt mai rar în 
literatura noastră de informare științifică, păsările devin 
un pretext de dezbatere complexă şi amplă, obiectul unei 
originale monografii, situată la răscrucea dintre biologie, 
istorie şi etică. 

S-au scris la noi şi în alte țări sute de tratate ornitolo- 
gice valoroase, mii de cărţi care vorbesc despre obiceiu- 
rile, migrațiile, foloasele şi ocrotirea păsărilor. Am putea 
aminti „Les oiseaux“ a lui M. Bourbier, „Păsările Româ- 
niei“ de W. Dombrowski şi I. Linţia“, „De Welt des Vogels“ 
de L. von Boxberger, „Păsările lumii“ de Dimitrie Radu, 
capitolele despre păsări din „Lierlieben“ de Brehm, din 
„Animalele și păsările lumii“ de B. Jitkov sau din „Fauna 

României“ a lui Ion Simionescu, alături de teme particula- 
rizate în legătură cu păsările, abordate de cunoscuți cerce- 
tători români și străini ca M. Tălpeanu, Dimitrie Radu, 
L. Rudescu, V. Olaru, A. Eifeldauer, R. Plattesteiner, 
K. Kreutz, Jacques Delamain, K. Flăricke, D. Griffin, 
K. Lorenz, V. Ostrîigaiev, L. Portenko, N. Sokolev, Jean 
Dorst și mulți alții. 

I. Bordeianu încearcă să reunească sub coperţile cărții 
de față tot ce se poate spune despre acești „cetățeni ai 
lumii“, într-o formă simplă şi accesibilă, pe un ton cald 
şi convingător care ne poartă cu gîndul la Ion Simionescu. 
Pentru că Ion Bordeianu, naturalist octogenar, dar cu 
suflet de adolescent, a topit în cartea sa întregul patos pe 
care cel mai mare popularizator român al florilor și ani- 
malelor l-a transmis celor care î s-au alăturat în opera 
de răspîndire a ştiinţei. 

Copil fiind, alături de magistralele cărți ale lui I. Si- 
mionescu, citeam cu sufletul la gură şi interesantele bro- 
șuri apărute în editura „Casei Scoalelor“ : „Viața în fundul 
mărilor“, „Cum se apără animalele de dușmani“, „Cum se 
ajută între ele animalele“, „Cum se hrănesc plantele cu 
insecte“, semnate de I. Bordeianu. 

După patruzeci de ani am avut fericirea nu numai să 
citesc şi să refer, dar să şi prefaţez una din lucrările de 
senectute ale prietenului copilăriei mele, unde nu se face 
caz de erudiție, ci se aduc argumente decisive, adresate 
direct inimii cititorului. O astfel de carte caldă și ome- 
nească aduce un modest, dar real serviciu educării tinerei 
generaţii în spiritul respectului pentru natură, înțelegerii 
și dragostei pentru păsări, ființele care împletesc în chipul 
cel mai expresiv vioiciunea, tandreţea, prevederea și 
hărnicia, şi fără de care viața noastră ar fi ştirbită, poate, 
de una din cele mai alese bucurii. 

În timp ce cartea își urma drumul în tipografie, am 
aflat cu adîncă tristeţe că autorul ei a plecat dintre noi. 
Opera lui de popularizare ştiinţifică închinată tineretului 
va constitui în continuare un exemplu pentru toţi cei care 
înțeleg, iubesc și apără natura. 


TUDOR OPRIŞ 


SĂ FACEM CUNOȘTINȚĂ 
CU PĂSĂRILE 


ACEȘTI CETĂȚENI AI LUMII... 


Ce tablou, ce carte pot fi oare com- 
parate cu spectacolul naturii !... 


Œ. TAINE) 


Aproape oriunde vom colinda pe globul nostru pămîn- 
tesc vom întiîlni mișcarea elegantă, în aer, a păsărilor, 
care-şi vestesc prezenţa, de cele mai multe ori, şi prin 
„glasul“ lor inimitabil. Pe țărmurile îngheţate de la poli, 
în deșerturi, în tundrele arctice, pe apele fără hotar ale 
oceanelor, departe de uscat, în virfuri de munte — pre- 
tutindeni omul este întîmpinat de aceste vietăţi. 

Sînt cunoscute circa 8 600 de specii, care numără peste 
'75 000 000 000 de exemplare. Cele mai multe trăiesc pe 
uscat. Numărul speciilor de apă este mai redus, în schimb 
ele se întîlnesc în zeci şi sute de mii de exemplare. Fiind 
legate de hrana ce o pot găsi, păsările de uscat depind 
mult de anumite locuri. Păsările de apă găsesc hrană abun- 
dentă în mediul lor de trai și de aceea regiunile ocupate 
de ele sînt mai întinse. 

În căutarea hranei, adesea, părăsesc locurile de baștină 
migrînd spre alte regiuni. Astfel, viaţa vrabiei — pasăre 
originară din Orient — este strîns legată de cultura cerea- 
lelor. Mergînd pe urmele plugarului, vrabia a cucerit 
Europa din regiunea polară și a coborit pînă în zona Medi- 
teranei, devenind sedentară și domestică atunci cînd curtea 
omului i-a oferit sursa de hrană. 

Vrabia se acomodează ușor cu condiţiile de mediu și se 
înmulțește repede. Presupunînd că e folositoare, omul a 
adus-o, în veacul trecut, în Australia, apoi în America de 
Nord, unde s-a înmulţit repede și, în scurt timp, a ocupat 
orașele, satele și fermele. În mai puţin de 25 de ani, vrabia 

a reușit să gonească păsările locale, folositoare acelor 
locuri. S-au cheltuit apoi sume enorme de bani ca să se 
reducă numărul vrăbiilor. La fel s-a întîmplat și în Ame- 
rica de Sud. În 1872 au fost aduse primele vrăbii la 
Buenos Aires ca să distrugă omizile. Și aici vrabia a alun- 
gat speciile aborigene şi apoi, treptat, a trecut în Uruguay, 
Brazilia şi, ocolind pădurile tropicale, s-a stabilit în Chile, 
Argentina și Paraguay. 

Pe fiecare continent trăiesc și păsări specifice numai 
acelor locuri iar fiecare specie are trăsături deosebite, ne- 
maiîntilnite în alte părți. Păsările din Europa sînt relativ 
„modest îmbrăcate“, în schimb cele mai multe dintre ele, 
precum privighetoarea, sînt vestite cîntărețe. Pasărea cea 
mai caracteristică pentru Africa rămîne struţul Lumea 
Nouă se înfățișează ca cea mai bogată în păsări. Alungită 
de la nord la sud, bogată în ape şi vegetaţie, în America 
pot fi întilnite toate climele globului, care oferă con- 
diții de viață pentru cea mai variată lume a înaripatelor. 
Specific pentru America de Nord a fost porumbelul mi- 
grator, specie complet nimicită de om la începutul seco- 
lului al XX-lea. În pădurile ecuatoriale ale Americii de 
Sud natura clocotește de viață; pretutindeni culori vii, 
strălucitoare ; la fiecare pas altă minunăţie. Aici păsările 
par flori și florile se confundă cu păsările. Una dintre cul- 
mile atitor minuni ale naturii sînt păsările colibri, cele 
mai mici înaripate din lume, vestite prin bogăţia culorilor 
și prin felul de viaţă. 

În Australia şi insulele vecine se întîlneşte o altă pasă- 
re-minune — pasărea-paradisului. Chiar numai numele 
îi sugerează splendoarea penajului. Trăieşte mai mult în 
pădurile virgine din Noua Guinee, care, după cum spune 
Brehm, este „o zonă plină de farmec, iar păsările par a fi 
făcute din aur și pietre scumpe.“ Masculii acestei specii 
— considerată cea mai frumoasă din lume — au penele 
resfirate în diferite feluri, unele lungi, ondulate, altele 
subţiri și ușoare, în culorile galben, brun, portocaliu, verde, 
cenușiu, alb și roșu (45 specii). 

Una din cele mai originale păsări trăieşte în Noua Ze- 
elandă și se numește kivi. Este îndesată, are gîtul scurt 
şi gros, picioare puternice, terminate cu 4 degete şi un cioc 
lung, îngust ca un tub, ușor curbat, înconjurat la buză de 
peri lungi asemenea unor mustăţi. Nările sînt plasate în 

Pasărea paradisului 


vîrful ciocului — caz unic la păsări — deoarece pasărea 
caută hrana noaptea, cînd mirosul e mai necesar decit 
văzul. Corpul ei e acoperit cu pene de o constituţie spe- 
cială care, de departe, lasă impresia înşelătoare de blană. 
Aripile — un fel de cioturi — stau ascunse sub penaj. 
De aici impresia că n-are aripi, ceea ce i-a adus şi de- 
numirea ştiinţifică de Apteryx australis, adică de pasărea- 
australiană-fără-aripi. Oul, de 450 g, reprezintă o cincime 
din greutatea totală a păsării. 

Chiar și în orașele moderne, puternic industrializate, 
unde condiţiile de viaţă pentru vegetaţie şi animale nu sînt 
dintre cele mai favorabile, își fac „veacul“ nenumărate 
păsărele : vrăbii, cinteze, sticleţi, mierle, grauri, rîndunele, 

cojoaice, ţicleni etc. Ele iau în primire spaţiile verzi : lizie- 
rele de copaci, grădinile publice, parcurile ; se adaptează 
felului de hrănire al orășenilor, reușind de exemplu să 
spargă cu ciocul capacele de staniol ale sticlelor de lapte 
sau să desfacă ambalajele de hîrtie ale pachetelor de 
biscuiţi. 

În diferite colțuri ale lumii, în multe orașe trăiesc po- 
rumbei în stoluri imense. Se spune însă că nicăieri ei nu 
au atita farmec ca la Veneţia. Numeroasele canale, care 
înlocuiesc străzile, și marea în care se răsfrînge cerul de 
un albastru străveziu, somptuoasele palate, vechi de se- 
cole, ce împrejmuiesc piaţa San Marco, clima blîndă, lu- 
mina puternică — toate creează cadrul la care miile de 
porumbei adaugă o notă de gingăşie şi de poezie. 

De pe acoperișurile înalte ale clădirilor din jur, din 
insulele vecine, porumbeii coboară în piaţa străjuită de 
campanile și, în zborul lor, par ca fulgii urași de zăpadă. 
Ei ciugulesc grăunţele din palmă, se aşază pe braţele 
întinse, pe umeri, pe cap și vin după trecători ca niște 
prieteni credincioşi. 

România este una din puţinele ţări înzestrate de natură 
cu nenumărate bogății naturale strînse într-o neîntrecută 
armonie. Marea și muntele, șesul şi dealul, pădurea şi 
stepa, numeroasele ape curgătoare, clima, pămîntul ro- 
ditor, vegetaţia bogată și variată au creat condiţii priel- 
nice pentru traiul înaripatelor. Aşa se explică de ce ţara 
noastră posedă una din cele mai bogate tezaure ornito- 
logice. Din cele 1 100 de specii de păsări care se întîlnesc 
în Asia și Europa, la noi trăiesc 356, ceea ce reprezintă 
33% din avifauna acestor continente. 

Păsările de la noi pot fi astfel clasificate după ultimele 
cercetări : 100 specii sedentare, care nu părăsesc ţara, 
156 specii migratoare, 40 oaspeţi de iarnă și 60 specii de 
pasaj. 

„De la dropia atît de răspîndită odată în Bărăgan, cea 
mai mare pasăre de la noi, pînă la aușelul ce-și construiește 
minunat cuibul de piîslă ; de la vulturul pleșuv, mai mare 
decît un curcan, pînă la pițigoiul albastru cu mișcări iuți ; 
de la dumbrăveancă și prigoriile cu un curcubeu de culori 
ca ale papagalilor din ţările calde, pînă la pescărușul 
verde, ca împodobit cu pietre scumpe — scrie Ion Simi- 

onescu în Tara noastră — toate formele, toate culorile 
împînzesc pădurile, dumbrăvile, de la munte la luncă. 
Unele sînt albe ca zăpada (stircul alb), altele negre ca 
tăciunele (cormoranul), galbene ca șofranul (grangurul) 
și altele cu împrestrițătura minunată de culori de pene 
(cele vreo 17 rațe sălbatice). În zorii zilei de primăvară, 
ca şi în Alpi, cocoşul-de-munte se zbuciumă ca un zăna- 
tic ; pelicanul nesăţios pescuiește la baltă cu crisnicul lui 
de sub plisc.“ 

Cu cit vegetaţia unui ţinut este mai bogată şi mai va- 
riată, cu atit ea oferă condiţii mai prielnice şi pentru 
păsări. Unde pădurea și riurile, dealurile şi văile, locurile 
uscate și mlaștinile se succed între ele, unde apele se re- 
varsă și acoperă suprafeţe întinse, acolo se întîlnesc păsări 
mai multe și de specii diferite. 

Una din cele mai interesante regiuni de pe întregul 
glob este Delta Dunării care, prin variaţia, bogăţia şi fru- 
museţea faunei, întrece cele mai cunoscute delte din lume. 
Împreună cu bălțile, Delta Dunării cuprinde o suprafaţă 
de 434 000 ha, din care mai bine de jumătate sînt acoperite 
de stufăriș, unde păsările pot găsi hrană abundentă și 


adăpost sigur. 

n vasta împărăție a deltei fiecare specie de păsări își 
poate alege locul cel mai potrivit pentru cuibărit. Unele 
preferă să fie aproape de apă: pescărușul argintiu, căli- 
farul alb, călifarul roșu, cataliga, cioc-întorsul. Altele 
preferă pădurile nesfirşite de stufăriş şi de sălcii inun- 
date : cormoranul pitic, rața moţată, stircul galben, rața 
roșie, lebăda, lopătarul, ţigănușul. 

Neamul vulturilor și cormoranilor își face cuiburile în 
virful copacilor din pădurile de stejar şi sălcii. Alte specii 
clocesc pe insulele întinse sau în cîmpiile de la marginea 
apelor. Prigoria, una din cele mai frumoase şi mai elegante 
păsări de la noi, își sapă galerii lungi pentru cuib în 
malurile lutoase. Cocorul, pasăre din părţile depărtate ale 
nordului, se opreşte uneori să clocească în deltă și își 
ascunde cuibul în stufăriș. 

Multe din aceste neamuri de păsări pleacă spre Africa 
cînd se apropie toamna. Dar delta nu rămîne fără pă- 
sări : speciilor sedentare li se adaugă păsări din regiunile 
polare şi din Siberia, dornice să petreacă iarna sau să facă 

numai un popas de întremare, în drumul lor spre ţările 
calde. Vin uneori de la nord, unde au scos pui în vară; 
gisca git-roșu, gîrlița mare, ploierul argintiu, sitarul-de- 
mal, fugaciul, martinul-de-gheaţă, rața cap-negru, şore- 
carul încălțat, prundarașul gulerat, cocorul, huhurezul 
mare, sturzul de iarnă, cufundacul de iarnă, rața catife- 
lată, rața sunătoare, lebăda-de-iarnă, rața șuierătoare, be- 
caţina, fluierașul picior-verde. 

Toamna tîrziu și la începutul iernii sosesc alte serii 
de păsări din părţile nordice ale Europei și se opresc să 
ierneze la noi, ca oaspeţi de iarnă. Printre ele este și o 
specie din regiunea tibetană și anume cinghiţa-de-iarnă. 

Odată cu apropierea primăverii începe o nouă mișcare 
în deltă. Salcia abia începe să-și desfacă miîţișorii putfoşi 
şi oaspeţii de iarnă au şi plecat spre ţinuturile lor, grăbiţi 
să anunţe venirea primăverii. Apoi încep să sosească pă- 
sările care au plecat în toamnă spre zonele calde. O parte 
din ele rămîn în deltă și, grăbite, se apucă să-și pregă- 
tească cuiburile. Cele mai multe, după un popas de între- 
mare, pornesc spre tundra şi pădurile siberiene unde le 
aşteaptă locurile lor de cuibărit. 

Ca un adevărat Han al Ancuţei, de dimensiuni gran- 
dioase, așezat la o mare răscruce a drumurilor oceanului 
aerian, delta noastră este în toate anotimpurile plină de 
lumea înaripatelor. Vara se strîng păsări cu areal european 
și mediteranean, la care se adaugă cele cu areal extrem- 
oriental, iarna o vizitează neamurile venite din regiunile 
arctice şi siberiene, iar toamna și primăvara un amestec 
din toate aceste ţinuturi. 

Viața intensă, variată, nu încetează în deltă nici ziua, 
nici noaptea. Aici, în acest colţ de basm şi farmec, este 
împărăţia păsărilor, este paradisul lor. 

Cînd intri pe giîrlele întortocheate, străjuite de stufă- 
rișul înalt, nori de păsări, de toate mărimile, de toate cu- 
lorile, se ridică în aer, speriate. Și cu cît înaintezi mai 
mult în inima deltei, cu atit întîlnești mai multe păsări, 
în stoluri ce întunecă cerul, împînzesc apele, acoperă pă- 
durile. Sînt mii și sute de mii şi fiecare neam ţipă sau 
cîntă în felul lui, în puterea lui şi toate la un loc alcătuiesc 
o imensă orchestră care execută o adevărată simfonie a 
dragostei şi puterii de viaţă... 

PE URMELE STRĂMOȘILOR 


Toţi oamenii au de la natură do- 
rința de a cunoaşte. 


ARISTOTEL 


Această uimitoare lume a păsărilor îşi are istoria ei 
care începe acum aproape 150 milioane de ani, în era 
mezozoică. 

Cine s-ar gîndi la prima vedere că păsările, fiinţe 
înaripate, acoperite cu pene și cu singe cald, se trag din 
șopârle, animale tîrîtoare, solzoase și cu sînge rece ? 

Și totuși, în 1861, în localitatea Langenalteim, din ime- 
diata apropiere a orașului german Solenhofen, a fost găsit, 
în plăcile de calcar de vîrstă jurasică, scheletul unei ființe 
stranii care înmănunchea caractere mixte : de reptilă și 
de pasăre. 

Vestea a făcut ocolul lumii şi British Museum din Lon- 
dra și-a îmbogăţit colecţiile cu această piesă rară. Savan- 
tul H. von Meyer o descrie dindu-i numele de Archae- 
opteryx lithographica, adică de „pasăre străveche din cal- 
carele litografice“. 

Al doilea exemplar a fost găsit şaisprezece ani mai 
tirziu, tot în Bavaria, la Blumenberg, în straturi de aceeași 
vechime, preţioasa fosilă fiind conservată la muzeul din 
Berlin. 

Ca aspect general, Archaeopteryx seamănă cu o pasăre 
ceva mai mare ca un porumbel și ceva mai mică decit o 
găină. Ciocul, aripile și corpul acoperit cu pene o așază 
alături de păsările actuale. Totuşi, ea prezintă și nume- 
roase caractere de reptilă, foarte apropiate de ale croco- 
dililor. Fălcile ciocului sînt înarmate cu dinţi puternici. 
Şira spinării se continuă cu o coadă mai lungă decît corpul, 
formată din 21 de vertebre, dar acoperită cu pene. Aripile 
aveau gheare, iar centurile formate din oasele ce leagă 
scheletul membrelor, slab închegate, ne duc cu gîndul 
mai degrabă la șopiîrle. 

„După alcătuirea penajului de forma corpului — scrie 
Tudor Opriș în Monştri de odinioară — se pare că Ar- 
chaeopteryx era un zburător neîndemînatic. Se cățăra 
pe copaci, spînzurindu-se de crengi cu capul în jos ca 
liliecii, şi apoi își dădea drumul în gol. În acea clipă își 

deschidea aripile și, folosind curenţii de aer asemenea pla- 
noarelor, străbătea distanţe scurte... Cu puţină fantezie 
putem reconstitui drumul anevoios şi îndelungat parcurs 
de reptile pentru a deveni păsări. Cea mai îmbelșugată 
hrană o găseau reptilele în copaci. Probabil că unele din 
ele căpătaseră obiceiul să se caţere în virful ferigilor 
arborescente şi cycadeelor pentru a prinde insecte. 

Urmind o lungă perioadă de inundaţii, reptilele s-au vă- 
zut nevoite să rămină izolate printre crengi şi să-și ducă 
viaţa în mediul arboricol. 

Membrele posterioare, care le serveau la sărit, s-au 
dezvoltat puternic, în schimb cele anterioare, cu care se 
agăţau doar, au început să se transforme încetul cu încetul, 
păstrindu-și doar ghearele. Datorită numeroaselor salturi, 
aceste membre, care le foloseau iniţial numai la păstrarea 
echilibrului s-au preschimbat cu timpul în aripi... Coada 
lungă a acestei păsări fosile îşi avea rostul ei. Copacii 
din acea vreme erau puţin ramificaţi, iar coroanele se for- 
mau doar spre virf. Pasărea cu înfățișarea de reptilă tre- 
buia deci să se cațere pe trunchi, agăţindu-se cu ghearele 
aripilor și sprijinindu-se pe coadă, cum fac ciocănitoarele 
în poziție de vînat. Chiar și zborul ei greoi își are o expli- 
caţie. Archaeopteryx nu călătorea dintr-un climat în- 
tr-altul şi nici dintr-o pădure în alta pentru a avea nevoie 
de un zbor îndelungat și rapid. Această pasăre stăveche, 
găsind o hrană îmbelșugată, se deplasa cel mult de la un 
copac la altul, mișcare pentru care zborul planat și scurt 
era îndestulător. 

Această presupunere n-ar avea sorţi de crezare dacă 
în vremurile noastre n-ar exista o pasăre care duce o viaţă 
aidoma strămoșului fosil, păstrind chiar şi ceva din înfă- 
țișarea acestuia. Este vorba de hoatzinul, o pasăre care 
irăiește prin pădurile inundate ale fluviului Amazon. În 
timpul zborului său planat abia parcurge 40 m. Cînd se 
deplasează sare mai mult, bătind din aripi. Cu ajutorul 
cozii lungi, se sprijină de copaci, iar cu ciocul său ușor 
îndoit şi fin dinţat prinde insecte. Totuşi, de la Archaeop- 

teryz la hoatzin, oricît de multe asemănări i-ar apropia, 
lexista o distanţă uriaşă“... 

Şi această distanță a fost marcată de prezenţa unor 
verigi intermediare, unor strămoși ai păsărilor din ce în 
ce mai apropiaţi de speciile actuale. 

În toamna anului 1879, profesorul american Marsh 
descoperă în terenurile cretacic-superioare, de pe teri- 
toriul statului Kansas (S.U.A.), scheletul primei păsări 
cretacice, pe care a numit-o Hesperornis. Ea întrecea un 
metru înălțime. Ciocul mult prelungit purta 61 de dinţi 
conici. Membrele anterioare erau foarte slab dezvoltate, 
în schimb membrele posterioare erau vînjoase, cu degete 
prinse de o membrană de piele. Hesperornis semăna oare- 
cum cu cufundacul, pasăre comună în Delta Dunării. 

Trecînd în noua eră (neozoic) păsările nu mai au dinţi 
şi-şi sporesc treptat dimensiunile. Astfel, pasărea Dia- 
tryuma, înaltă de 2 m (mai înaltă chiar decît un autotu- 
rism ?) cu aripi rudimentare, înzestrată cu un cioc enorm, 
semăna oarecum cu casuarii australieni. Pasărea Phoror- 
hacos, găsită în Patagonia, era carnivoră şi avea un cap 
butucănos care, împreună cu ciocul mare, măsurau circa 
o jumătate de metru. 

Ciţiva din strămoșii uriaşi ai păsărilor de azi au supra- 
vieţuit pînă acum cîteva sute de ani, dispărînd din cauza 
vînării lor nechibzuite mai întîi de către populaţiile băș- 
tinașe, apoi de europeni, care au pătruns cu arme de foc 
pe continentele şi insulele bogate în astfel de aripate. Una 
din aceste insule a fost Madagascarul, unde naturalistul 
francez Geoffroy Saint-Hilaire a găsit fosilele uriașului 
Aepyornis, pasăre alergătoare ce atingea greuiatea de 
500 kg. Cealaltă insulă a fost Noua Zeelandă, unde Owen 
a descoperit fosilele destul de recente ale celei mai mari 
păsări cunoscute vreodată pe pămînt, Dinornis, un fel de 
struț uriaş numit de localnici pasărea moa. „Cu înălțimea 
sa de 3—3,5 m — scrie Tudor Opriș — concura elefantul, 
fiind întrecută doar de girafă, iar greutatea sa reprezenta 
de 30 de ori greutatea celui mai voinic curcan. În coaja 
unui ou de moa încăpea conţinutul a 40 de ouă de găină.“ 
Deși acest gigant al păsărilor a dispărut cu desăvirşire 
acum 200—300 de ani ne-au rămas de la el destule resturi 
pentru a-l reconstitui cu exactitate. Dinornis avea un cap 
mic, un trup dolofan, un piept lipsit ca la struţ de osul 
care susține mușchii aripilor şi niște picioare enorme, ter- 
minate cu patru degete. 

Urmașii şi rudele bune ale acestor păsări uriașe dis- 
părute sînt ratitele cele mai mari, dar şi cele mai primi- 
tive păsări actuale din rîndul cărora fac parte struțul, 

nandu, casuarul, emu, Kiwi, păsări adaptate la viața te- 
restră, întrucît în perioada apariției lor, Pămîntul era 
acoperit de nesfîrşite tundre şi savane bogate în ierburi. 
Hrana abundentă ca și existența sedentară explică propor- 
tiile lor impresionante ca și dispariția aproape totală a 
aripilor. 

La fel de slab adaptate pentru zbor sînt şi marile păsări 
de pe țărmul mărilor reci, manşoţii — asemănători unor 
pinguini uriași — ai căror strămoși aparţin unora din cele 
mai vechi clase de păsări. Cu aceleaşi state de vechime 
în istoria păsărilor se prezintă azi şi carinatele din care 
se desprind fundacii şi corcodeii, păsări de baltă cu zbor 
stîngaci şi anevoios. 

Deși tot au strămoși la fel de îndepărtați, în timp, și 
sînt tot păsări marine sau acvatice, furtunarii, albatroşii, 
fregatele și pelicanii se numără printre cei mai remarca- 
bili zburători, aripile lor atingînd o anvergură de 3—4 m. 

Cele mai tinere aripate în istoria atît de zbuciumată 
a clasei păsărilor fac parte din ordinea păsărelelor Passeri- 
formes), care număra 5 100 specii, adică mai mult de jumă- 
tate din păsările actuale cunoscute pe glob. 

Pe măsură ce clima şi faţa Pămîntului se diversificau, 
antrenînd după sine diversificarea mediilor de viaţă şi a 
asociaţiilor vegetale, păsările au, luat în stăpînire zăpezile 
polilor, înălțimile munţilor, deşerturile fierbinţi, pădurile 
de nepătruns ca și cîmpiile larg deschise, datorită staturii 
mărunte, vivacităţii, uşurinței în zbor, adaptării rapide la 
cele mai neprielnice condiţii de hrană. 

Natura a fost darnică cu păsările. Dintre toate viețui- 
toarele, ele sînt înzestrate cu mijloacele cele mai perfecle 
și mai variate pentru mișcare. Aproape toate zboară, unele 
înoată, altele aleargă, se scufundă, se pot cățăra. Trăind o 
viață intensă, ele stăpînesc spaţiul aerian de deasupra 
apelor și a uscatului. 

Particularităţile esenţiale ale păsărilor sînt în strînsă 
legătură cu adaptarea cît mai perfectă la zbor. Deși vo- 

lumu! corporal este uestul de mare, totuși, la unele dintre 
ele talia este, în schimb, mult redusă. Toate păsările — şi 
numai ele — sînt acoperite cu pene ușoare, rezistente, 
rele conducătoare de căldură, elastice şi adesea viu colo- 
rate. Învelișul de pene o ajută la zbor, îi menţine căldura, 
o apără de umezeală, și o face atrăgătoare prin curcubeul 
culorilor. 

La toate vietăţile, aerul serveşte pentru respirație. La 
păsări însă are şi un alt rol important. În timpul respi- 
raţiei, aerul umple nu numai plămînii, ci și sacii pneu- 
matici, care învelesc inima, şi organele digestive pă- 
trunzind și în oasele lungi ale aripilor și picioarelor. Sacii 
pneumatici formează 30% din volumul păsării. Aerul din 
corpul păsării se încălzește, se dilată şi astfel corpul de- 
vine mai uşor. La păsările de baltă, sacii pneumatici re- 
duc greutatea specifică a corpului şi contribuie mult la 
menţinerea pe apă a păsării ori la scufundarea ei, în 
căutarea hranei. Din același motiv unele rațe sălbatice 
pot rămîne sub apă pină la 3—4 minute. 

Sacii pneumatici mai au un rol, la fel de important. 
Mișcarea continuă a păsărilor cere multă energie obținută 
prin oxidarea activă a „combustibililor“ interni. Aparatul 
respirator la păsări, prelungit prin sacii pneumatici, este 
adaptat acestui consum intens de oxigen. În vreme ce la 
celelalte vertebrate oxigenul intră în sînge numai în 
timpul respirației, la păsări oxigenul este adus din sacii 
pneumatici și în timpul expiraţiei. Rezultă o continuă 
oxigenare a sîngelui. 

Ca să poată zbura, pasărea trebuie să aibă un schelet 
ușor. Oasele sint solide şi subţiri. Cele lungi conţin aer. 
Sternul voluminos şi puternic are o creastă proeminentă 
de care sînt fixați mușchii pectorali care ajută la mişcarea 
aripilor. La multe păsări acest grup de mușchi, comparat 
pe drept cu un motor, cîntărește pînă la a zecea parte din 
greutatea totală a corpului. În general, comparativ cu alte 
animale, capul este mic şi uşor. Dacă ar fi mare, ar împie- 
dica zborul prin schimbarea centrului lui de greutate. Pă- 
sările nu au dinţi, lucru care reduce din greutate. Fiindcă 
extremităţile anterioare au fost transformate în aripi și 
şi-au pierdut capacitatea de a prinde hrana, funcția aceasta 
a fost trecută în seama ciocului. Capul este foarte mobil. 

La toate rnamiferele, gitul este for:nat din şapte vertebre. 
La păsări numărul vertebrelor giîtului este de 11—23. 
Prima vertebră cervicală fiind mobilă permite mișcarea 
capului pînă la 180°, iar la bufniţă chiar pînă la 270°. 

În lupta pentru existenţă, văzul la păsări este o armă 
din cele mai importante. Ochiul păsării se poate acomoda 
repede atit prin vederea de aproape, cît și cea de la dis- 
tanţă. Deşi sînt așezați pe părţile laterale ale capului, 
cîmpul vizual pentru fiecare ochi este de 150°, în vreme ce 
la om este de numai 50°. Pasărea vede cu fiecare ochi 
separat, așa că orizontul ei vizual este de 300°. Ținînd 
seama și de faptul că gitul este foarte mobil și permite o 
mobilitate mare a capului, rezultă că păsările pot vedea 
tot spaţiul înconjurător. Cele mai multe dintre ele 
deosebesc culorile și există presupunerea că ele percep 
o parte mai mare a spectrului decît omul. 

Bine dezvoltat este și auzul. Se știe ce greu este să te 
apropii de păsări. Ele se agită înainte de a-l vedea pe om 
ori pe alt dușman. Păsările de noapte au auzul foarte fin. 
Bufnița aude cel mai mic zgomot făcut de şoarece pe sol 
şi se aruncă asupra lui fără să greșească ţinta. De altfel, 
faptul că cele mai multe păsărele sînt cîntătoare dovedește 
că au auzul fin ; ele învață melodii noi, cîntă, unele imită 
vocea omului și glasul altor păsări. În schimb, simţul 
mirosului este slab dezvoltat. Păsările au memorie bună, 
se orientează ușor în spaţiu și își recunosc cu ușurință 
terenul pe care-l ocupă. 

La nici o specie animală procesele fiziologice nu sint 
atît de intense ca la păsări. Inima omului bate de 75—80 de 
ori pe minut. La curcan pulsul este de 90, la găină — 210, 
la stăncuță — 340. La păsărele mici — vrabie, piţigoi, 
canar, rîindunică — inima bate de 800 de ori pe minut, 
la colibri de 1 000 de ori. Alte specii respiră de 100 de ori 
pe minut. În același timp, cele mai mari, mai rar. 
Condorul — de pildă, respiră numai de 6 ori pe minult. 

Păsările au temperatura corpului cea mai ridicată din- 
ire toate animalele. Viaţa omului este în pericol, cînd 
temperatura corpului se ridică la 41—42*C. La păsări 
aceasta este temperatura normală. Este interesant de 
subliniat că în timpul clocitului, la femele, temperatura 
este mai ridicată decit în restul anului. 

La păsările granivore şi la răpitoare, hrana înghițită 
este oprită în esofagul lărgit, unde ea se înmoaie, apoi trece 
în primul stomac, în care se face transformarea chimică, 
după care ajunge în stomacul mușchiulos, unde hrana 
este mărunţită și pregătită să treacă în intestin. Digestia 
se face în ritm accelerat. Forţa de contracție a stomacului 
muşchiulos este uimitoare. În secolul al XVII-lea, savan- 
tul Reaumur a introdus în stomacul unui curcan o cutie 
mică de tablă, care putea fi turtită numai cu o greutate de 
30 kg. După 24 de ore, cutiuța din stomacul curcanului era 
complet turtită și răsucită. 

Ciocul servește ca armă de apărare și pentru procurarea 
hranei. Giîtul mobil îi îngăduie păsării să ajungă cu ciocui 
pînă la coadă. Ciocul servește şi ca pieptene și perie. În 
raport cu mediul în care trăiește şi cu felul de hrană, 
ciocul are formele cele mai variate. Mic și ascuţit la 
cojoaică, cu mandibule încrucișate la forfecuţă, gros și 
diform la papagal, solid şi ascuţit la vultur. La becaţină 
ciocul lung și subțire este căptușit cu o pieliţă fină, bogată 
în firișoare nervoase. Cu el pasărea descoperă și prinde 
prada. Dar ciocul ei are şi o altă particularitate. Pasărea 
introduce în sol ciocul închis, însă ca să apuce prada tre- 
buie să-l deschidă. Becaţina își poate deschide ciocul fără 
să-l scoată afară din sol. Astfel își poate ușor apuca prada 
și să o reţină cu ajutorul unui mic cîrligaș aflat în vîrful 
ciocului. La papagal, ciocul este numit al treilea picior : 
cu el pasărea se ajută la cățărat și de el doarme agăţat 
în crengi. 

Limba lă ciocănitoare are o construcţie specială, neîn- 
tilnită la alte păsări : ea poate fi scoasă afară din cioc, 8 cm 
la ciocănitoarea neagră și pînă la 14 cm la ciocănitoarea 
verde. Vîrful limbii este cornos, ascuţit, înzestrat cu dinți- 
şori îndreptaţi înapoi ca la acele de undiţă. Străpuns și 
fixat cu acești dinţișori, viermele nu mai poate scăpa. 
Limba este acoperită de o salivă foarte lipicioasă ; ciocă- 
nitoarea introduce limba în galeriile întortochiate ale gîn- 
dacilor ascunși sub scoarța copacilor. La păsările mami- 
fere — care se hrănesc cu nectarul florilor —, cum ar fi 
colibri, limba este formată dintr-un tubuleț subţire și 
lung, care funcţionează ca o pompă aspiratoare. 

Atit la om, cit şi la celelalte mamifere, pentru produ- 
cerea sunetelor servește laringele, situat deasupra traheei, 
la o oarecare distanţă de plămîni. La păsări, laringele nu 
este dezvoltat, iar producerea sunetelor se face cu ajutorul 
altui organ, numit syrinx, aşezat în punctul unde traheea 
se bifurcă în cele două bronhii. Aparatul vocal este con- 
struit ca orice instrument cu coarde vocale puse în mișcare 
de coloana de aer din plămiîni şi sacii pneumatici. Traheea, 
gura, sacii pneumatici amplifică rezonanţa. Forţa curentu- 
lui de aer, lungimea și grosimea traheii, puterea vibraţiilor 
coardelor vocale creează sunete de intensitate și timbru 
loarte variate. La păsările cîntătoare, şapte perechi de 
mușchi sînt legate de syrinx. Puterea sunetului este reglată 
de contractarea lor. Fiindcă mușchii pot acţiona și inde- 
pendent unul de altul, pasărea poate emite sunete de mare 
varietate. Acești mușchi sînt mai bine dezvoltați la mascuii, 
ce aceea ei pot cînta mai frumos și mai tare. 

La om şi mamifere reglarea temperaturii corpului se 
face prin glandele sudoripare : evaporarea apei menţine 
temperatura constantă. Păsările nu au un aparat sudoripar, 
însă temperatura lor este constantă. Prin sacii pneumatici, 
aflaţi în tot corpul și în legătură cu plămiînii, aerul mereu 
primenit înlocuiește glandele sudoripare. 

Cît timp sînt sănătcasc, păsările au mare grijă de 
penele lor : le curăţă, le piaptană, le aranjează, le ung cu 
grăsime. Totuși, penele se uzează repede şi ajung cu timpul 
să nu-și poată îndeplini rolul. Din cauza vîntului, soarelui, 
umezelii, ploilor, prafului, penele își pierd forma şi stră- 
lucirea culorilor. Clocitul, de asemenea, uzează mult penele. 
Schimbarea penelor se face prin năpirlire, proces neplăcut 
pentru pasăre. În timpul năpirlirii se schimbă şi felul lor 
de a fi. Năpirlirea le răpește din libertate, le face nepu- 
tincioase, nemulțumite. Sînt triste, nu cîntă, nu pot dormi. 
Păsările evită societatea altor păsări şi preferă să se izoleze. 
La unele, năpîrlirea se face repede, la altele foarte încet. 
La zburătoarele perfecte este înceată şi treptată. Penele 
cad cîte una din fiecare aripă şi numai după ce altele au 
crescut la loc încep să cadă penele vecine. De aceea la 
multe specii, năpîrlirea ţine luni şi chiar ani de zile. În 
schimb, la păsările de apă — rațe, gişte sălbatice — nă- 

pîrlirea se face într-o lună. Ele nu pot zbura şi, nefiind 
în stare să se apere de dușmani, preferă să se ascundă în 
stufăriş pină ce le cresc penele la loc. Unele păsări nă- 
pirlesc de două ori pe an. Cele mai multe păsărele de la 
noi năpirlesc după ce au scos ultima serie de pui, iar cele 
migratoare năpirlesc în țările calde, unde găsesc hrană 
abundentă și căldură. Primăvara, ele se întorc acasă în 
straie noi „de nuntă“. 

Păsările sînt foarte curate. Multe din ele au nevoie de 
baie zilnică. În plină iarnă, cînd totul este acoperit de 
zăpadă, în locurile unde se adună puţină apă, se pot vedea 
cîrduri de vrăbii care se scaldă cu rîndul. Pescăruşii și 
rîndunelele ating în zbor razant suprafaţa apelor spălîn- 
du-și astfel aripile. Pentru unele păsări ajunge roua de 
dimineaţă, pentru altele o ploaie măruntă este un duş 
perfect ; ele își desfac penele, își întind aripile ca să-și 
spele cît mai bine penele. Cucuveaua, de pildă, zboară 
noaptea în ploaie cu penele zburlite şi cu coada desfăcută 
în evantai. 

Oricit ar părea de ciudat, și păsările de baltă, care își 
petrec toată viața pe apă, au nevoie de baie. Penele lo; 
formează un înveliş perfect impermeabil. Cînd rațele şi 
gîștele plutesc pe lac, apa le scaldă pe dinafară penele de 
pe abdomen, dar nu ajunge la puf și piele. În orele de di- 
mineață și de după amiază, rațele și gîştele, adunate în 
cîrd, se înalță și apoi coboară brusc lovind cu aripile larg 
desfăcute apa, ridicînd miliarde de picături, apoi se scu- 
fundă de mai multe ori. Această baie colectivă spală te- 
meinic nu numai aripile, ci și toate penele și pielea. 
După baie, păsările își „storc“ pe mal penele cu ciocul şi 
se scutură de mai multe ori. În felul acesta, ele îndepăr- 
tează apa din pene. După ce penele s-au uscat, păsările le 
ung cu grăsimea produsă de glanda uropigiană aflată 
deasupra tîrtiței. Dacă păsările de baltă nu au posibilitatea 
de a face baie, penele lor devin sfărămicioase, se defor- 
mează și se udă la primul contact cu apa. 

Ca să scape de paraziți, multe păsări fac „baie“ în praf 
sau nisip. Cocoșul-de-munte, cocoșul-de-mesteacăn, ierunca 
și alte galinacee, dropia, fac baie și în zăpadă. O pasăre din 
America de Sud folosește pentru dezinfectare furnici care, 
după cum se știe, au în corpul lor acid formic, cu acţiune 

dezinfectantă puternică. Pasărea se apropie de mușuroiul 
de furnici, prinde cite o furnică, își întinde bine aripile și 
îşi freacă penele cu corpul îurnicii pentru a scăpa de 
căpușe. În volumul „La vinăloare cu aparatul fotografic“ 
(Edit. Kainar, Alma Ata, 1965) M. Marikovski prezintă 
fotografia unui vrăbioi cu niște frunzuliţe în cioc și poves- 
tește că într-o zi de vară privind o familie de vrăbii, a 
observat că după ce ele și-au hrănit puişorii, s-au așezat 
la soare și au început să-şi curețe penele. La un moment 

dat vrăbioiul pleca și se întorcea cu citeva frunzulițe de 
pelin în cioc, le introducca în cuib și apoi a repetat operaţia 
de citeva ori. Autorul este de părere că vrabia, prin exer- 
cițiu, a reţinut proprietatea uleiurilor eterice din pelin de 
n alunga insectele. Sfrinciocul și alte specii pun și ele 
pelin. în cuib. Tokin, savantul sovietic care a descoperit 
[itoncidele, susține că pelinul ar avea o mare putere bac- 
tericidă şi insecticidă. 

Multe păsări dorm pe ramurile copacilor, ceea ce în- 
seamnă că „dorm în picioare“. Cum se explică acest fapt ? 
Păsările au mușchi puternici cu tendoane lungi cît lungi- 
mea picioarelor. Cu ajutorul tendoanelor, ghearele cuprind 
ramura stringiînd-o ca într-un cleşte. Au fost găsite păsări 
moarte care se țineau strîns de ramuri. Unele păsări dorm 
cu capul ascuns sub aripă. Papagalul poate dormi și cu 
capul în jos şi se ţine cu un picior de scoarță sau de ra- 
mură. Berzele, cocorii, pasărea-flamingo se odihnesc și 
dorm într-un picior, celălalt picior fiind ascuns sub 
abdomen. Unele specii de lăstuni dorm împreună formînd 
un ghem. Păsările înotătoare dorm plutind la suprafaţa 
apei ; se întimplă iarna ca apa să îngheţe în jurul lor. Pe 
apă dorm și pescăruşii. 

Greutatea păsărilor variază foarte mult de la o specie 
la alta. În vreme ce struțul poate atinge 80—100 KE, o 
cintăreşte abia d g g. Păsările mici — aușelul, vrabia. piti- 
goiul, rîndunica — cîntăresc 15—30 g. Cea mai mare pasăre 
este struțul african cu cei 2,75 m înălțime și 2 m lungime 
de la cioc la virful cozii. Nu poate zbura, în schimb fuge 
atît de repede, că se poate lua la întrecere cu un cal de 
curse. Cu piciorul culcă la pămînt un om şi-l poate chiar 
și omori. 

Printre păsările mari trebuie pomenit și pelicanul, 
lung de 1,5 m, măsurînd cu aripile desfăcute 3 m și cîntă- 
rind în mod obișnuit 10—12 kg. Cea mai mare pasăre răpi- 
toare este condorul — 1 m înălțime, 4 m aripile desfă- 
cute şi 7,5 kg greutate. 

Păsările zburătoare pot atinge vîrste impresionante. 
În general, cele din grădinile zoologice trăiesc mai mult. 
Date stabilite de un ornitolog din Australia arată că din 

toate zburătoarele, lebăda este cea carc poate trăi cel mai 
mult. Unele lebede negre din Australia de Est depăşesc 
300 de ani. Vulturul trăiește peste o sută de ani, șoimul la 
fel. Corbul moare la o sută de ani, iar papagalul supra- 
viețuiește pînă la 150 de ani. Prin inelare, s-au putut sta- 
bili următoarele cifre de longevitate : barza — 19 ani, 
sitarul — 20, lişița — 18, rața mare — 20, graurul — 20, 
rîndunica — 16, ţicleanul — 8, pițigoiul mare — 8, cin- 
teza — 8, presura — 7, botgrosul — 7, privighetoarea — 5, 
codroșul — 5. Puţine păsări mor de „moarte naturală“. 
Cele mai multe sînt nimicite de răpitoare. Dar ele mor și 
mai mult din cauza condiţiilor atmosferice nefavorabile : 
gerurile mari, foamea, zăpada groasă, poleiul, viscolul, 
ploile îndelungate eic. 

De cite ori n-am dorit aripile păsării 
care trece deasupra mea, ca să ating 
unda mărilor fără hotar, să beau din 
cupa înspumată a infinitului... 


(GOETHE) 


Daţi-mi, daţi-mi aripioare 
Să mă duc în depărtare, 
Peste munți şi peste mare... 


(ALECSANDRI) 


Sint cunoscute cîteva mii de specii de păsări și fie- 
care are felul de zbor atît de deosebit de al altor nea- 
muri, încît un ornitolog le poate recunoaște numai după 
felul cum zboară. Unele păsări sînt zburătoare bune, altele 
mai puţin îndemiînatice. Rindunica, de pildă, e o adevărată 
maestră. Zboară ca o săgeată, face virajele cele mai variate 
și mai complicate, știe să ocolească piedicile cu o înde- 
mînare uimitoare, se strecoară prin locurile strîmte, se 
lasă cînd jos, la suprafaţa solului sau a apei, cînd se pierde 
în înălțimea cerului, se dă peste cap în aer — pe scurt, 
este un artist desăvirșit al zborului. În timpul evoluţiei 
aeriene, face mai multe lucruri; în plin zbor prinde 
prada — musculiţe, ţînţari, fluturi —, face baie, scu- 
fundîndu-și pentru o clipă corpul în apă şi se joacă în aer. 

însă albatrosul este considerat stăpînul aerului. Petrece 
cea mai mare parte a vieţii în aer, în zbor. Toate mările pă- 
mîntului sînt ale lui, de la un pol la altul. Numai pentru 
clocit se apropie de țărm, dar nici atunci nu rămîne prea 
mult timp : puii abia au început să se acopere cu pene 
şi părinţii se grăbesc să-i părăsească pentru a hoinări 
din nou prin oceanul aerian de deasupra apelor. Cu aripile 
imense, care măsoară aproape 4 m, albatrosul își adap- 
tează zborul la orice stare a vremii. Simţindu-se în largul 
lui pe timp de furtună, nu se sperie nici de uraganeic 
cele mai puternice. Ştie să folosească cu mare dibăcie cu- 
renții de aer, planează cu neîntrecută măiestrie, nu se 
așază pe apă decît ca să-şi ridice prada și nu cunoaște ce 
este oboseala. Ciîrduri de albatroși însoțesc zile întregi 

corăbiile și vapoarele și plutesc în aer fără să miște din 
aripi. 

Dar zborul este adapiat la mediul și viaţa pe care o 
duce fiecare pasăre. Cu aripile ei moi, adevărate „,para- 
şute de vată“, cucuveaua zboară fără zgomot și cade ca 
o piatră peste șoarecele de cîmp. Ciocănitoarea zboară 
greu, în salturi mari, și obosește repede. Ea nici nu are 
nevoie dealtfel de zbor : își petrece toată ziua pe scoarța 
copacilor și face zboruri scurte de la un copac la altul. 
Colibri, şi i se mai spune și pasărea-muscă, adevărată 
bijuterie zburătoare, se poate ţine în aer ca un adevărat 
elicopter, iar aripile ei minuscule se mișcă atit de repede 
că par elice. Caracteristic îi este atît zborul pe loc în fața 
florilor, atunci cînd suge nectarul, cît, mai ales, caz unic 
la păsări, cel îndărăt şi lateral. Frecvența bătăilor de 
aripi poate ajunge pînă la 70 pe secundă, ca la fluturii 
crepusculari. 

Sînt şi păsări cărora nici nu le place să zboare, cu 
toate că au aripi bune. În fața primejdiei, potîrnichea 
niciodată nu se ridică în aer, ci preferă să o ia „la fugă“ 
pe picioare. Găinuşele-de-baltă preferă drumul pe jos, deși 
nu sînt lipsite de calități de zburătoare. Cristelul-de-cîmp 
se simte mai sigur pe sol, de aceea, în călătoriile lui lungi 
spre ţările calde și înapoi face o bună parte de drum pe 
jos, pe pămînt. 

Viteza zborului, dibăcia în mișcări, capacitatea de deco- 
lare uşoară şi rapidă, aterizarea ușoară, folosirea curenți- 
lor de aer — iată cîteva din calitățile unui zburător bun. 
Trebuie însă să recunoaștem că este greu să găsești aceste 
însușiri întrunite la o singură pasăre. De fapt, fiecare este 
specializată pentru un anumit fel de zbor. Ea poate [i 
neîntrecută într-un fel și stingace în altele. 

Zborul cocostircului, de pildă, este impresionant. Rămii 
uimit cum se poate ţine în aer, ore întregi, fără să dea 
din aripi. Recordmenele zborului planat se ridică însă cu 
greu de pe sol. Ele au nevoie de un punct mai înalt — un 
copac, un dimb, o casă — de pe care să-și ia zborul. Prepe- 
lita se ridică în aer ușor și aproape vertical, în schimb 
obosește repede. 

Șoimul prinde prada din zbor. Nu-l întrece nici cea 
mai rapidă pasăre. Viteza lui de înaintare este uimitoare 
şi uneori nici nu-l poți urmări cu privirea. Dar cînd prada 

a reușit totuşi să scape de ghearele sale şi s-a lăsat la 
pămînt, șoimul încetează s-o mai urmărească. Oprirea și 
apoi schimbarea bruscă a direcției l-ar costa prea multă 
energie și i-ar răpi suficient timp pentru ca prada să se 
pună la adăpost. 

Dar zborul trebuie apreciat și după cantitatea de energie 
cheltuită de pasăre. Păsările specializate în zbor planat 
se pot menţine ore întregi în aer, deoarece ele ştiu să 
folosească curenții atmosferici și cheltuiesc puţină energie 
pentru menţinerea aripilor în poziţia orizontală. Alte 
păsări obosesc repede, pentru că se pot menţine în aer 
numai dacă mișcă tot timpul din aripi. 

Cînd admirăm zborul planat al păsărilor care folosesc 
curenţii de aer, am putea să ne întrebăm cum se descurcă 
asemenea viețuitoare dacă acești curenţi lipsesc. Pe timp 
liniștit albatroșii nici nu încearcă să zboare, ci stau pe apă 
sau pleacă în alte părți. De aceea albatrosul nu se simte 
bine deasupra uscatului unde curenţii de aer se întiîl- 
nesc rar. Cînd nu sînt curenţi de aer, vulturul nu zboară 
şi dacă nevoia îl silește să se ridice în aer, el mișcă greu 
din aripi şi obosește repede. În munţi, unde ziua se for- 
mează curenții de aer, vulturul se simte în largul lui. 

lată deci că zborul unor păsări depinde de condiţiile 
atmosferice. Această dependență se simte şi mai mult 
pe timpul călătoriilor lungi pe care le fac în fiecare an, 
în timpul migrațiilor, la dus şi întors. Cocostircul este un 
mare meșter în zborul planat. În drumurile lui spre Africa 
și apoi înapoi, cl alege drumurile în raport cu diferiţii 
curenți de aer. Drumurile lui sînt mai lungi decit dacă 
am calcula aceste itinerarii desfășurate cel mai drept pe 
o hartă. 

În opoziţie cu cocostîrcul, zborul unei alte păsări mari, 
cocorul, nu depinde de curenţi. El zboară prin mişcarea 
aripilor. De aceea poate zbura și noaptea, trece Marea 
Neagră în linie dreaptă și poate realiza distanţe de 500 km 
fără escală. Înaintarea cocostîrcului, legată de curenţii de 
aer, abia dacă reușește să atingă 40 km în 24 de ore. 

Viteza zborului la păsări ne impresionează. Admirăm 
unele care trec prin faţa noastră atit de repede că abia 
le putem urmări. Dar ca orice însușire bună, dusă la 
exces, viteza mare are şi părți rele. Putem admira viteza 
ameţitoare cu care șoimul urmăreşte prada în aer. Cînd 

însă prada reușește să-i scape, el nu mai are timp suficient 
ca să-și reducă din viteză sau să-şi schimbe direcția zboru- 
lui fără să mai poată evita iminenta lovitură cu... pămîntul. 

Drepneaua zboară mai repede decit rindunica depăşind 
200 km pe oră. Dar tocmai din cauza acestei viteze mari 
nu poate face viraje bruște. Ca urmare, ca poate prinde 
numai insectele aflate în fața cei, nu şi pe cele din lături. 
De ce drepneaua nu poate face viraje bruște ? O să surideţi 
cînd veţi afla cauza : de vină este coada ei scurtă. Rin- 
dunica are o coadă subțire și lungă cu care poate executa 
virajele cele mai îndrăzneţe. Această diferență de lungime 
a cozii duce la urmări neaşteptate : toamna, drepneaua 
se grăbește să plece mai devreme spre ţările calde, rin- 
dunica mai întîrzie. Toamna, numărul insectelor scade și 
drepneaua, care le vede numai pe cele din faţă, la un 
moment dat nu mai are hrană suficientă. În vremea asta 

rîndunica poate pleca mai tîrziu, fiindcă este în stare să 
se alimenteze cu mai multe musculiţe... 

Şoimul călător se aruncă în picaj asupra prăzii cu 
viteza impresionantă de 300 km/oră. Păsările mici pot atinge 
pînă la 40 km/oră, graurul — 65, giştele sălbatice — 75, 
porumbeii sălbatici.  şoimul pînă la 100,  rîndu- 
nica — 80—100, drepneaua — 250, iar fregata, adevărata, 
campioană a zborului pe distanţe lingă, bate toate recor- 
durile, atingind viteza de 400 km/oră parcurgind astfel 
peste 100 m pe secundă. 

Este impresionantă rezistenţa la zbor de care dau do- 
vadă păsările în timpul lungilor lor călătorii. Distanţele 
pe care le parcurg par încredibile: unele din ele fac 
10 000—15 000 km într-o direcţie, ceea ce înseamnă că 
sînt păsări care parcurg pe an 20 000—30 000 km. Ele 
zboară la înălţimi de 400—1 000 m, însă cînd întîlnesc în 
cale munți, pe care nu-i pot ocoli, se urcă la înălțimi de 
cîteva mii de metri. 

Din vremurile cele mai îndepărtate, omul a privit pa- 
sărea cu simpatie și dragoste. A jinduit după zborul ei, 
pe care într-o vreme l-a crezut de origină divină. Dorinţa 
lui de a se lua la întrecere cu păsările reprezintă una din 
cele mai glorioase pagini de eroism din istoria omenirii. 
Mitul lui Icar sau al Meșterului Manole, visele „păsărești“ 
ale lui Leonardo da Vinci, uimitoarele „născociri“ ale lui 
Traian Vuia sau ale ,„,„mastorașului“ Aurel Vlaicu îşi trag 
seva din nestăvilitul dor al omului pentru înălțimi.- 


VIAŢA ACTIVĂ 
CERE MULTĂ ENERGII 
Natura n-a înşelat niciodată inima 
care a iubit-o. În toate împrejură- 
rile vieţii ea ne duce din bucurie în 
bucurie. 
(WORDSWORTH) 


„Copilul meu ciugulește cît o păsărică“, spun unele 


mame ca să arate cit de puțin mănîncă odorul lor. Este o 
părere foarte depărtată de adevăr. Se ştie cît de vioaie 

şi neastimpărate sînt păsărelele. Ele trăiesc o viaţă foarte 
activă și agitată. Drepneaua, în goană după musculiţe, face 
pe zi peste 1000 km. Rindunica rareori se așază pe sîr- 
mele de telegraf ca să se odihnească și zboară de dimi- 
neață pînă la apusul soarelui. Porumbelul poate face 
500—600 km pe zi, fără să se oprească, şi zboară cu viteza 
de 60—70 km/oră. Pe timpul migrațiilor, multe păsări fac 
mii şi zeci de mii de km, prin locuri necunoscute, cu hrană 
nesigură, cu nenumărate pericole şi greutăţi. 

Această viaţă atît de agitată a păsărilor cere şi o mare 
cheltuială de energie, poate mai mare decit a tuturor ani- 
maâlelor. Păsările au nevoie — aşadar — de hrană multă 
și de bună calitate. Se știe că unele păsări mănîncă toată 
ziua. Cu cît pasărea este mai mică sau mai activă, cu atît 
ea are nevoie de mai multă hrană. 

Cantitatea de hrană consumată zilnic este impre- 
sionantă. Într-o singură zi rîindunica aduce mîncare puilor 
de peste 500 de ori. În stomacul unei ciocănitori au fost 
găsite 1000 de fumici. Un pui de cuc prins a înghiţit într-o 
singură zi 134 omizi, 18 puișori de şopirle — şi citeva sute 
de larve de furnici! Barza poate înghiţi 20 de broaște 
una după alta. 

Cantitatea de nectar consumată pe zi de pasărea-co- 
libri este de două ori mai grea decit corpul ei. O privighe- 
toare sau un piţigoi mănîncă zilnic insecte în greutate 
egală cu greutatea corpului. Dacă omul ar avea nevoie 
de hrană zilnică egală cu greutatea corpului, el ar trebui 
să consume circa 60—70 kg ! 

Păsările prădătoare rezistă la foame pînă la o lună, 
iar cele mici mor după o zi-două, iarna chiar şi mai repede. 
Multe păsări sint foarte lacome. Vulturii se îndoapă atît de 
mult că nici nu pot zbura şi sînt siliţi să verse:o parte 
din mîncarea înghițită ca să se poată ridica în aer. În- 
tr-un rînd niște ciobani au prins un vultur-pleșuv negru. 
El avea gușa atit de plină că nu putea zbura. Cormoranul 
înghite peștele întreg. La fel procedează şi chirighița po- 
lară. Cînd prinde un pește voluminos, se întîmplă un lucru 
neobișnuit ; deşi capul peştelui ajuns în stomac începe să 
fie digerat, coada îi atârnă încă din ciocul larg deschis. Un 
cercetător a dat unui pui de bufniță, mare cît o cioară, 
să înghită un culic ceva mai mare decit o vrabie. Puiul 

Bufniţă 


a înghiţit prada întreagă ; este adevărat că procesul în- 
ghițirii a durat mai bine de un sfert de oră. Un cercetător 
a avut răbdarea să stabilească ce a mincat o bufniță 
într-un an: 1407 șobolani, 7 lilieci, 5 pui de iepure, 
375 vrăbii, 23 mierle, 24 alte păsărele, 4 șopirle mici, 
147 broaște și cîteva sute de cărăbuși, greieri şi flu- 
turi de noapte. 

În apropierea localităţii Bielefeld, din R.F. Germania, 
a fost prins, în 1965, un splendid crap care purta pe spi- 
narea lui scheletul unui vultur-pescar. Se vede treaba că 
vulturul a atacat un pește peste puterile lui. Nu a putut să 
ridice peștele în aer, s-a luptat cu el și apoi a fost înecat. 

Luni în şir, peștele a purtat vulturul înfipt cu ghearele în 
carnea lui. 

Un vinător a găsit un cocostirc grav bolnav, care a 
murit după cîteva ore. La autopsie s-a găsit... în guşa 
păsării o cîrtiță întreagă și gușa ruptă în mai multe locuri. 
Se vede treaba că pasărea a înghiţit cîrtiţa vie, aşa cum 
obişnuiește cu broașteie, însă ciriiţa i-a rupt gușa și în 
cele din urmă i-a provocat moartea. 

Unele păsări se îngrijesc și de rezerva de hrană pentru 
„zile negre“. Sfrînciocul își înfige vinatul — insecte, ṣo- 
pirle, viermi, șoareci — în țepii de păducel sau de măcieş. 
Un neam de ciocănitoare din America face în trunchiul 
cactușilor bătrîni găuri în care îşi ascunde fructele culese. 
Alunarul, care se hrăneşte cu nuci şi alune, face depozite 
mici sub tufe, la rădăcina copacilor, în mușchi. Are me- 
moria bună și găsește hrana ascunsă şi cînd zăpada acoperă 
depozitele de provizii. Țicleanul ascunde seminţe și fructe 
în crăpăturile scoarței copacilor. Ca să fie sigur, le acoperă 
cu lut, care îi servește și ca semn de recunoaștere. Iarna, 
cînd păsărelele sînt hrănite de oameni cu semințe de 
cînepă, ţicleanul își face rezerve mai mari : îşi umple ciocul 
cu seminţe pe care le depozitează apoi în crăpăturile 
scoarței copacului ales drept cămară. 

Bufniţa-siberiană depune şoarecii omoriţi în scorburi. 
Într-o asemenea cămară, care servește şi ca frigider, s-au 
găsit 35 de șoareci. De această rezervă ea se atingea numai 
în zilele cînd nu putea avea hrană prinsă de curînd. O 
pasăre din America de Nord, care obișnuit se hrăneşte cu 
insecte, își face pentru iarnă rezerve de ghindă. Alege 
copacii cu coaja mai moale și în găurile realizate înfundă 
ghinda cu ciocul. Toată scoarța copacului este plină de 
ghinaă. 

Digestia la păsări se face foarte repede. Fructele se 
mistuie în 20—30 de minute, insectele în 30—60 minute, 
grăunţele în 2—3 ore şi carnea în mai multe ore. Adaptate 
la consumul fructelor din pădure, cărora, indirect, le ajută 
înmulțirea, împrăștiindu-le seminţele, păsările frugivore 
sînt imune la otrăvurile (alcaloizii) cu care sînt înzestrate 
unele specii vegetale. Astfel păsările consumă fără grijă 
fructele cărnoase de mătrăgună, poama vulpii, tulichină, 
mărgăritărel etc. 

Fiecare neam se hrănește în felul său. Multe folosesc 
ciocul pentru căutarea și prinderea prăzii. Mărimea și 
forma ciocului variază de la o specie la alta. La cele mai 
multe păsărele mici, cioculeţul este ca un mic cleşte cu care 
ele apucă musculițe, omizi, viermişori, ouă de insecte. 
Ciocul vrăbiei este ca un clește mic, puternic, bun să spargă 
grăunțele. La barză, ciocul aminteşte un pumnal ascuţit, 
de temut, al cărui miner este capul. Avînd gitul lung şi 
mobil, care se poate întinde ca un arc, barza aruncă cu 
mare viteză ciocul asupra broaștei, care nu mai are timp 
să fugă. 

Pelicanii grei au în faţa gitului o „sacoşă“ mare. Gura 
sacoşei este fixată de marginile mandibulei inferioare, 
iar capacul este format din mandibula superioară. Cînd 
sacoșa a prins un pește, pelicanul o închide și, prin apă- 
sare, dă apa afară. Ciocănitoarea este înznstrată cu un cioc 
bine ascuţit şi puternic ca o daltă. Avind capul ceva mai 
mare şi gitul mușchiulos şi subţire, ea foloseşte ciocul ca 
un tiîrnăcop;; acolo unde lucrează, sar surcele şi bucățele 
de lemn. 

Unele neamuri de ciocănitori, precum ciocănitoarea- 
verde (ghionoaia-verde) de la noi, ciocăniloarea-furnici- 
lor din sud-estul Asiei şi cea de pampas, întilnită prin 
America de Sud, vînează introducind limba lungă și lipi- 
cioasă în mușuroaie de furnici de unde o scot plină de 
furnici. Păsările de baltă cu ciocul turtit şi lung apucă 
prada cu virful ciocului, o aruncă în sus şi o prind în 
ciocul larg deschis. Așa procedează şi cocostircii. 

În lumea înaripatelor nu lipsesc nici hoţii. Cei mai 
voraci și temuţi sînt lupii-de-mare, păsări din regiunile 
arctice şi antarctice, cu penaj închis, ceva mai mari cit o 
cioară, cu ciocul ascuţit, întors în jos. Nu se ocupă perso- 
nal cu căutarea hranei și preferă să o smulgă de la alte 
păsări, mai ales de la pescăruși. Zburător bun, îndemiînatic, 
lupul-de-mare apare pe neașteptate deasupra stolului de 
pescăruși și cînd ochii lui ageri observă cum victima sa a 
prins un pește, se repede și îi smulge prada din cioc. Dacă 
pescărușul a apucat să înghită prada, lupul-de-mare îl 
întimidează cu țipete şi cu lovituri de cioc pînă cînd cel 
atacat dă afară peștele înghiţit pe care hoţul îl prinde din 
zbor. Numai cu acest preț poate scăpa pescărușul de urmă- 
rirea lui. În tundră, lupul-de-mare are altă tactică. Giș- 

tele, rațele sînt păsări mai mari şi mai puternice. Lupul- 
de-mare se așază pe o ridicătură de pămînt, aproape de 
cuibul giștei sau raței și cu multă răbdare așteaptă mo- 
mentul cînd ea părăsește pentru scurt timp cuibul. Hoţul se 
repede la cuib, apucă oul sau puiul și pleacă repede mai 
departe. 

Cele mai multe păsări, deși preferă un anumit fel de 
hrană, în anumite condiții de viață consumă și altă hrană. 
Astfel, privighetoarea este pasăre insectivoră, însă gustă 
şi din fructele arbuștilor. Vrabia şi sticletele se hrănesc cu 
seminţe, însă în perioada cînd scot pui, se hrănesc atit ei 
cit şi puii cu insecte. Pescărușul albastru, pasăre ihtio- 
fagă aduce puilor insecte și abia mai tîrziu le oferă pește. 

Ca să prindă prada, multe păsări folosesc mijloace și 
procedee originale. Pelicanii trăiesc în colonii de sute și 
mii de exemplare. Se împacă bine între ei şi primesc și 
alte păsări în apropierea lor. Nu se bat pentru mîncare : 
Jocurile alese de ei pentru vinătoare sînt cele mai bogate 
în pește. Trăiesc în vecinătate bună cu cormoranii și 
țin mult la ei. Cormoranii, buni înotători și cufundători, 
prin vinătoarea lor răscolesc şi sperie peştii, gonindu-i 
spre mal, unde îi așteaptă pelicanii ; aşezaţi în rînd, peli- 
canii, la comandă, înaintează în semicerc încet spre mal, 
speriind peștii prin lovituri puternice de aripi. Rezultatele 
acestei vînători sînt atît de bune încît la ele vin să se ospă- 
teze și alte neamuri de păsări ca pescărușşi, chirighiţe, 
corcodei. 

Fregata, adevărat vultur al mărilor, este o pasăre de 
pradă din mările tropicale. Ea vinează peștii zburători 
speriați de delfini. Unde sînt cîrduri de delfini, acolo se 
văd și stoluri de fregate. 

Cînd hrana este tare sau e acoperită de carapace sau 
de o coajă groasă, unele păsări obişnuiesc să o arunce de 
sus pe pietre. Un vînător a văzut cum citeva ciori culegeau 
nuci și cu ele în cioc urcau pînă la o înălţime de 20 m și 
apoi le dădeau drumul pe o porţiune pietroasă a unui drum. 
Dacă nucile nu se spărgeau la prima încercare, ciorile repe- 
tau operația. O specie de ciori nordice sînt mari amatoare 
de scoici. Ele intră în apă, caută scoici, le apucă cu ciocul 
și apoi le izbesc de pietre. Pescărușii aruncă de sus, din 
aer, pe stînci, crabi şi raci pentru a-i sfărima. În Dobrogea 
pietroasă și secetoasă, hrana și apa sînt neîndestulătoare. 

Suferă și păsările. Ciorile au găsit un procedeu ingenios 
ca să-și potolească foamea și setea: sparg pepenii verzi 
copţi. La fel procedează stăncuţele, graurii și coţofenele. 

Hrana consumată de păsări poate uneori avea urmări 
nebănuite, asupra întregii ei vieți. Forfecuţa, numită aşa 
din cauza mandibulelor care se încrucişează, se hrănește cu 
seminţe de conuri de brad și pin. Rășina din conuri îi 
impregnează corpul și penele atit de puternic, încit car- 
nea ei nu poate fi consumată și cadavrul ei se spune că nu 
putrezeşte. 


N 


CINTECUL — 
MIJLOC DE COMUNICARE 


Cucul cîntă, mierle, presuri 
Cine ştie să le asculte ? 
Ale păsărilor neamuri 
Ciripese pitite-n ramuri 
Şi vorbesc cu-atit de multe 
înţelesuri. 

(EMINESCU) 


Du-te unde te așteaptă lumea ca o 
grădină. Du-te lingă trandafiri, al- 
bine şi zbor de porumbei 
Du-te mai cu seamă lingă păsări 
cîntătoare ca să te înveţe cintecele 
lor. 

(NIETZSCHE) 


DELIMITAREA TERITORIULUI 


Cu păsările, natura a fost parcă mai darnică decit cu 
alte vieţuitoare. Aripile le transportă prin spaţiu, glasul 
le ajută să comunice cu semenele. Frumusețea și zborul 
ne încîntă ochii, iar cîntecul lor este una din cele mii 
alese şi mai vii plăceri ale auzului. Nu-i om care să nu 
fie impresionat, fermecat de aceste melodii ale naturii. 

De ce cîntă păsările ? În nici un caz, așa cum pretin- 
deau scriitori romantici ca Bernardin de Saint Pierre, 
ca să ne facă nouă plăcere. Progresele științei au adus 
lumină şi în acest domeniu. În 1920 apare cartea lui 
H. Howard, „Teritoriul în viaţa păsărilor“, în care el re- 
cunoaşte în cîntecul păsărilor un rol biologic bine definit“; 
cintecul nu este altceva decît o declaraţie de luare în 
posesie a teritoriului. De altfel, acest rol al cîntecului se 
află consemnat de mai bine de 2 300 ani în lucrările filo- 

sofului și naturalistului antic Aristotel, cunoscător al 
multor lucruri pe care oamenii moderni l-au redesco- 
perit abia în ultimele secole. În „Istoria naturală“, Aristo- 
tel afirma că păsările ocupă un teritoriu pe care-l apără 
apoi. 

Ocuparea și apărarea unui teritoriu este o reacție ușor 
de înţeles. Întinderea lui trebuie să asigure păsării resur- 
sele alimentare necesare creșterii puilor. Puișorii celor 
mai multe păsări au nevoie de hrană multă şi, pentru ca 
părinţii să nu-și părăsească mult timp cuibul, sursele de 
hrană trebuie să fie cît mai la îndemină. 

Chiar şi păsările care ni se par foarte pașnice și blînde 
au momente cînd au o comportare mult schimbată. Așa 
se întîmplă cînd este vorba de teritoriul unde s-au sta- 
bilit şi pe care-l vor apăra prin toate mijloacele de care 
dispun. Primul şi cel mai discret din acest punct de 
vedere este cîntecul, care, în cazul acesta, poate fi privit 
ca un cîntec de luptă. Prin el, pasărea îl pune în gardă 
pe eventualul intrus și-l previne să stea la distanță de 
teritoriul care aparţine celui care cîntă. Acest cîntec 
s-ar putea astfel traduce în cuvinte: „Aici e teritoriul 
ocupat de mine ! Nici o pasăre nu are ce căuta aici !“ 

Studiind această problemă, ornitologii au făcut consta- 
tări interesante. Cînd o pasăre, care încă nu are un teri- 
toriu propriu, caută unul neocupat, ea începe să cînte 
încetișor și rămîne pe ramurile de jos ale tufelor. Dacă 
nu întîmpină nici o opunere, începe să cînte ceva mai 
tare și în același timp sare pe ramurile de mai sus. Dacă 
nu aude nici un răspuns, pasărea face înconjurul terito- 
riului și termină prin a se proclama proprietara lui și 
atunci începe să cînte cît poate de tare. 

Cîntecul trebuie să fie puternic ca să fie auzit de 
departe, pînă la marginile teritoriului. De aceea, masculul 
se așază în virful arborilor. Cîntecul cucului, mierlei, 
sturzului, în condiții acustice favorabile, se aude la 3 km, 
iar cîntecul păsării-clopoţel, cu sunete metalice, se aude 
la distanțe și mai mari. 

Cînd apare un intrus pe teritoriul ocupat, stăpinul lui 
începe să cînte cu putere. De cele mai multe ori atitu 

ajunge pentru a-l convinge pe intrus să bată în retragere. 
În aceste cazuri, stăpînul stă ascuns în tufișuri și nici 
nu are nevoie să se arate. În caz că noul venit nu înţelege 
să renunţe la intenţiile lui, pasărea, prin ţipete puternice, 
îl ameninţă, se apropie de el și caută să-l gonească. 


ANUNȚ MATRIMONIAL 


Cercetătorii contemporani ai comportării păsărilor au 
stabilit că în afara preocupării de a-și menţine dreptul 
asupra teritoriului ocupat, cîntecul are și un alt rol bio- 
logic la fel de important. După ce şi-a asigurat terenul, 
grija masculului este să-și găsească perechea. În acest 
caz cîntecul devine anunţ matrimonial. După frecvența 
și intensitatea cintecului, se poate stabili dacă cîntăreţul 
și-a găsit tovarășa de viaţă sau încă nu. 

Perioada ocupării teritoriului și a formării cuplului 
durează scurt timp, după care începe altă perioadă, muli 
mai lungă, cu alte griji, cu alte preocupări. Păsările cîntă 
şi acum. Presupunerea că pentru ele cîntecul este o ne- 
cesitate vitală, care le face plăcere, este împărtășită de 
mulţi ornitologi. Energia vitală amplificată de ciclurile 
naturii caută totdeauna o cale de manifestare și de chei- 
tuire care e cintecul. 

Numai aproximativ jumătate din toate speciile de 
păsări au darul de a cînta. Multe din ele nu pot scoate 
decit cîteva sunete. Deși în ținuturile tropicale. păsările 
sînt mai multe și, mai ales, cu un penaj neobișnuit de 
frumos, dintre ele cîntă abia unu la sută. 

Ca să dăm de adevărați cîntăreţi trebuie să-i căutăm 
în cîmpii, în păduri, în livezi, în codri. Ciîntăreţii buni 
sînt îmbrăcaţi în straie modeste, sobre și la corp sînt 
mici. Darul de a cînta îl au masculii, mai rar cîntă şi 
femelele. În America există 20 specii de vrăbii cîntătoare, 
la care cîntă și femelele. Uneori cîntă amindoi parte- 
nerii, iar din aceste cîntece, cel mai reușit, cel mai frumos 
este acela construit după principiul antifonic în timpul 
căruia unul din soţi emite cîteva note, apoi îl urmează 
celălalt și ambii executanţi alternează cu atita exacti- 

tate și precizie încît, dacă nu-i vezi, nu-ți poți da seama 
dacă sînt doi sau numai unul. 

Însușirea de a cînta este ceva instinctiv, ceva cu care 
pasărea se naște. La mierlă, pitulice, măcăleandru, codo- 
batură, puișorii încep să cînte încă în cuib. Cîntă încet, 
nesigur şi corpul lor întreg începe să vibreze în ritmul 
cîntecului. Puișorii masculi cîntă mai frecvent decit fe- 
melele. Mai tirziu, cînd părăsesc cuibul şi ajung inde- 
pendențţi, ei cîntă mai mult. Tinerii ascultă cîntecul celor 
mai în vîrstă, cu mai multă experienţă, şi apoi încep să 
cînte şi ci. Fac exerciţii, cîntă încet, parcă și-ar asculta 
cîntecul, încearcă să introducă note noi, le combină între 
ele. Multe păsări își îmbogăţesc mereu repertoriul, adaugă 
strofe şi triluri noi, auzite de la alte păsări, de alte nea- 
muri. Așa se explică de ce păsările mai bătrîne cîntă mai 
frumos, mai variat, au un repertoriu mai bogat. 

Arta cintecului este superioară acolo unde „,concu- 
rența“ este mai mare. În U.R.S.S. s-a făcut o clasificare în 
ce priveşte măiestria de ciîntătoare a privighetorilor. 
Multă vreme locul întîi a fost ocupat de privighetorile 
din regiunea Kursk, a căror „școală“ nu a putut fi egalată 
şi întrecută mai bine de un secol. Cu ajutorul datelor 
culese și al memoriei populare, specialiștii au stabilit că, 
la sfîrşitul secolului trecut, măiestria privighetorilor din 
această regiune a atins apogeul pentru ca apoi, nu se ştire 
din ce cauză, să slăbească treptat. De vreo douăzeci de 
ani, cele mai bune „voci“ s-au înregistrat în regiunea 
PBeloveisk, însă în ultimii cîțiva ani se pare că Moscova 
îi asaltoază serios autoritatea. Instabilitatea gloriei „artis- 
telor“ lirice zburătoare, care se mută dintr-o localitate 
într-alta, s-ar putea explica prin dispariţia“ cadrelor di- 
dactice“, de înaltă calificare, care să pregătească schimbul 
de mîine. Acum solistele cu pene și-au stabilit cuiburile 
în parcul Sokolniki din Moscova. Și nu în orice punct al 
lui, ci în apropierea estradei deschise din parc. Se pare 
că în timpul concertelor, privighetorile îi studiază pe 
„clasici“... 

Fiecare neam de păsări are cintecul lui şi în fiecare 
neam, alături de cintăreţi buni, sînt și mulţi cîntăreţi 
slabi. S-a făcut între altele o constatare: păsările cîntă- 
toare de la orașe cîntă mai slab decit cele din cîmpii și 
păduri. 

(Şcoală de cîntec) 


S-au făcut numeroase inregistrări ale cintecului păsă- 
rilor, cu ajutorul benzilor de magnetofon și prin alte 
mijloace perfecționate. Reproducerea  cîntecului prin 
note și executarea lor la diferite instrumente muzicale 
au dat rezultate frumoase, aproape de realitate. S-au 
putut reproduce notele în succesiunea lor, însă un lucru 
nu s-a putut reproduce: timbrul, adică tocmai ce este 
mai caracteristic într-un cîntec, culoarea, căldura lui. 
Una din cele mai cunoscute încercări este în Simfonia 
pastorală, în care Beethoven transpune cîntecul privighe- 
torii, cucului și pitpalacului. 

CELEBRI MAEŞTRI CÎNTĂREȚI 


Neamul giștelor și rațelor sălbatice, răspindite pe 
aproape toate apele globului, nu are cintăreţi. Printre 
rudele lor se numără însă și lebedele. Una din ele se evi- 
dențiază ca o cîntăreaţă excepțională. Este lebăda săl- 
batică din Islanda. Prin forţa și frumuseţea cîntecului, 
ea depăşeşte celelalte păsări de apă. Glasul ei sonor, puter- 
nic şi catifelat este atît de impresionant, încît ţăranii 
din Islanda spun că cine o aude uită tot ce a știut şi îşi 
amintește ce a uitat... 

În pădurile virgine din Brazilia, în junglele nepătrunse 
ale Indiei, în stepele întinse, sărace în vegetaţie ori în 
pădurile Australiei se aud răsunînd glasuri de păsărele 
şi printre ele se întîlnesc și cîntăreți vestiți. Astfel în 
jungla Indiană trăiește pasărea şama, mare cit un sturz, 
cu penaj multicolor frumos și cu o coadă lungă, subțire. 
Este una din cele mai plăcute păsări de colivie. Este 
vioaie, inteligentă, blindă, nepretenţioasă şi trăiește în 
captivitate mult timp. Toţi cei care au auzit-o susțin că 
este cea mai bună cîntăreaţă din vasta împărăție a păsă- 
rilor. Se spune că ar întrece și privighetoarea noastră. 

La privighetoare, cîntecul este compus dintr-un număr 
de triluri care se repetă. Dacă o ascultați mai mult timp 
cu atenţie, nu-i greu să ghicești ce tril va urma. Șama 
are repertoriu vast, nu se repetă și, de fiecare dată, face 
combinaţii încă neauzite. Prinde repede cîntecul altor 
păsări, însă îl transformă și îl combină în așa fel că nu 
mai poate fi recunoscut. 

Fiecare continent sau ţară se laudă cu cîntăreţii săi. 
America de Nord susține că sturzul lor cîntător întrece 
privighetoarea din Europa şi șama din India. Într-adevăr, 
sturzul cîntător este un artist foarte priceput. Ca şi șama, 
el își însușeşte melodiile altor cîntăreți în așa fel încît 
ele devin creaţii personale. Dar sturzul cîntător face un 
pas înainte : amestecă în improvizaţiile lui glasul păsă- 
rilor de curte, lătratul cîinelui, mieunatul pisicii, fluie- 
ratul locomotivei, claxonul automobilului, scîrțiitul porţii 
și orice sunete pe care le aude. 

Nici sud-americanii nu se lasă mai prejos și afirmă 
cu tărie că pasărea-clopoţel este neîntrecută. Mare cit 
un porumbel, ea produce sunete caracteristice, care pot 

fi auzite pină la distanţe mari. Atunci se produc mai 
multe păsări într-o pădure. Concertul este o încîntart: 
rară. Fiecare pasăre are timbrul ei deosebit. Ai senzaţia 
că cineva, în depărtare, loveşte în mai mulţi clopoței de 
sticlă. Un mare naturalist povestește: „Ascultătorul se 
oprește și rămîne pironit locului, cînd aude aceste sunete 
care pot fi comparate cu sunetul unor clopoței mici de 
sticlă, acordaţi diferit, însă cu păstrarea strictă a inter- 
valelor, legate în melodii perfecte, care se coboară din 
vîrful arborilor. Pădurea tropicală adormită, în care stă 
ascunsă această „orchestră“ neobișnuită, măreşte şi mai 
mult farmecul muzicii care devine de o gingășie impo- 
sibil de tradus în cuvinte.“ 

Pădurile din Australia sint formate în mare parte 
din arbori care dau cauciuc. Un neam întreg de păsări 
melifage se hrănește cu nectarul şi polenul florilor acestor 
arbori. Una din aceste păsări este o cintăreaţă vestită. 
„Se poate spune fără exagerare — povesteşte un orni- 
tolog — că nici un cîntăreț al pădurilor din Europa nu se 
compară cu pasărea poe. Cintecul ei este atit de melodios, 
atit de gingaș, încit îl cred unic în felul lui. Deși îm: 
place foarte mult cîntecul privighetorii europene, sînt 
totuşi convins că poe cîntă mai frumos. Mărturisesc că 
niciodată nu mi-am putut închipui că o pasăre poate 
produce sunete muzicale atît de fermecătoare“. 

Europa este unul dintre continentele cele mai bogate 
ale globului în păsări cîntătoare. Deşi fiecare om are 
preferinţele lui, totuşi toți sînt de acord că -dintre toatc 
cea mai perfectă cîntăreață rămîne privighetoarea. În 
imensa orchestră a naturii, alcătuită din sute de neamuri 
de păsărele cîntătoare, privighetoarea este prima solistă, 
este primadona. Este o adevărată minune cum dintr-un 
gitlej atît de micuț pot ieşi sunete atit de puternice și 
melodii atît de divine. 

În limba spaniolă privighetoarea se numeşte ruisenor, 
ceea ce înseamnă rege şi domn. 

Privighetoarea face parte din cîntăreţii de elită ai 
naturii. Poeţii și scriitorii de pretutindeni au cîntat-o 
şi slăvit-o. Iată cum îi descrie evoluţia artistică celebrul 
scriitor italian d'Annunzio în romanul „Lrinnocente“ : 

„Privighetoarea cînta. La început era ca o izbucnire 
de veselie melodioasă, ca o aruncătură de triluri ușoare, 
care se risipesc în văzduh ca sunetul unor mărgăritare 
ce cad pe cristalurile unei armonici. Urma o pauză. Se 
ridică un ciripit sprinten, mult prelungit ca o dovadă de 
putere, ca o năvală de îndrăzneală, ca o sfidare a unui 
rival necunoscut. 

O a doua pauză. O temă de trei note, cu un înţeles 
întrebător, trecu printr-un lanț de variaţii ușoare, repetînd 
mica întrebare de cinci sau șase ori, modulat ca un flaut 
subțire de trestie, ca un fluier ciobănesc. O a treia pauză. 
Cîntecul deveni elegiac, se desfășura într-un ton minor, 
se alină ca un suspin, exprimă tristeţea unui îndrăgostit 
singuratic, o dorinţă întristată, o așteptare zadarnică, 
zvârli un ultim semnal de chemare, pe neașteptate, ascu- 
ţit ca un strigăt de zbucium sufletesc. Se mistui. 

O altă pauză, mai grea. Se auzi atunci un accent nou, 
care nu părea să fi ieșit din aceeași gură, atît era de umil, 
de sfios, de mișcător, atît de mult semăna cu piuitul unor 
puișori de curind născuți, cu ciripitul unei vrăbiuţe, 
apoi cu o volubilitate uimitoare, acel accent nevinovat 
se prefăcu într-un șir neîntrerupt de note din ce în ce 
mai repezi, care străluciră în zboruri de triluri, răsunară 
în ciripituri limpezi, se strînseră în pasaje îndrăzneţe, 
crescură, atinseră înălțimile cele mai mari. 

Cîntăreţul se îmbată de propriu-i cîntec. Cu opriri 
atit de scurte, încît notele aproape că nici nu sfîrșeau să 
se stingă, vărsîndu-și beţia într-o melodie mereu nouă, 
pătimașă, gingașă, înceată și sonoră, ușoară și gravă, 
întreruptă acum de gemete stinse, de rugi plingătoare, 
acum de avînturi lirice neașteptate, de invocaţii supreme. 

Părea că și grădina ascultă, că cerul se aplecase spre 
copacul din vîrful] căruia un poet nevăzut revărsa atitea 
valuri de poezie. Pădurea florilor avea o răsuflare adîncă, 
dar tăcută. Citeva fișii de lumină orbitoare întîrziau în 
zările apusului și acea ultimă privire a zilei era tristă, 
aproape lugubră. Dar o stea se ivi vioaie și tremurătoare 
ca o picătură de rouă strălucitoare“. 

Multe păsări produc sunete și zgomote ciudate, ne- 
obișnuite pentru o pasăre. Glasul unui neam de stăncuţe 

din părțile nordice ale Europei seamănă cu plinsul unui 
om grav bolnav. În America, ţipătul cocoşului-de-munte 
amintește urletul lupilor, în Peru o pasăre ţipă ca un 
purcel. În pădurile din Africa se pot auzi uneori ţipetele 
şi plinsul unui copil. Se aud vaiete, plînsete, bocete între- 
tăiate de ţipete sfișietoare. Este glasul păsării ibis. 

Păsările de noapte au ţipete urîte, neplăcute, care pro- 
voacă groază pînă și oamenilor. Auzite de departe, noaptea, 
tipetele huhurezului par cînd hohote de ris, cînd amintesc 
lătratul unui cîine, cînd strigătele de om, cînd nechezat 
de cal. Pasărea cosaș din Chile produce un zgomot care 
seamănă cu scîrțiitul ferăstrăului. 

În pădurile de arbori de cauciuc din Australia, dis-de- 
dimineață și pe înserat, se aud hohote de rîs repetate: 
este pasărea alciona, mare cît un perscăruș. În Noua 
Guinee, o pasăre înrudită cu pasărea paradisului produce 
sunete care seamănă cu plinsul unui copil mic. În pă- 
durile din Africa se pot auzi concerte de „pisici“. Miaună 
mai multe, pe tonuri diferite, timp de cinci-zece minute. 
Muzica este originală, melodioasă, plăcută. Orchestra este 
formată din caprimulgi, păsări care au rude şi la noi. 

În Brazilia, seara şi dimineața se poate auzi parcă 
în pădure mugetul unei cirezi de boi: sînt păsările- 
buhai. Cocoşul-de-piatră din Brazilia, mare cît cocoșul 
nostru, miaună ca un pisoi. Pasărea ghid-ghid din Chile 
este numită pasărea lătrătoare : ţipetele ei seamănă cu 
lătratul unui căţel. Ciorile fluierătoare din Australia 
imită orice zgomot, orice sunet și fluieră cîntecul altor 
păsări. Vestita pasăre-liră este o imitatoare neîntrecută. 
Un naturalist povestește că într-o pădure din Australia 
a auzit la un moment dat lătratul ciinelui, hohote de ris. 
cîntecele altor păsări, țipete de copii, întretăiate de zgo- 
motul ascuţit și neplăcut de fierăstrău — toate produse 
de această pasăre ciudată. 

Graurul este una din cele mai iubite păsări. Se apropie 
ușor de om. Un ornitolog avea un graur tînăr care se ținea 
după el oriunde: în casă, în curte, pe cîmp. Se poate 
spune că este un înţelept printre păsări. Totdeauna bine- 
dispus, gata oricînd să cînte, ştie să se adapteze la orice 
împrejurare, la orice condiție climatică. Chiar cînd este 

timp urit, el nu se sperie. Este o pasăre glumeaţă. Primă- 
vara, în zilele cînd iarna încearcă să se mai întoarcă 
pentru o zi-două și ninge, iar soarele nu se mai arată, 
graurul stă în vîrful copacului şi cîntă atît de vesel de 
parcă ar fi zi cu soare. Începe să cînte dis-de-dimineaţă, 
face o scurtă pauză și apoi cîntă pînă seara tîrziu. Nu 
este artist mare, cîntecul lui este simplu, însă își reali- 
zează „aria“ cu atîta însufleţire şi voie bună încît i se 
iartă lipsa unei „arte“ adevărate. 

Gaiţa este un artist bun şi poate imita nu mai puţin 
de 25 de păsări. Imită și zgomote mai greu de reprodus: 
orăcăitul broaştei, clămpănitul berzei, cotcodăcitul găinii, 
măcăitul raţcei, scîrţiitul ferestrăului, fluieratul locomo- 
tivei, claxonul automobilului. De asemenea graurul imită 
glasul copiilor cu atîta artă, încît le înșeală pe mamele 
copiilor. Un graur imită sunetele trombonului. Un în- 
drăgostit de natură avea un graur pe care-l învățase să 
fluiere. Cind i-a dat drumul. graurul a „transmis“ melodia 
la graurii din împrejurimi. Într-o gară din R.S.S. Estonia, 
un graur aciuiat într-un copac a fost alungat, deoarece 
imita perfect fluierul șefului de gară. 

Din revista „Das Tier“ aflăm un caz şi mai interesant. 
Un muzician cînta la vioară un concert de Bach. În 
curînd el a fost foarte surprins cînd a auzit pe cineva 
cîntîna afară exact aceeași partitură. A privit în curte, 
în grădină, dar nu a văzut pe nimeni. În cele din urmă, 
privind în direcția de unde veneau sunetele, muzicianul 
a descoperit o mierlă care repeta cu exactitate motivul 
muzical executat de muzician. 

În luna mai, cu toate că zilele sînt lungi, păsărelele 
nu se mai satură de cîntece. Noaptea are parcă o tainică 
legătură cu inspirația poetică, de aceea ele se trezesc 
şi cîntă imn de slavă naturii. După miezul nopţii începe 
privighetoarea, după ea, pe la orele două, începe să ciri- 
pească cintezoiul, urmat de prepeliţă și de ciocîrlie. Pe 
la trei patru se aud glasuri de grauri şi rîndunele, iar 
între patru-cinci pițigoiul şi vrabia se grăbesc să anunțe 
că începe o zi nouă. 

În frunzișul pădurilor, în ierburile înalte din cîmpii, 
în lunci, în tufișuri, rînd pe rînd, melodii răzlețe se în- 
firipă, se unesc, cresc. Împreună cu orchestra de coarde a 

insectelor ele formează „marea orchestră a naturii“, cu 
mii de instrumente, cu mii de glasuri, care execută imn 
de slavă de o măreție fără seamăn închinat dragostei și 
bucuriei de viață. 

În această slăvire a vieţii iau parte şi păsările fără 
glas, fiecare cum poate și cu ce a înzestrat-o natura. 

Ciocănitoarea se așază pe o ramură uscată a unui 
copac înalt și o loveşte cu atita putere și repeziciune cu 
ciocul, încît ramura parcă vibrează ca o toacă. Cînd în 
pădure sînt mai multe ciocănitori, ele formează, „grupu! 
de tobe“ care se aud de la mare depărtare. Cocostircii își 
arată bucuria prin clămpănitul ciocului. În bălți călătorul 
este speriat de un zgomot neobișnuit: un muget puternic, 

lung, parcă de bou, scos de pasărea numită pe drept cu- 
vînt de popor, buhaiul-de-baltă. 

Călătorul încă nu s-a dezmeticit bine și deodată aude 
deasupra capului un zgomot care aduce cu behăitul unui 
mielușel. Dar în aer nu se vede nimic. Este becaţina care 
„cîntă“ din... coadă. Cu coada înfoiată, ea se aruncă de 
sus, din înaltul cerului, cu capul în jos, vintul îi șuieră 
prin coadă și produce zgomotul ciudat. 


4t 


CASA ȘI FAMILIA 


Cite păsări codru are 
Cuib cu pui au fiecare 


CINTEC POPULAR 


Multe inimi sînt în univers, dar 
capodopera creaţiunii este tot inima 
de mamă. 

E. BERSOT 


NUNTA 


Una din preocupările principale din viața păsărilor 
este grija de familie. Ea începe din primăvară și se 
termină toamna, cînd păsările se pregătesc împreună cu 
puii pentru călătoria lungă și grea peste mări şi țări. 

Primăvara, majoritatea păsărilor simt nevoia să caute 
tovărăşia unui partener pentru întemeierea unei familii. 

Încă din martie, în cele mai multe cazuri, masculul 
luptă pentru femelă. În această perioadă se schimbă nu 
numai aspectul exterior al păsării, ci şi întregul fel de 
viață. 

Se spune că haina îl face pe om. Bărbatul îndrăgostit, 
mirele, se îmbracă în hainele cele mai bune. La fel se 
întîmplă și în lumea păsărilor. În toamnă hainele lor au 
fost modeste, în culori șterse. Erau haine potrivite pentru 
drum sau pentru iarnă. Acum, primăvara, ele capătă culori 
mai vii, mai luminoase, mai strălucitoare. Sînt haine 
de nuntă. 

De pildă, la rățoi penajul capătă reflexe noi, culori mai 
proaspete. Stîrcul se mîndrește cu egreta lui: un smoc de 
pene fine şi lungi care îi cresc pe umeri şi îi atîrnă pe 

spate. Dropioiul are și el podoabe noi: un colan de pene 
roșcate sub gușă, mustăţi lungi din pene subțiri și fine, 
albe, îi atîrnă sub cioc și sub penele cozii îi crește un 
smoc mare de pene zburlite, mătăsoase, de un alb sclipitor. 

Pasărea paradisului din Noua Guinee îmbracă hainele 
cele mai luxoase. Pe timpul nunții îi cresc podoabe noi, 
multicolore, coada capătă pene lungi de o finețe neîntre- 
cută, care îi atîrnă ca un voal diafan. Pe cap şi umeri pe- 
nele cu reflexe metalice formează un fel de moţ-pălărie, 
care se mișcă la adierea vintului. Este o bijuterie zbură- 
toare care, în decorul vegetației luxuriante de la tropice, 
pare o arătare din basm. 

Masculii caută să impresioneze, să se impună în fața 
femelelor și în faţa celorlalţi concurenți. Ei își arată 
podoabele, își demonstrează măestria cîntecului, își pun 
în valoare puterea și îndemiînarea zborului. 

La multe specii, bărbătușii se reintorc primăvara cu 
două-trei săptămîni înaintea femelelor din călătoria lor 
de toamnă. În acest timp ei caută să se facă stăpîni pe un 
colț de pădure sau de tufișuri, unde își vor face cuibul, 
își vor culege hrana, își vor creşte puii. Este un spaţiu 
pentru care luptă fiecare pereche. De multe ori stăpînul 
şi-a afirmat curajul prin luptă şi eliminarea concurenţilor. 
De aceea, cînd prin cîntec el povestește că este singur şi este 
stăpîn pe un loc bun, o femelă nu întirzie să se așeze 
alături de el. 

La fiecare specie se văd procedee şi obiceiuri originale 
pentru a cîştiga dragostea și preferința femeilor. Pasărea 
paradisului se așază pe o creangă mai înaltă ca să fie 
văzută mai bine și își desface în faţa femelelor mîn- 
drețea de coadă care îi atîrnă pînă la pămînt. Cormo- 
ranul se scufundă în apă în faţa femelei și scoate un smoc 
de ierburi pe care i-l oferă cu oarecare ceremonială, ca şi 
cum ar spune; poftim, uite ce material bun de cuib am 
găsit !... 

Chira mare îi oferă femelei un peștișor pe care-l ține 
în cioc. Fazanul preferă să fie admirat din profil, în 
vreme ce păunul este de părere că îi șade mai bine din 
față. Desfăcindu-și larg coada, se învîrtește în jurul feme- 
lei, apoi o acoperă cu evantaiul desfăcut al cozii. Ciovlica 
mascul este mai practic: își așteaptă tovarășa cu casa 
gata făcută. 

Pasărea-ţesătoare merge şi mai departe cu grija : bărba- 
tul face mai multe cuiburi și femela poate să aleagă 
pe cel ce îi place mai mult. Caprimulgul atrage atenţia 
femelelor prin cîntecul lui original, care se deosebește de 
cîntecul altor păsări : este un susur ușor, urmat de zgomo- 
tul de tors în surdină, care ţine neîntrerupt cîteva minute. 
La ciori „cavalerii“ nu mai știu ce să facă pentru a atrage 
atenţia şi a cîştiga simpatia „prinţeselor“ în haine negre. 
Se agaţă de crengi, ţipă cît îi ţine gura, bat din aripi, îşi 
desfac coada în evantai, îşi desfac aripile, le salută zgomo- 
tos și nu rareori le ciupesc. 

Codobatura mire se ţine tot locul după aleasa inimii și 
nu o slăbește nici un moment. Face mișcări neobișnuite, 
își înclină capul, își desface larg aripioarele, o salută adînc, 

apoi se depărtează puţin de ea și nu încetează să-i repete 
cintecul de dragoste. Porumbelul se învirtește în jurul 
porumbiţei. Ibisul, ca un cavaler medieval, se lasă în ge- 
nunchi în faţa miresei și nu oboseşte să-și repete „de- 
claraţiile“. Cocorul dansează pe lungile sale picioroange în 
faţa „alesei inimii“. 

Rața fuge din faţa cavalerilor care o urmăresc cu decla- 
rațiile lor. Ea se scufundă, iese la suprafaţă, la o distanţă, 
înoată cufundată pe jumătate în apă, își desface aripile şi 
apoi le întinde pe suprafața apei rămiînind nemișcată. 
Acest semnal declanșează lupta dîrză a concurenţilor, 
ceremonial care stiîrnește vîrtejuri pe suprafaţa bălților. 

La păsările răpitoare masculii se joacă ore întregi în 
aer, fac virajele cele mai periculoase, se aruncă în picaj, îşi 
smulg cîte o pană, o lasă să se plutească un timp în gol 
și apoi o ajung din cîteva mișcări de aripi. 

Viaţa rîndunicii se petrece mai mult în aer. În aer, rîn- 
dunelul zboară cu aleasa lui, demonstrîndu-i dragostea și 
măiestria zborului. 

Mierloiul-de-mătasă din Australia își face un palat de 
nuntă, sub coroana arborilor, departe de locurile umblate. 
Adună ierburi uscate, crenguţe subțiri și lungi, le înfige în 
pămînt ca să formeze o boltă lungă de un metru, cu două 
intrări. Palatul este împodobit cu tot felul de obiecte 
strălucitoare pe care pasărea le adună și le aduce în cioc 
de la distanțe mari: pene de papagal, zdrenţe colorate, 
scoici, pietricele, cochilii de melci, oscioare, cutii mici de 
tablă. Obiectele mai grele, aşezate la intrări, sînt așa de 
multe că s-ar putea umple cu ele o găleată întreagă. Cele 
mai ușoare sînt înfipte în pereţii palatului. Cavalerul 
îndrăgostit se plimbă grav în jurul palatului, admirat de 
doamnele adunate, se oprește în fața intrărilor şi cu 
ciocul lovește pe rînd scoicile, pietricelele, oscioarele, 
cutiuțele, apoi cu penele umflate şi cu tremurături din 
aripi face încercări să cînte și la urmă, copleșit de emoție, 
începe să fluiere. 

Pasărea-grădinar, tot din Australia, își împodobește 
palatul cu tot felul de fructe în culori vii și cu flori 
înfipte afară în pereţi. Un amănunt interesant: pasărea 
are grijă să înlocuiască florile veștejite cu altele proaspete. 

Pentru nuntă, multe păsări se mulțumesc numai cu o 
simplă platformă de dans. Însă ceea ce face o pasăre din 

Australia, continentul atitor minuni ale naturii, întrece 
toate așezările. Pasărea are un penaj de un albastru violet. 
Chiar și ochișorii ei sînt albaștri ca cerul. Această pasăre 
frumoasă are mare slăbiciune pentru toate obiectele de 
culoarea albastră. Pe timpul nunții ea culege tot felul de 
obiecte de culoare albastră: resturi de lină, bucăţi de 
hîrtie, bucățele de porțelan, cioburi de sticlă, nasturi, pe 
care le așază pe marginea platformei, mare de doi metri 
pe un metru. Dar pasărea nu se mulțumește numai cu atit : 
ea adună fructele roşii ale unui arbust, pe care le frămîntă 
în cioc pînă ce se face o pastă. Cînd pasta s-a întărit, 
pasărea face cu ea desene liniare pe suprafața platformei. 

Dar să trecem oceanul ca să vedem o nuntă de păsări 
din America. Locul — Brazilia, e o estradă izolată, pe 
coasta unei stînci. Participanți : vreo douăzeci de cocoşei 
și găinușe din neamul cocoșilor de piatră. Cocoșeii au 
straie roşii-portocalii şi ca podoabă un moţ frumos în 
formă de pieptene lung. Găinușele sînt îmbrăcate în straie 
mai modeste, în culori şterse. Pe cer se mai văd citeva 
stele, însă la orizont, de după stîncile goale, apare o geană 
roşietică. Sintem în zori de zi. Primul cocoșel dansator 
iese în mijlocul estradei, își înclină capul în toate părţile, 
apoi se răsucește de cîteva ori, scurmînd cu ghearele pă- 
mântul, saltă, își desface aripile. Iată că-și ridică cu miîn- 
drie capul și după ce face cîteva salturi măiestrite în 
sus și în lături, lovește cu coada larg desfăcută pămîntul, 
repetă cîteva salturi şi sfîrşit de oboseală și de emoție 
produce un țipăt ciudat și părăsește estrada. Alt cocoș îi ia 
locul și programul continuă pînă la răsăritul soarelui. 
Găinușele spectatoare îi încurajează prin semne și ţipete 
de admiraţie și aprobare. 

Vestitul cocoș de-munte, adevărat cavaler al munţilor, 
trăiește aceste momente cu atita intensitate și uitare de 
sine, încît de multe ori le plăteşte chiar cu viaţa. „În zori 
de zi, de obicei, cînd încă luceafărul nu s-a stins de tot 
şi înspre răsărit se trage geana zilei, are loc una din cele 
mai minunate manifestări ale fierbinţelilor dragostei, din 
cîte se întîmplă în lumea vieţuitoarelor de la noi. 

Sus, pe creanga uscată de brad, se profilează pe discul 
luminos al cerului, silueta atît de cunoscută a gotcanului — 
scrie I. Simionescu în «Fauna României». Cu gîtul întins, 
cu capul aplecat, unii spun totdeauna spre răsăritul soare- 

lui, cu aripile răsfirate în jos ca la curcan, cu coada 
desfășurată ca un evantai, dar ceva mai ridicată, e într-un 
neastîmpăr continuu. Nu stă locului o clipă. Sau ţopăie pe 
creanga pe care se află sau, nervos, se lasă pe alta, spre a 
reveni pe cea dintii. În toată vremea zbuciumului nu tace 
de loc. Scoate nişte sunete din ce în ce mai repezi, după 
o scurtă întrerupere iar toacă, pare că ar lovi cineva 
două bețișoare uscate unul de altul. Tonurile sînt diferite, 
cînd mai încete, cînd mai accentuate, asemenea zăngănitu- 
lui coasei ascuţite cu un fier. Sfirşitul e o plesnitură de 
limbă puternică, intrerupînd liniștea din jur...“ 

În vremea asta, găinușele stau pe crengi sau pe jos. 
Acolo unde sînt mai mulţi cocoși sau locurile de nuntă sînt 
prea apropiate, se încing lupte, de multe ori foarte 
înverşunate. 

„Am auzit un zgomot straniu, care umplu toată pădurea 
— citim în însemnările unui vînător literat, Rosetti- 
Bălănescu (Păsările vînătorului, vol. III) —. Era zgomotul 
unei lupte cu lovituri de aripi, care răsunau în pădure. 
Am luat arma și am alergat spre locul unde se auzea 
zgomotul. Pe marginea unei poieni înverzite se băteau mai 
mulți cocoși. Era un fel de reprezentație dată de cavalerii 
pădurii. Îmbrăcaţi ca niște cavaleri medievali în zale de 
bronz, ei luptau pe estrada acoperită de covorul moale de 
mușchi, iar frumoasele doamne stăteau pe mesteceni și 
prin cotcodăcitul lor în surdină parcă îi încuraja. M-am 
oprit în fața acestui spectacol minunat și m-am ascuns 
după o tulpină groasă. Am văzut de aproape giturile 
umflate și sprîncenele roșii... Nu știu de cînd dura lupta. 
Cavalerii cînd se depărtau, fără să se piardă din vedere, 
cînd se apropiau, cu penele zburlite şi se aruncau asupra 
adversarului cu ghearele ascuţite. Deodată, unul a părăsit 
cîmpul de luptă și cu capul în jos a luat-o la fugă, urmărit 
de învingătorul triumfător“. 

Chiar cînd este rănit de moarte și este prins de vinător, 
cocoșul-de-munte continuă să cînte pînă la ultima zvicnitură 
a inimii. 

În general, cele mai multe păsări sînt monogame, adică 
fiecare mascul se unește cu o singură femelă în vederea 
întemeierii familiei. Acest fel de unire, întîlnit la porumbel, 
corb, barză, lebădă, uliu-pescar, poate ţine toată viaţa, și 
numai cînd unul din soţi moare, celălalt acceptă altă 
tovarășă de viaţă. Sint şi specii la care masculul are mai 
multe femele, dar mult mai rar o femelă are mai mulţi 
masculi. 

Konrad Lorenz, care studiază de peste 40 de ani piața 
păsărilor, a ajuns, pe baza observaţiilor şi studiilor, la 
concluzia că la unele specii de păsări există „logodnă“ 
încheiată de tineri, cu mult înainte de maturitatea sexuală. 
Astfel, la rațele sălbatice, la piţigoiul-de-stuf, la stăncuţe, 
la gîștele sălbatice logodna are loc în primul an de viaţă 
şi nunta în al doilea an. 

Zilele zgomotoase ale nunţilor trec repede. Invitaţii 
obosiţi părăsesc locurile, unde au petrecut și perechi- 
perechi se împrăștie în toate părţile, fără să-și mai întoarcă 
privirea înapoi. 

De acum încolo un singur gînd pune stăpînire pe toţi: 
soarta puilor ce vor veni pe lume. Și înainte de toate vine 
grija locului unde ei vor vedea lumina zilei și vor crește 
pînă ce vor putea începe și ei viața pe socoteala proprie. 

Pentru tînăra pereche alegerea locului este o preocu- 
pare de cea mai mare însemnătate. De cele mai multe ori 
impreună, soții cercetează locurile potrivite pentru a alege 
pe cel mai bun. Locul trebuie să fie în așa fel așezat ca 
să ofere cît mai multă liniște și siguranţă. Căsuţa trebuie 
să fie solidă ca să reziste la ploi și vint, bine ascunsă de 
ochii dușmanilor și totodată apropiată de o sursă abun- 
dentă de hrană. De aceea, perechea cîntăreşte din ochi 
avantajele și neajunsurile locului, zboară în jurul lui ca 
să-l cunoască mai bine, se așază din nou pe crenguţele alese 
și apoi încearcă să măsoare cu corpul lor mărimea viito- 
rului cuib. 

Pentru omul îndrăgostit de natură nu este nimic mai 
interesant, mai emoţionant, decît să observe cu atenţie cum 
trudesc păsările să-și facă cuibul. 

Perechea lucrează împreună, însă la unele specii munca 
este împărţită : masculul aduce materialul şi femela 
construieșie. Ea încearcă și așază în mai multe feluri 
fiecare firișor de iarbă sau crenguţă adusă pentru a găsi 
locul cel mai nimerit. Lucrul merge repede și soția nu mai 
are răbdare și zboară înaintea soţului ca să-i ia din cioc 
cele aduse. În cel mult două săptămîni cuibul este gata. 

Bineînţeles, cuiburile se deosebesc mult între ele. De- 
pinde de condiţiile de viaţă în care trăiesc păsările și de 
materialul pe care-l au la dispoziţie. Dar depinde nu mai 
puţin și de priceperea, de măiestria mai mare sau mai mică 
a păsărilor. Unele cuiburi sînt atît de simple, încît este 
greu să le numești cuiburi, în vreme ce altele sînt ade- 
vărate opere de artă, în fața cărora omul rămîne uimit. 
În cariea „Artizanii naturii“ de Tudor Opriș sînt înfățișate 
numeroase dovezi ale meșteşugului păsăresc. 

Pescărușul ori caprimulgul au cuibul cel mai simplu: 
ele depun oul direct pe pămîntul gol, fără să sape o 
propiță, fără să pună măcar cîteva fire de iarbă sau paie. 

Antarctica pinguinul aduce cu mare greutate și de la 
distanță pietricelele cu care împrejmuiește locul unde 
depune singurul ou. 

Găina-de-munte, prepeliţa, potîrnichea scurmă cu 
ghearele o mică scobitură în pămînt, pe fundul căreia aşază 
cîteva fire de iarbă uscată. Perechea de turturele își face 
în copaci un cuib simplu. E ca o farfurie întinsă, formată 
din cîteva crenguțe simple, puse una peste alta și cîteva 
fire de paie peste ele. Ouăle aproape că se văd prin 
fundul cuibului privit de jos. 

Pescărușul argintiu din tundră își umple cuibul cu 
mușchi, lină de elan și pene mari. Penele mari sînt așezate 
radial, cu partea moale spre centru. Cuibul nu este frumos, 
capetele penelor atîrnă din cuib, în schimb este solid și 
călduros. 

Modesta ciocîrlie nu este numai o mare cîntăreaţă, ci și 
foarte bună gospodină. Ea scurmă cu ghearele în pămînt 
o mică gropiţă, o mărește și o rotunjește cu pieptul și apoi 
o căptușește cu o salteluță împletită și întrețesută, din fire 
subțiri de paie, frunzișoare uscate și rădăcini fine. 

Rața sălbatică alege un loc mai ascuns și își clădește 
un cuib mare din stuf, papură și frunze uscate. Il 
căptușește cu pene și puf smulse de pe piept. Regele înălţi- 
milor, acvila, își face cuib prin părțile cele mai sălbatice 
ale munților, de preferinţă în vîrful unui pin înalt, adevă- 
rat foișor de observație care domină împrejurimile. Cuibul 
seamănă cu cel de barză. 

Multe păsări preferă scorburile, unde cuibul este la 
adăpost de ploi și mai ferit de dușmani. Cucuveaua, 
“papagalii, ciocănitoarea depun ouăle direct pe fundul 
scorburii. Graurul, vrabia, stăncuța sînt gospodine mai 
grijulii și își căptușesc fundul cuibului cu paie, frunze 
și pene. 

Lăstunul-de-mal sapă în malurile înalte galerii lungi de 
un metru, care se lărgesc treptat și acoperă locul cu paie, 
pene și lină. Cu ciocul și ghearele ambii lucrează fără 
întrerupere. Cuibul este gata în două-trei zile. 

Pescărușul-albastru, îmbrăcat în hăinuţă verde cu 
reflexe albăstrui, ține mult să-și facă cuibul aproape de 


60 0 colecţia cristal O 


rîuri, unde se poate aproviziona cu pește. Îl sapă în ma- 
lurile înalte, lutoase. Gospodar bun, studiază cu mare grijă 
regiunea ca să-și aleagă cel mai potrivit loc, dar mai ales 
cît mai sigur. Nu-și face cuib nici prea sus, unde ar putea 
fi zărit de om, dar nici prea jos, aproape de suprafaţa 
apei, fiindcă îl pot amenința inundațiile. Este, se spune, o 
pasăre prevestitoare : în unii ani părăsește locurile vechi 
de cuibărit și caută alte maluri. Apoi de multe ori, inun- 
dațiile acoperă cuiburile părăsite. Săpatul cuibului este 
greu și durează două-trei săptămîni. Cînd dă de pietre, le 
ocolește. Galeria este lungă de un metru, uneori și de 
doi, înaltă de 7—8 cm și înăuntru unde este cuibul, se 
lărgește mult. Este căptușit numai cu oscioare mărunte de 
pește. Galeria are o ușoară înclinație de sus în jos și este 
prevăzută cu un mic șănţuleț pentru scurgerea apei. 

Cucuveaua-de-vizuină din America sapă în pămînt o 
galerie încăpătoare, lungă de 2—3 m. Cuiburi originale 
confecționează lebăda-de-iarnă, găinușa-de-baltă, corco- 
delul. Făcut dintr-un braţ de siuf, papură și plante acva- 
tice uscate, cuibul e lăsat să plutească pe apă, purtat de 
curenți și vînt. La corcodel apa ajunge pînă la cuib. 

Printre păsările noastre, rîndunica este o meșteriță 
foarte pricepută. Ea ştie să aleagă pămîntul moale, să-l 
mestece cu firișoare de iarbă sau paie și să lipească ames- 
tecul rezultat în așa fel ca el să nu cadă. Clădește treptat. 
Pune temelia cuibului și aşteaptă pînă se usucă bine. 
Clădește mai departe și din nou așteaptă să se usuce. În 
zilele ploioase, construcţia cuibului înaintează mai încet. 

La zidărie se pricep și alte păsări. Sturzul-cîntător din 
America de Nord își unge pe dinăuntru pereţii cuibului cu 
un strat gros de lut amestecat cu rumeguș de lemn. 
Coțofana, după ce a așezat un strat de crenguţe, face 
deasupra, din lut, un fel de farfurie cu pereţii groși de 
2—3 cm, cu marginile îndoite înăuntru. Cuibul este pre- 
văzut și cu acoperiș și crenguţe. 

Țicleanul, numit și ţoiul, preferă să-şi facă cuibul în 
scorburi. Uneori găsește o scorbură părăsită de ciocăni- 
toare. Dar fiindcă gaura scorburei este de obicei prea 
mare, ţicleanul o zidește cu lut şi lasă numai un mic 
orificiu după măsura corpului său. Cuibul propriu-zis este 
simplu şi făcut din solzișori de pin. Puişorii stau în acest 
sirat parfumat. Chiar cînd pădurea este de foioase, ți- 

cleanul reușește să găsească acest material, pentru care 
trebuie să facă drumuri lungi. 

În Asia Centrală trăiește ţicleanul-de-stincă. Își face 
cuibul din lut în care amestecă pene și aripioare de insecte 
ca să fie mai rezistent. Cuibul este așezat într-o crăpătură 
de stincă, acoperit cu strat de lut. Cuibul înăuntru este 
căptușit cu lină. 

În Caucazul de nord şi în R.S.S. Turkmenia trăiește alt 
neam de ţiclean-de-stincă. Este mai mic la corp, însă îl 
întrece pe fratele său mai mare din Asia Centrală. Este 
nu numai un adevărat artist ci şi un muncitor extraordinar. 

Ţicleanul-de-stîncă își așază cuibul în aşa fel ca să nu 
fie udat de ploile atit de dese prin acele locuri, sub 
streaşina unei stînci sau într-o nișă. Dacă nu poate găsi 
loc ferit de ploi, îl face și în plină bătaie a ploilor, însă 
acoperă peretele expus apei cu un strat subţire de clei de 
cireș, vişin şi rășină de ienupăr. Lipește cuibul de pereţii 
verticali ai stîncilor şi deși materialul folosit este numai 
lutul, construcţia este atît de rezistentă şi de solidă că nu 
crapă și poate suporta greutatea unui om. Mărimea cuibu- 
lui depinde de locul ales. El poate avea în greutate pînă 
la 15—18 kg. Dar ţicleanul nu se mulţumeşte numai cu 
atît : lipește cu lut toate crăpăturile stîncii din jurul 
cuibului şi atunci toată construcția poate cîntări în total 
și peste 30 kg! 

Cuibul are forma unei jumătăţi de oală mai mare lipită 
de stincă şi este prevăzută cu o gaură rotundă în partea 
de sus. În pereţii cuibului pasărea înfige o mulţime de 
pietricele, bețişoare, bucățele de cîrpe, insecte, smocuri de 
lînă. Intrarea este netezită cu ciocul şi dată cu salivă 
care se întărește și face suprafața netedă, ca șlefuită. 
Unii ţicleni ţin și la împodobirea casei: acoperă pereţii 
cuibului pe dinafară cu aripioare de insecte. În bătaia soa- 
relui cuibul strălucește ca o bijuterie. Să nu uităm : această 
construcţie complicată şi voluminoasă este executată de o 
pasăre doar puţin mai mare decît o vrabie ! 

Pasărea-călugăr este mare cît un cocostire. Îşi face 
cuib neobișnuit de mare : înalt de un metru şi în diametru 
de doi metri. Este făcut din crengi întărite cu lut. Con- 
strucția cîntărește pînă la 100 kg. 

În bucătăria chinezească nu este mîncare mai gustoasă 
ca supa din cuiburi de salangane. În pieţele marilor orașe 

se vind, la preţuri ridicate, în fiecare an, zeci de milioane 
de asemenea cuiburi. Cuibul salanganei, mare cit o jumă- 
tate de farfurie, este strîns lipit de pereţii stîncilor. Este 
făcut numai din saliva cleioasă a păsării, care se usucă și 
se întărește repede. Salangana întinde saliva așa cum se 
întinde guma arabică mai consistentă. 

În pădurile braziliene, călătorul vede pe arbori niște 
fructe curioase, care amintesc dovleceii de la noi. Spaniolii 
ne lămuresc că nu sînt fructe, ci cuiburile unei păsări pe 
care ei o numesc „,passerino catolico“, adică pasărea-ca- 
tolică. Este numită așa din cauza că, după credința locuito- 
rilor, această pasăre nu lucrează duminica. De fapt, este 
pasărea-olar, una din cele mai interesante păsări. Mare 
cît o mierlă de-a noastră și îmbrăcată în straie roşii-porto- 
calii, pasărea-olar face din lutul amestecat cu paie un fel 
de cărămizi mici, de mărimea unui glonte mai mare. Le 
lipește cu ciocul și le potrivește cu ghearele pe creanga 
aleasă. După ce temelia este gata, ea trece la clăditul 
părților laterale. Are grijă să aștepte pînă ce cărămizile 
se usucă bine. Pereţii sînt înclinați spre centru și apoi se 
unesc în așa fel că toată construcţia are forma unei oale 
mai mari, răsturnată şi prevăzută cu intrare în partea de 
jos. Pereţii sînt groși de 2—3 cm şi tot cuibul cîntărește 
4—5 kg. 

Sînt și păsări care se pricep la croitorie şi ţesut. La ele 
bărbatul construiește, iar femelele se ocupă numai cu 
aranjarea interiorului. | 

Pasărea-croitor trăiește prin satele din Jawa. Este 
mică, are penaj simplu, care nu bate la ochi. Cuibul este 
foarte original și cere multă îndemiînare. Este închis într-o 
pungă formată din frunzele apropiate. După ce a găsit 
două frunze potrivite, croitoreasa caută aţă de cusut : fire 
de mătase, de paianjen, fire vegetale, dar la nevoie ea se 
pricepe și să răsucească fire din bumbac. Cu cioculeţul 
care îi servește drept ac, face cîteva găurele pe marginea 
frunzelor alese. Ca să le apropie, se agaţă de una din ele și 
prin mișcări de legănare, apucă cealaltă frunză, apoi trece 
cu cioculeţul prin găuri firul, pe care-l întinde puțin. Firul 
fiind uns cu salivă se lipește de frunze şi le ţine strîns 
legate. Pasărea trece mai multe firișoare pină ce din cele 
două frunze se formează un fel de cornet, pe care croito- 

reasa îl umple cu puf vegetal, petale de flori, pînze de 
păianjen. 

Neamul ţesătorilor este mare și se întîlnește aproape în 
toate părțile globului. Una din aceste păsări face parte din 
avifauna noastră și se numește privighetoarea-de-baltă, 
numită astfel numai fiindcă seamănă la corp şi culoare cu 
primadona codrilor. Este o pasăre sperioasă și își ascunde 
bine cuibul în mijlocul stufărișului. Aşezat la două-trei 
palme deasupra apei, el este fixat prin cîteva fire de stuf 
apropiate. Pasărea folosește frunze de stuf cu care împle- 
tește un leagăn original, în forma unei cutii rotunde mai 
înalt decit lat, cu pereţii groși şi puţin îndoiţi înăuntru. 
Cuibul propriu-zis este împletit din fire de cînepă, urzici, 
pînză de păianjen, păr de animale, lînă, sforicele. Pasărea 
lucrează numai în orele de dimineaţă. Scheletul cuibului 
este împletit din frunze de stuf. Pasărea alege pe cele de 
jos, care sînt uscate, dar fiindcă ele se rup ușor, ea le 
culege în orele de dimineaţă, cînd sînt jilave și nu se rup. 

Sticletele este mare meșter la construirea cuibului. 
Alege un locșor mai departe de trunchiul copacului, 
printre crenguţele mai subţiri, la 4—5 m de sol ca să nu-l 
poată ajune nici pisicile, nici alte animale de pradă. Ca să 
fie şi mai sigur, își ascunde cuibul sub o ramură de sus. 
În felul acesta este apărat și de ploi. 

Sticletele se pricepe la împletit și face trei salteluțe din 
material diferit, toate bine ţesute şi îndesate. Salteluța 
exterioară este ţesută din miţișori de salcie și plop, din 
licheni și muşchi, care cresc pe crenguţele unde se află 
cuibul, de aceea el nici nu se observă. A doua salteluţă 
este din material fin și împletită cu mare grijă din fire de 
păr, lînă, pene mici, firișoare subțiri de iarbă. Salteluţa 
dinăuntru este numai din puf fin. 

Neamul pițigoilor, întîlnit pretutindeni de la mare la 
munte, își face cuibul în scorburile părăsite de alte păsări. 
Numai pițigușul-codat, mare cît o nucă şi cu o coadă 
neobișnuit de lungă, preferă să-şi facă locuința în aer 
liber. Este cel mai priceput din toată familia piţigoilor. 
Perechea lucrează și cuibușorul este gata în două-trei săp- 
tămiîni. 

Cuibul amintește forma unei căciuli, cu intrarea ro- 
tundă, mică la mijloc. Este atit de bine camuflat că nici 
nu-l vezi printre crengi. Urzeala este făcută din fire de 

păr de cal, de păianjen, de bumbac, de iarbă. Pe dinafară 
este împletit din mușchi, licheni, puf de plante și bucățele 
de scoarță de copaci cu atita artă încît se confundă perfect 
cu mediul înconjurător. Înăuntru este căptuşit cu lînă, puf 
şi păr de animale. S-au identificat penele şi puful dintr-un 
cuib de pițigoi codat și s-a constatat că ele aparţineau la 
19 specii de păsărele, la care se mai adăugau și fire de 
păr de la 67 animale diferite. Uneori își căptușește interio- 
rul numai cu pene mici. Într-un asemena cuib s-au nu- 
mărat peste două mii de pene diferite. 

Trebuie spus că materialul folosit de păsărele pentru 
cuib este variat şi în cantități mari. Materialul din care a 
fost construit un cuib de cintezoi era compus din 2 400 fire 
de păr de cal, 200 rădăcini, diverse buruieni și frunze, 15 g 
de lînă de oaie, 50 g aţă, 6 cm resturi de stofă. 

Ochiul-boului, una din cele mai mici păsărele de la 
noi, își face cuibul cît o minge prin tufișuri, uneori printre 
buruieni. Seamănă cu cuibul piţigoiului codat, este lucrat 
cu mare grijă și la fel de bine camuflat. 

Dar nici una din păsările noastre nu-l întrece pe piţi- 
goiul pungar, numit şi boicuș, care trăieşte în Delta 
Dunării. Este cel mai priceput constructor de cuiburi și 
este socotit totodată printre cei mai buni meșteri din tot 
neamul păsăresc. Din fire lungi şi rezistente de cînepă, 
urzică, trestie şi papură, boicuşul face urzeala cuibului 
în formă de pungă mare. Din miţişori de salcie şi plop, 
din fire de bumbac, lină, păr de cal, pasărea răsucește, 
țese, bate şi împletește cu cioculețul o pislă deasă care 
formează peretele rezistent al cuibului. i căptușește cu 
puf de salcie, pene și lină. Nici cel mai priceput pălărier 
nu s-ar putea lua la întrecere cu boicușul. Cuibul are o 
intrare laterală în partea de sus, uneori prevăzută cu 
o mică galerie în formă de tub. 

Celelalte păsări caută să-și ascundă bine cuibul. Boi- 
cușul îl aşază în plină vedere. Este cît o căciulă sau trăis- 
tuţă agăţată cu fire solide de o creangă de salcie, deasupra 
apei. Vintul îl leagănă ușor, dar nici pe furtună cuibul 
nu pățește nimic. Apa ploilor alunecă de pe pereții lui 
ca peste o pînză deasă. 

Cuiburile de pițigoi-pungar se găsesc tot mai rar. Oa- 
menii le caută și le păstrează ca un obiect rar, neobiș- 

nuit. Unii cred că sînt bune de leac. Pescarii din deltă 
sînt convinși că aduce noroc în casă şi-l atîrnă în cui ca 
simbol al armoniei casnice. Mai practici, sîrbii îi adună 
şi îi folosesc ca încălțăminte pentru copii, iarna. 

Neamul păsărilor țesătoare cuprinde peste 300 de specii 
şi se întîlnesc în regiunile tropicale. Cuiburile au forma 
unor pungi lungi care atîrnă sub coroana arborilor. Se 
pot vedea pretutindeni, la munte, la şes, în păduri, în 
grădini. Se întîlnesc mii de asemenea cuiburi într-o pădure 
şi sub un copac, pot fi pînă la 100 de cuiburi. Este o 
priveliște aparte văzîndu-le cum atirnă sub copaci, cum 
se leagănă la adierea vîntului. Păsările nu sînt sperioase 
de ioc și le place viața în comun. 

Cuibul este țesut mai ales din fişii de palmieri dar și 
din alte specii de copaci. Acolo unde sint muite păsări- 
țţesătoare, copacii rămîn goi. Din aceste fişii și din fire 
de iarbă unse cu salivă, păsările ţes un săculeț lung de 
un metru, la partea inferioară mai umflat. Săculețul este 
fixat de crenguţe prin cîteva fire solide. Înăuntru este 
căptușit cu pene și puf. Totul este împletit și țesut cu 
neîntrecută măiestrie. În Malaezia se spune că omul 
care va reuși să desfacă un cuib de ţesători fără să rupă 
un fir va găsi înăuntru un bulgăr de aur. Păsările aleg 
copacii de pe malul apelor. Își aşază cuiburile în aşa fel 
ca ele să atirne deasupra apei. În felul acesta scapă de 
atacurile maimuţelor și al şerpilor. 

Unele păsări-țesătoare ca să scape de atacul maimu- 
telor, înfig ţepi lungi cu partea ascuţită afară în pereţii 
cuibului. Păsările-țesătoare din America de Sud aleg 
arborii în care își fac cuiburile viespile, care nu le pro- 
duc nici un rău, în schimb se aruncă asupra șerpilor și 
maimuțelor pe care caută să le înțepe. 

Pentru cuibărit multe păsări se adună în colonii mari. 
Păsările de apă și de baltă preferă să trăiască în grup. 
Ele pot fi dintr-o singură specie sau din mai multe, însă 
felul lor de viaţă, interesele le leagă și le adună la un loc. 

Nicăieri nu se adună atitea păsări ca în astfel de 
colonii. Numărul lor întrece de multe ori populaţia unor 
orașe mari. Sînt atît de multe că „întunecă soarele cînd 
se ridică în aer, te asurzesc cînd ţipă şi acoperă complet 
stîncile, cînd se lasă jos.“ 

Ciorile formează colonii de sute și de mii de cuiburi. 
În multe localități rîndunelele fac cuib lîngă cuib, în mai 
multe rînduri suprapuse, sub streașina caselor. Lăstunul- 
de-mal își sapă pentru cuib galerii în malurile lutoase 
înalte. Pe întinderi mari pămîntul este găurit și, deşi 
găurile sînt dese și seamănă între ele, fiecare pasăre își 
recunoaște cuibul și viaţa în aceste colonii decurge în mai 
multă bună înţelegere decît s-ar putea bănui. 

În tundra polară, pe orice stîncă cuibăresc zeci și sute 
de mii de păsări, unele lîngă altele, cuiburile fiind făcute 
în cele mai mici scobituri de stîncă. Pe o insulă de lîngă 
coasta peruană, cormoranii și pelicanii se numără cu mi- 

lioanele și cuiburile lor sînt atît de dese că păsările stau 
una lîngă alta. 

Cele mai interesante sînt însă domiciliile comune, în 
care fiecare familie locuiește într-un „apartament“ sepa- 
rat. Sint coloniile păsărilor-republicani, întilnite în 
Haiti și în Africa. Cuiburile lor sînt aşezate în copaci şi 
seamănă mult cu căpiţele de fîn din copacii de la munte 
de la noi. Ele fac înainte de toate un mare acoperiș din 
paie și bucăţi de coceni de porumb, bine fixat de tulpina 
și crengile copacului. Cuibul are forma unei umbrele 
mari, desfăcută, lungă de 4—5 m, sub care pot fi ascunse 
200—300 de „apartamente“, fiecare cu intrare separată. 
În fiecare an se adaugă alte cuiburi noi, dedesubt, și 
astfel cuibul comun crește din an în an pînă ce sub greu- 
tatea lor crengile se rup şi toată clădirea cade pe pămînt. 

Fiecare specie de păsări își face cuibul într-un anumit 
fel şi folosește un anumit material. Cînd însă condiţiile 
de viață se schimbă, păsările se adaptează la ele și folo- 
sesc și alt material, uneori neobișnuit. Astfel privighe- 
toarea își face de obicei cuibul din crenguţe subțiri, firi- 
şoare de ierburi și îrunzulițe uscate. Însă într-o tăbăcărie 
din Austria a fost găsit un cuib de privighetoare construit 
numai din bucățele mici de scoarță de stejar și de piele 
pe care pasărea le-a găsit aruncate în curtea tăbăcăriei. 

În Marea Britanie, în Japonia și în R.F. Germania, 
țări puternic industrializate se găsesc frecvent cuiburi 
confecționate în întregime numai din firişoare subțiri de 
sirmă. Un grangur și-a făcut cuibul din fişii multicolore 
de hirtie. Pasărea trăia aproape de un sat unde cu puţin 
înainte se organizase un bal la care s-au folosit canti- 
tăţi mari de serpentină. 

Aproape de Londra, o pereche de muscari — păsărele 
mici care se hrănesc cu muște — şi-a făcut cuibul numai 
din resturi de ţigări și chibrituri arse. Într-un muzeu din 
Elveţia se păstrează un cuib de codobatură construit în 
întregime numai din arcuri fine de oţel. Păsările au 
descoperit o grămadă de arcuri aruncate în curtea unei 
fabrici de ceasornice. 

La fel de ciudate pot fi și locurile alese pentru cuib. 
Nevoia de cuibărit este la un moment dat atît de puter- 
nică încît pasărea nu mai poate alege. S-au văzut cuiburi 
în borcane aruncate, în pantofi agățați în pomi, în stro- 

pitori, în ibrice vechi, în coșuri, în ţevi de pompe, în 
mașini agricole, în tuburi de canalizare, în clopote şi chiar 
în ţevile unor tunuri părăsite. 

Piţigoii scot pui ani de-a rîndul în cutii de scrisori. 
Scrisorile cad peste pasărea ce stă pe ouă, cutia este 
deschisă ca să se ridice corespondenţa, dar pasărea rămîne 
pe ouă și clocește mai departe. În grădina zoologică din 
Nirenberg, la intrare, se află statuia unui leu, turnată 
din metal, gol pe dinăuntru. O familie de piţigoi și-a 
făcut cuib în capul leului, ieșind prin ochii animalului. 

Este interesant de constatat că păsările pot trăi în 
locurile zgomotoase. O pereche de codroșşi şi-a făcut cui- 
bul pe tamponul unui vagon imobilizat un timp într-o 


© colecţia cristal O 69 


gară. Era în război, gara era traversată de sute de trenuri, 
cădeau bombe, bubuiau tunurile antiaeriene, dar păsările 
nu s-au simţit incomodate. Într-un rînd o pereche de codo- 
baturi și-a făcut cuibul pe motorul unui camion aflat 
în reparaţie, într-o hală mare. Camionul se afla în mij- 
locul halei, într-un loc frecventat de lume și foarte zgo- 
motos. Chiar cînd oamenii curioşi ridicau capota moto- 
rului ca să vadă cuibul, păsările nu se speriau, iar pui- 
șorii își alungeau gilurile și deschideau larg cioculeţele. 
Oamenii au amiînat repararea motorului pînă ce puișorii 
au crescut și au putut zbura. Tot în timpul războiului o 
pereche de rîndunele şi-a făcut cuibul într-o casă pără- 
sită, intrînd prin fereastrea cu geamurile sparte. Între 
timp frontul s-a depărtat și stăpînii s-au întors acasă, 
însă păsările au rămas în cuibul lor fixat de grinda inte- 
rioară a casei. Un geam era spart şi rindunelele şi-au 
putut hrăni puii. Chiar şi cînd casa era plină de lume, 
păsările nu se speriau. 

Multe păsărele mici își fac cuiburi în crengile volu- 
minoaselor cuiburi de berze, stîrci, acvile, vulturi. În felul 
acesta ele sînt în mai multă siguranță și totodată găsesc 
resturi de mîncare de la proprietarii cuiburilor. 

Unele păsări fac în fiecare an un cuib nou, altele pre- 
feră să le repare pe cele vechi. Mărimea şi greutatea cui- 
burilor variază mult după specii. La colibri tot cuibul 
poate intra într-o coajă de nucă. Acvila, barza, stircul, 
cormoranul folosesc ani de-a rîndul acelaşi cuib, pe care-l 
repară şi-l completează în fiecare an cu material nou. 
În felul acesta cuibul ajunge la mărimi impresionante : 
2—4 m înălțime și 2—3 m diametru. Într-un sat de pe 
Rin, un cuib de berze este folosit, așa cum afirmă local- 
nicii, neîntrerupt din secolul al XVI-lea. 


OUL 


După multă trudă şi nenumărate greutăţi cuibul este 
gata. Mulțumită, perechea zboară în jurul lui, apoi se 
așează rînd pe rînd, fiecare partener pe puful moale. Soţul 
cîntă voios și-și poftește soţia să rămînă în cuib. În 
curînd are loc un eveniment mare : apare primul ou. La 

intervale de o zi sau mai multe urmează altele pînă ce 
se completează numărul obișnuit pentru fiecare specie. 
Condorul, albatrosul, pinguinul depun numai cîte un ou. 
Cocorul, vulturul, caprimulgul, porumbelul nu depășesc 
două, în vreme ce pescărușul are trei. Cel puţin 6 face 
capintortura, sticletele, pitulicea, gîsca şi rața sălbatică. 
Familia piţigoilor are 10—12, iar prepelița și potîrnichea 
fac cîte 15—20 de ouă. 

Unele ouă sînt mari, altele mici de tot, cît o boabă de 
cafea. Dar şi mai variate sînt la culoare. Oul casuarului 
— struțul australian — este verde închis brun, al pescă- 
rușului și bitlanului — verde-cenușiu, al graurului — 
albastru-verzui, al păsării tinam din America — liliachiu, 
al găinușei sălbatice din Indochina — gălbui, al găinii 
și porumbelului — alb. Unele ouă sînt stropite cu pete 
sau au desene. La stîrcul-lopătar ouăle au pete roz-ver- 
zui pe fond alb, la sfrîncioc sînt desene fine în formă de 
ghirlande, de virgule. 

Mărimea oului depinde de mărimea păsării. La struţ, 
oul cîntărește pînă la 1500 g, are diametrul de 12— 
15 cm și volumul egal cu 25—30 de ouă de găină. 

Culoarea oului este rezultatul adaptării la mediu. La 
ciocîrlie şi fluierar ele sînt pămîntii ca să nu fie observate 
în cuiburile așezate direct pe sol. Ouăle becaţinei sînt 
pestrițe, la capîntortura albe, curate. Prima își face cuibul 
pe o ridicătură de pămînt, în văzul tuturor. Totuși nu se 
observă și se confundă atit de bine cu mediul, încît le 
poţi călca. Capintortura are cuibul ascuns în scorbură, 
ouăle pot fi albe, căci cu greu le poți distinge. 

O specie de colibri din Brazilia face ouăşoare albe, care 
după citeva zile devin roșii. Cuibul este făcut din licheni 
care, din cauza căldurii corpului păsării, secretă un lichid 
de culoare roșie. 

Un cunoscut ornitolog român, Matei Tălpeanu, și-a 
închinat cartea sa „,Cuiburi și ouă“ descrierii acestor 
produse atît de variate ale păsărilor. Oricum ar fi oul, 
mare sau mic, depus într-un cuib măiestrit sau direct pe 
pămînt, sub coaja lui stă ascunsă o minune a naturii: 
embrionul, germenul de viaţă. Dar pentru ca din acest 
sîmbure de viaţă să se dezvolte o fiinţă nouă este nevoie 
de căldură. 

Asistăm la altă minune : păsările își dăruiesc căldura 
corpului ca să dea viaţă germenului din ou. 

Nimic cu adevărat bun și trainic nu se face fără jertfă. 
Pasărea este una din ființele cele mai îndrăgostite de 
mișcare, de neastimpăr, de lumină. Și iată că ea, de dragul 
puilor, primește să stea timp de cîteva săptămîni fără 
mișcare, cu hrană redusă, deseori în întuneric. Ce pildă 
frumoasă, măreaţă, bună și pentru om! Căldura, iubirea 
adevărată stă la temelia familiei. Numai înţelegerea şi 
armonia dintre părinţi formează familia. De aceea, în 
faţa unui cuib de pasăre, inima omului înăsprită de lupta 
vieţii, se înmoaie şi un sentiment cald de dragoste îi 
încălzește sufletul, sentiment în care el învăluie cuibul 
cu pui și casa lui cu copii... 

La cele mai multe păsări, clocirea începe cînd a fost 
depus primul ou. Pasărea devine mai neliniștită. Tempe- 
ratura corpului se ridică, ea pierde pofta de mîncare, 
încep să-i cadă penele de pe piept şi abdomen. Multe 
păsări își smulg singure penele. Cu ele își căptușesc 
cuibul. Corcodeii își smulg penele unul altuia. Pielea 
descoperită se îngroaşe, se zbirceşie, devine mai roşie 
din cauza circulaţiei mai active a sîngelui. La fel se în- 
timplă şi la masculii care clocesc. 

De regulă clocește femela. Masculul are grijă de ea, o 
hrănește, doarme în apropierea cuibului. Cînd soția pără- 
seşte pentru scurt timp cuibul, soţul îl păzeşte. Cioroiul 
cu mîncarea în cioc se așază pe marginea cuibului, o depune, 
ciriie, dă din coadă şi face mișcări de parcă ar pofti 
soţia să guste din bunătăţile aduse. 

La multe specii clocesc pe rînd ambii soți. Așa fac 
ciocănitoarele, porumbeii, nagiţii, culicii, pescărușii, cor- 
codeii, vulturii, codobaturile, privighetorile. Schimbul se 
face simplu : cel ce vine se așază pe marginea cuibului 
și așteaptă să-i cedeze locul. La pelicani schimbul se face 
după un ceremonial anumit amintind schimbul gărzilor 
militare. Schimbul se așază pe marginea cuibului, ridică 
în sus ciocul enorm şi începe să și-l legene cînd într-o 
parte, cînd în alta. Cel de pe ouă își înfige ciocul în pe- 
retele cuibului, mișcă din aripi şi produce un sunet adînc, 
răgușit, singurul pe care-l pot produce pelicanii. Scena se 
repetă de cinci-șase ori. Apoi păsările încep să curețe 

penele una alteia şi, la un moment dat, cel de pe ouă pără- 
sește cuibul şi schimbul îi ocupă locul. 

La un neam de găinușe din America, perechea face 
două cuiburi în care femeia depune ouăle. Clocesc amîn- 
doi, fiecare în cuibul lui. Mai tîrziu fiecare se ocupă și de 
creșterea puilor pînă ce ei cresc mari. Sint şi specii la care 
grija clocitului și creșterii puilor cade numai în sarcina 
soţilor. În tundra polară își face cuib notatița cioc-lat, 
pasăre din neamul culicilor. După ce femela a depus ouăle, 
masculul se așază pe ele, clocește și crește puii. vremea 
asta soția pleacă într-o lungă călătorie. 

În India, la un neam de găinușe, masculul scoate două 
rînduri de pui pe an. În America obiceiul este mai ori- 
ginal. Găinușa se împerechează cu mai mulți cocoşi şi 
dă fiecăruia cite un ou de clocit. Bărbaţii scot puii, îi 
cresc. Găinuşa le dă alte ouă şi astfel toți cocoșii din 
jurul găinușei scot și cresc mai multe rînduri de pui, din 
martie pînă în octombrie. La struţ mai multe femele depun 
ouăle într-un cuib comun. Clocesc ambele sexe, femelele 
ziua pentru că se conformează la coloritul mediului, mas- 
culii noaptea, pentru că sînt negri. 

Cel puţin odată pe zi cloșca întoarce ouăle pentru ca 
toate părțile lor să fie uniform încălzite. Pasărea de pe 
cuibar ține mult să se descopere locul unde se află cuibul. 
Cînd îl părăsește, pentru scurt timp, cele mai multe din 
ele nu se ridică în aer de-a dreptul de pe cuib, ci fac o 
distanță pe jos. Procedează la fel şi cînd se întorc la cuib. 
Rața sălbatică, cînd își părăsește cuibul, are grija să-şi 
acopere ouăle cu puful smuls de pe corp sau cu fire de 
iarbă. Corcodelul folosește în același scop plante veștede 
ce plutesc la suprafaţa apei. Păsările de baltă se așază 
pe ouă numai după ce și-au uscat bine penele. 

Caprimulgul are cuib simplu : o mică gropiţă cu două 
ouă. Se spune că atunci cînd cuibul este ameninţat de 
vreun pericol, pasărea ia, pe rînd, ouăle în cioc şi le duce 
în alt loc, mai sigur. Multe păsări pe ouă se lasă foto- 
grafiate de la mică distanţă, iar într-un caz un sitar-de- 
mal a stat nemișcat și a lăsat să i se pună inelul la picior, 
fără a zbura de pe cuib. Prepelița nu-şi părăsește cuibul 
nici cînd omul trece pe lingă cuib. Pe timpul cositului, 
ea, deși aude cum cosaşii se apropie de cuib, continuă să 

rămină pe ouă şi nu rareori se întimplă să fie tăiată cu 
coasa. 

Neamul păsărilor este mare şi întins. Nu este parte din 
lume unde să nu se întilnească obiceiuri ciudate, ne- 
obișnuite. 

După cum se ştie, cucul își depune ouăle în cuibul 
altor păsări, de obicei mici, care au grijă să clocească şi 
să crească puiul de cuc. Mai puţini știu că acest procedeu 
este folosit de peste alte 70 de specii de păsări care pre- 
feră să-și depună ouăle în cuiburi străine. Aşa procedează, 
între altele, unele specii de rațe sălbatice. 

În regiunea tropicală trăiește pasărea rinocer, care se 
recunoașie după ciocul voluminos, încovoiat, împodobit 
cu un enorm corn. Pentru clocit perechea caută un arbore 
cu o scorbură mai mare. Cu ciocul lor enorm ele lărgesc 
orificiul scorburii și femela intră înăuntru. După aceea, 
masculul o zidește în scorbură. Din pămînt moale și 
rumeguș de lemn, amestecat cu salivă, el face o pastă 
rezistentă ca un fel de ciment cu care închide intrarea 
în scorbură, lăsînd numai o mică gaură prin care cloșca 
poate scoate afară numai virful ciocului ca să poată primi 
hrana. Cît timp durează clocitul, masculul are mare grijă 
de hrana femelei şi mai tîrziu și de cea a puilor. Este atit 
de preocupat de soarta familiei, încît deseori uită să mă- 
nînce, slăbește din zi în zi şi uneori se întîmplă să moară 
de inaniţie. După două luni, cît ţine clocitul și creşterea 
puilor, femela sparge intrarea în cuib. Mama și puii abia 
se pot mișca de graşi ce sînt. 

În zona australiană trăiește un neam de păsări mari 
cît o potirniche, cu capul golaș și cu picioarele lungi, înar- 
mate cu gheare puternice. Sînt păsări care nu se ocupă 
singure de clocit și preferă să-și ducă ouăle la „cloci- 
toare“. Ele folosesc căldura vulcanilor. Locurile sînt 
alese cu mare grijă şi cuiburile sînt folosite mai mulţi ani, 
atît timp cît căldura solului nu se schimbă. Păsările aleg 
locurile cu căldură potrivită pentru clocit, sapă cu ghea- 
rele galerii şi depun oul direct pe pămîntul ușor mă- 
runțit. 

Acestea sînt megapodele, „păsările cu picioare mari“. 
numite de la localnici găini-de-gunoi. Alte neamuri ale 
acestei familii de păsări folosesc un alt procedeu, la fel 
de original. Cind vine epoca de reproducere, perechea își 

alege un loc în care stringe pămînt afinat pină se for- 
mează un fel de moviliţă. Fiindcă ele servesc mai mulţi 
ani şi de fiecare dată sînt completate cu material nou, 
grămezile ajung cu timpul să aibă cîțiva metri în inălțime 
şi în diametru. În vîrful grămezii păsările fac o adîn- 
citură, în care depozitează frunze şi alte resturi vegetale 
pe cale de putrezire. În această cămăruţă femela depune 
aproximativ 15 ouă. Păsările au grijă să le aşeze cu partea 
mai largă în sus, spre camera de aer a oului pentru ca 
puiul să stea cu capul în sus. După ce au depus ouăle, 
părinţii le acoperă cu pămînt și le lasă să clocească. Clo- 
cirea se realizează cu ajutorul căldurii care rezultă în 

urma procesului de fermentare a vegetalelor intrate în 
putrefacție. Temperatura se ridică la aproximativ 30*C. 
Soții controlează din cînd în cînd căldura din cuib şi, 
la nevoie, adaugă alt material sau îl reduc pe cel depus. 
Este interesant de aflat că din acest original incubator 
puii ies acoperiți cu pene și pot incepe viața indepen- 
dentă fără să-și cunoască părinţii şi fără să fie ajutaţi 
de ei. 

Durata clocirii variază mult după specii. În general, 
cu cit pasărea este mai mică, cu atît timpul necesar este 
mai scurt. Colibri clocește numai 8 zile, păsările cîntă- 
toare mici 11—14, prepelița, porumbelul-de-stincă, po- 
rumbelul-de-scorbură — 17, găinuşa — 20, ciuful mic — 
24, lebăda cucuiată — 35, zăganul — 55, albatrosul — 
81 de zile. 


PUN 


În viaţa păsărilor, ieșirea puilor din ouă este un eve- 
niment care aduce multe bucurii, dar şi mari griji. La 
unele specii puișorii se nasc goi, la altele cu pene. Puiul 
de vultur se naște cu puf, cu pleoapele lipite, neputin- 
cios, urit. Părinţii vor avea grijă de el cîteva luni pînă 
ce va putea părăsi cuibul și începe viața pe cont propriu. 

Puișorii becaţinei se nasc cu pene, sint vioi, neastîm- 
părați, nu fug de apă şi aleargă singuri după hrană. La 
potirniche puișorii ştiu să se ascundă chiar din prima zi. 
Bobocii raţei sălbatice, a doua zi după ce au ieşit din 
găoace, părăsesc cuibul și se aruncă în apă. Fără să-i fi 
învățat părinţii, ei știu să înoate şi să se scufunde. 

Puișorii piţigușului codat se nasc goi, mici, orbi, ne- 
putincioși. Cuibul lor mic cît un pumn abia îi cuprinde 
pe cei 12 puișori. Cind ei vor creşte, pereţii cuibușorului 
se vor desface puţin, dar loc suficient pentru toți nu va 
fi, așa că ei vor sta unii peste alţii, în două etaje. 

Vara, puii trebuie apăraţi împotriva arșiţei soarelui, 
ziua, şi de frig, noaptea. Astfel, soarele încălzeşte prea 
tare cuibul deschis al berzei. Cu aripile larg desfăcute, 
barza face vînt şi ține umbră deasupra cuibului. La fel 
procedează lopătarii, unii stirci, colibri. Uneori barza se 

întoarce la cuib cu un smoc de iarbă proaspătă umezită 
de rouă pe care-l depune în cuib pentru scăderea tempe- 
raturii. Papagalul se scaldă de mai multe ori pe zi şi 
revine la cuib. La păsările care au puișori goi, unul din 
părinţi rămîne în cuib ca să-i incălzească. Împotriva ploilor 
reci prelungite nu se poate lupta cind cuibul este deschis. 
Din această cauză se pierde o mare parte din pui. 

Dar grija cea mare este hrănirea puilor. Pentru o fa- 
milie numeroasă cum este la pițigoi se cere hrană multă. 
Dar ea trebuie să fie de calitate bună. După două, cel 
mult trei săptămîni puișorii care se nasc orbi şi neputin- 
cioşi vor părăsi casa părintească. În acest scurt timp ei 
cresc văzînd cu ochii. O pereche de piţigoi albaştri 
hrănesc puișorii de 400 de ori pe zi. Privighetoarea aduce 
hrană de 200 de ori, iar codroșul-de-pădure de 270 de ori. 
Graurii aduc pînă la 200—300 de omizi la cei cinci puișori 
din cuib. Este de mirare cum păsările reuşesc să-și hră- 
nească toți puișorii la fel. Cînd unul din părinți se apro- 
pie de cuib se deschid toate ciocurile. Totuși, părinţii știu 
să împartă hrana egal şi să nu uite pe nici unul. Mama 
joacă un rol mare în hrănirea puilor. La șoim și vultur 
mama rămîne în cuib. Soţul aduce prada și o depune pe 
marginea cuibului. Prada este prea mare ca să fie în- 
ghiţită de pui, de aceea mama o rupe in bucăţi mici și o 
dă puiului. 

Și la piţigoi, mama rămîne în cuib ca să încălzească 
puii. În acest timp ea primeşte hrana adusă de soţ şi o 
împarte la pui. După ce a împărţit hrana, ea împinge 
cu căpșorul puii și scoate pe cei de dedesubt la suprafață 
pentru ca și ei să fie hrăniţi. Cînd se întîmplă să revină 
odată amindoi părinţii, tatăl rămîne afară, mama intră și 
împarte hrana adusă de ea, apoi ia hrana adusă de soț și 
o împarte și pe aceasta. 

De hrana puilor este strîns legată și problema cură- 
ţeniei din cuib. Cînd cuibul este într-o scorbură sau este 
închis şi rotund, cum este la ochiul boului, pițigoiul al- 
bastru, excrementele se adună cu timpul în cantităţi 
însemnate. La păsări cu cuibul deschis, puii le aruncă 
afară din cuib singuri, de aceea în jurul cuibului se face 
un strat de murdărie. La păsările mici, la graur, la cio- 
cănitoare, părinţii, după ce au împărţit hrana, au grijă 

să apuce în cioc cite un excrement şi să-l arunce departe 
de cuib. 

Sint și păsări murdare. La pescărușul albastru cuibul 
— galerie săpată în pămînt — miroase urit ; părinţii sînt 
împroșcaţi de excrementele puilor. Nici dumbrăveanca, 
pasăre frumoasă, nu-și curăţă niciodată cuibul ei ascuns 
în scorbură. La pupăză corpul puilor și al părinţilor de- 
gajă o mireasmă respingătoare încă mult timp după ce 
au părăsit cuibul îmbibat cu excremente. 

Cînd puișorii au crescut destul de mari, ei părăsesc 
cuibul. Ca și la om, primii pași în viața păsării sînt plini 
de emoţii pentru pui și de griji noi pentru părinţi. A te 
ține pe aripi în aer înseamnă să capeţi independenţă, 
libertate, să trăieşti o viață mai bogată, mai plină. Dar 
puiul încă nu poate avea încredere în puterile lui. Pă- 
rinții îl îndeamnă, îl încurajează, îl cheamă de la o mică 
distanță, dar puiului îi este frică. Atunci părinţii recurg 
la un procedeu simplu: mama ține hrana aproape de 
ciocul puiului şi cînd el se repede să o apuce, mama se re- 
trage puţin. Astfel, treptat, treptat, puișorul capătă curaj 
și la un moment dat, cu aripile larg desfăcute, el se aruncă 
de pe marginea cuibului. 

În cuibul berzei sînt 4 pui. Au crescut mari și cuibul 
nu le mai ajunge. Trei din ei se aşază pe vine, pe fundul 
cuibului, iar al patrulea, în picioare, pe marginea cuibu- 
lui, face exerciţii de zbor. Își desface larg aripile și face 
mișcări ritmice, încete, apoi ca aripile întinse, face salturi 
în sus şi reușește chiar să se menţină o clipă în aer. Așa 
fac exerciţii pe rînd toți. Într-o zi, sub ochii părinţilor, 
puii reușesc să facă în zbor distanţa de la cuib pînă la 
coşul vecin. A doua zi trec pe casa vecină. 

După ce au făcut primii paşi în viaţă — în aer, pe 
apă, pe uscat — puișorii, sub îndrumarea părinților, 
urmează şcoala vieţii, școală grea şi lungă. Adulții trebuie 
să-i înveţe să-şi caute hrana, să cunoască toate felurile 
de zbor, să știe cum să evite primejdiile și să se păzească 
de dușmani. 

Este emoţionantă grija părinţilor pentru copiii: lor. 
Iată mai multe cîrduri de grauri, adulţi și pui, pe cîmp 
în căutarea hranei. Părinţii merg înainte, puii vin în 
urma lor, la o mică distanță. Tatăl scormoneşte pămîntul, 
caută prin iarbă, sub frunzele moarte şi dă de o omidă 

mare. O loveşte de citeva ori puternic de pămînt. Puii 
curioși îl înconjoară din toate părţile şi apoi se ospă- 
tează toţi din omidă. Cînd părinţii se ridică în aer, imediat 
se ridică și puii. 

La potirniche amindoi părinţii se ocupă cu aceeași 
grijă de creşterea puilor. Tatăl îi păzeşte, îi apără, mama 
conduce puii, îi hrănește, noaptea îi adună sub aripile ei. 
Cînd unul din părinți moare, celălalt se ocupă singur de 
soarta copiilor. Tatăl merge înaintea cirdului, privește 
cu mare atenţie în toate părțile pentru a descoperi pri- 
mejdia la timp, mama conduce cîrdul, cu un scurt țipăt 
previne la nevoie puii să se ascundă în iarbă, în tufiș, 
după un bulgăre de pămînt, într-o gropiţă. Și cînd puii sînt 
bine ascunși părinţii întrebuinţează toate mijloacele pentru 
a atrage dușmanul în altă parte, mai departe de locul 
unde sînt ascunși puii. Dușmanul este puternic și înarmat, 
totuși bieţii părinţi nu fug de luptă și caută să oprească 
atenția omului numai asupra lor ca să-și scape puișorii 
ascunși undeva în apropiere. Dar iată că primejdia a 
trecut. La un țipăt scurt al tatălui ei apar ca din pământ. 

Cînd puii au crescut mărișori, corcodelul nu le mai dă 
mîncarea din cioc, ci se preface că o scapă în apă. Puiul 
învață astfel să ia hrana din apă. Alteori, cînd puiul 
se apropie să ia hrana, tatăl se scufundă, îndemnînd în 
felul acesta pe copil să-l urmeze. Dacă puiul nu înțelege, 
tatăl îl ia sub aripă, se scufundă împreună și în apă îi 
dă mâncarea. Ziua, cînd puii obosesc, părinţii se scufundă 
şi ies în dreptul lor, astfel încît se pomenesc pe spinarea 
părinţilor. Pe acest pătuc moale și sigur dorm ei noaptea. 
Așa procedează rațele, giștele sălbatice, lebedele. Lebăda 
își întinde înapoi picioarele în așa fel ca labele să vină 
aproape de suprafaţa apei. Puii saltă şi urcă ușor pe această 
punte de îmbarcare improvizată. Cînd puii s-au săturat 
de plimbare, ei îşi dau singuri drumul în apă. 

La răpitoare, școala zborului și prinderea prăzii este 
mai grea şi ține timp mai îndelungat. Acvila zboară dea- 
supra puilor şi lasă să-i cadă prada. Puii trebuie să o apuce 
Ja timp, să facă mișcări repezi în raport cu distanţa şi 
viteza căderii prăzii. Mai tîrziu părinţii folosesc şi pradă 
vie. Dacă puii o scapă, prada este ajunsă de părinţi. 

Cocorii tineri fac școală în plin aer. Înşiruiţi în două 
rînduri, în formă de unghi, în frunte cu un cocor bătrîn, 

ei fac ore întregi zboruri de antrenament. În altă zi, 
conduși tot de un cocor mai în vîrstă, ei se adună pe o 
poeniță mare şi fac exerciții de gimnastică şi învaţă să 
se joace : se rotesc în cerc, saltă în sus, dau din aripi, 
își aruncă picioarele în lături. Pe urmă trec la alt exer- 
cițiu, mai greu : aruncă în sus o pietricică şi încearcă să 
o prindă cu ciocul deschis. Așa procedează cocorii maturi 
cu prada. 

La pinguini funcţionează adevărate grădiniţe ale 
puilor, puse sub supravegherea unor adulţi. Ei duc puii 
la baie, îi învață cum să prindă prada, îi păzesc de pri- 
mejdii. 

Părinții își apără cu strășnicie cuibul şi puii. Cind 
omul sau alt dușman încearcă să ajungă la cuibul ciorii, 
ea, cu țipete disperate, cheamă în ajutor întreaga colonie. 
Ciorile fac gălăgie mare, caută să-l lovească pe dușman 
cu ciocul, cu ghearele. Altele rup crenguţe și le aruncă 
asupra inamicului. Lișiţa caută să lovească dușmanul 
cu ciocul sau să-l sperie stropindu-l. În acest timp puii 
se salvează scufundindu-se. Dacă dușmanul nu părăsește 

locul, părinţii se scufundă şi ei. Salvarea lor este să 
ajungă în stufăriș. Cînd distanţa este mai mare, părinții 
şi puii scot din apă numai ciocul și capul ca să poată 
răsufla. În caz de pericol, corcodelul își ascunde puii sub 
aripă şi la nevoie se scufundă cu ei. 

Cind pericolul nu trece sau se repetă, pasărea își 
schimbă locul. Sitarul, cînd puișorii sînt încă mici, îi 
duce ţinîndu-i cu lăbuţele. Dacă sint mai măricei, îi ține 
între piciorușe şi se ajută şi de cioc. 

Prepeliţa este una din cele mai grijulii mame și în 
caz de pericol ea salvează puii cu preţul propriei vieţi. 
Ea fuge ţipind într-o parte, cade în iarbă de parcă ar 
fi rănită sau bolnavă, se așază într-un loc deschis, în 
plină vedere, ca să-l atragă pe vînător. În acest timp 
puișorii se ascund bine şi nu mai pot fi găsiţi. 

Scriitorul Ionel Pop, în volumul „,Vînători. Oameni 
şi cîini“ povestește o întîmplare impresionantă. „Un cosaș 
s-a pomenit că se ridică dinaintea lui, la cîțiva pași, o 
potîrniche. Dar în loc să zboare speriată, se așază în 
brazdă şi începe să joace, cînd în dreapta, cînd în stinga. 
Omu! dă în ea cu coasa. Potirnichea căzu. Cînd să o prindă, 
ea se înalță în aripi și se lasă mai depărtişor între niște 
tufării. După o săptămînă mă întilnii cu potirnichea 
ciungă. Fără picioare, cu cotoarele de os nevindecate, 
se tira, împlintindu-le în pămiînt, căzînd din zbor pe ele. 
Nu lua atingere cu pămîntul uşor, după cum fac ele de 
obicei, ci căzu ca un bulgăre aruncat, ca apoi să rămînă 
acolo unde cobori. Pe cînd o priveam, îi auzii chematul 
si deodată observai şerpuind la deal, spre ea, pufuşoare 
grăbite, surii-cafenii, învîrstate cu firicele albineţe... Ridic 
arma ca să-mi fac datoria de vinător, să-i scuriez chinul. 
Apoi o las să coboare... Mi-a oprit arma frumuseţea faptei 
pe care o săvirșea trupușorul chinuit al unei ființe, căreia, 
noi, orgolioșii, nu-i dăm nici suflet, nici conştiinţă, nimic 
din scînteia care zicem că face ca omul să fie om... 

Capîntortura are cuibul ascuns în scorbură şi puișorii 
nu pot fugi, dar se apără şi ei cum pol: îşi lungesc gitul 
cit pot şi îşi sucesc capul în toate părţile. Seamănă cu 
niște șerpi, mai ales că şi șuieră ca vipera. 

Pe un lac mic se află cuibul unei găinușe-de-apă. 
Lacul urma să fie astupat cu pămint. Lucrătorii au cărat 
vămînt, însă pasărea nu s-a speriat și a rămas în cuib. 


0 colecţia cristal O 81 


e — Minunata lume a păsărilor 


Un lucrător a răsturnat roaba alături de cuib şi o parte 
de pămînt a căzut peste cuib şi găinuşă. Totuși, ea nu 
și-a părăsit cuibul. Stăpînul lacului, mare iubitor de păsări, 
a amiînat astuparea lacului pînă ce puișorii au putut 
părăsi cuibul. 

Dar dragostea de pui nu se opreşte numai la puii 
proprii. La grauri s-au văzut cazuri cînd graurii străini 
hrăneau puii din cuiburile vecine. Cei ce nu au pui cer- 
cetează cuiburile vecine și dacă găsesc pui părăsiţi îi 
hrănesc şi îi cresc pînă ajung mari. La potîrniche se pot 
vedea cîrduri de 20—30 de pui. Aici sînt şi pui adoptivi. 
La kuria, puii orfani sînt imediat adoptați și crescuţi de 
alte familii. 

La păsările care trăiesc în colonii, cele mature iau 
apărarea tuturor puilor. Cind de colonie se apropie vreun 
dușman, pescărușii se adună în stoluri mari şi se aruncă 
asupra lui cu atita înverșunare și ţipete puternice că 
reușesc să sperie și să gonească pînă și pe vulturul codalb. 

Școala puilor ţine mai mult sau mai puţin, după specie. 
La vrăbii, lăcar, sticlete puii încep viaţa independentă 
după două-trei săptămîni de la părăsirea cuibului. 

Pină spre primăvară, puii umblă în grupuri. Cînd 
ating capacitatea de a procrea se ocupă de grija cuibului 
propriu. La rîndunele, piţigoi, potîrniche, tinerii se ţin 
de părinţi pînă în primăvară. Graurul scoate de două ori 
pe an cîte 5—6 pui. Toamna se adună, părinți şi pui, în 
stoluri de mii și zeci de mii de capete, care de departe 
par nori întinşi. Nu se poate să nu admiri perfecta dis- 
ciplină cu care se mișcă stolul de grauri, care execută 
în aer cele mai neașteptate și mai îndrăzneţe mișcări. 

Perioada cea mai grea și mai periculoasă pentru viața 
puilor este primul an de viaţă. Cercetările făcute au dus 
la concluzia că începînd din faza de ou şi pînă la dobîn- 
direa capacităţii de zbor se pierd două treimi din numărul 
total de pui. Pericolul este şi în legătură cu așezarea 
cuibului. La păsările ce cuibăresc în teren deschis, cum 
este prepeliţa, ciocîrlia, dintr-o sută de pui, ajung la capa- 
citatea de a zbura numai 48, în vreme ce la păsările ce 
cuibăresc în scorburi ajung 88. 

Coțofana, nevăstuica, gaița, ariciul distrug 370% din 
cuiburi, omul 3209. Numai în 310, din cuiburi puii rămiri 
în viață. Observaţii îndelungate și controlate au stabilit 

câ în general din 12 pui ieşiţi din ouă, la virsta de doi 
ani ajunge numai unul. 

La aceste cifre mai trebuie adăugate şi pe cele consta- 
tate de un cunoscut ornitolog american, care spunea că 
la sfîrşitul sezonului de înmulţire se pierde o însemnată 
parte din păsările mature din cauză că ele depun pentru 
creşterea puilor un efort fizic ce întrece forțele lor şi 
cad ușor pradă dușmanilor şi bolilor. 


. a a a a e 
Dr e 


CĂLĂTORIA PĂSĂRILOR 


U 


Natura nu are nici un scop. Dacă 
totuși acest scop există, nu poate fi 
decit acela de a fi cunoscută de om. 


(GASTON PARIS) 


IREZISTIBILA CHEMARE A PLECĂRII 


Vara e pe sfirșite și toamna se apropie cu pași grăbiţi. 
Natura se pregăteşte de iarnă. Pretutindeni viața intensă 
începe să scadă lreptat. Omul dialoghează cu codrul în- 
tristat : 


— Ce te legeni, codrule, 
Fără ploaie, fără vint, 

Cu crengile la pămint ? 

— De ce nu m-aş legăna, 
Dacă trece vremea mea ! 
Ziua scade, noaptea crește 
Si frunzişul mi-l rărește. 
Bate vintul frunza-n dungă — : 
Cîntăreţii mi-i alungă ; 

Bate vintul într-o parte — 
Iarna-i ici, vara-i departe. 
Și de ce să nu mă plec, 
Dacă păsările trec ! 


(M. EMINESCU) 


încă din vară, cînd vremea e frumoasă, noaptea și ziua, 
mii de păsări traversează cerul spre sud. Uneori zboară 
așa de sus, că abia se pot vedea. Alteori, pe la începutul 
toamnei, se aud noaptea ţipete și zgomote ciudate ce vin 
de departe, din aer. Sint cîrduri de păsări ce se îndreaptă 
spre ţinuturile calde şi se cheamă între ele. 

Au de făcut drumuri lungi. călătoria ascunde în ea mari 
greutăți, dar ele nu se sperie. Își pun toată nădejdea în 
aripile lor uşoare și sigure și în acel simţ care le arată 
fără busolă și fără hărţi întotdeauna drumul cel bun. 

În fiecare an, toamna pe toată întinderea nesfirșită 
a emisferei de nord, păsări, de toale neamurile, se depla- 
sează spre regiuni mai calde ale globului. Din Alaska de- 
părtată, din Groenlanda acoperită şi vara de zăpezi, din 
tundrele întinse ale Siberiei şiruri şi cîrduri nesfîrşite 
şi nenumărate de înaripate, pleacă în căutarea soarelui 
și hranei pe care nu le mai pot găsi în patriile lor. 

Unele după altele, în funcţie de specii, timp de săp- 
lămini, treptat, treptat, părăsesc locurile natale și se in- 
dreaptă spre amiezi. Cele din regiunile nord-polare s 
opresc pe țărmurile Mediteranei, în peninsula arabjeá, 
in America Centrală, cele din regiunile temperate trec 
marca ca să ierneze în Africa sau în alte zone ale Ecuato- 
rului. 

“Toamna abia începe, zilele sînt călduroase și hrană 
pentru păsări încă se mai găsește din abundență. Şi totuși. 
unele păsări ne-au părăsit demult, iar altele se pregătesc 
de drum. De ce aceste plecări grăbite ? Din cauza că fie- 
care neam de păsări are grija ca pe parcursul drumului 
spre zonele calde să găsească hrana de care au nevoie. 

De-a lungul drumului din patrie şi pînă la locurile 
de iernat din sud păsările au nevoie de mai multe baze 
de alimentare, unde să poată găsi hrană sigură. În dru- 
murile lor, păsările trec peste munţi şi platouri înalte, 
multe coboară prin văi și zboară peste coline, traversează 
ape şi mlaștini şi se opresc acolo unde dau de hrana pre- 
ferată. Fiindcă fiecare specie are nevoie de un anumit fel 
de hrană, care se găsește numai în unele locuri și numai 
la anumite date. Păsările migratoare își socotesc în așa 
fel călătoria, încît în drumul lor să poată găsi hrană din 
belșug. 

Experiența miilor de generaţii, acumulată şi transmisă 
de la o generaţie la alta, hotărăște pentru fiecare specie 
drumul ce trebuie urmat şi data cînd trebuie să plece. 

Cele mai multe din păsările care cuibăresc vara la noi 
ne părăsesc toamna și se duc să petreacă iarna în Africa. 
Plecarea lor se face treptat și începe înaintea venirii 
toamnei, Pe la sfirșitul lunii iunie, după ce a depus ultimul 

ou într-un cuib străin, femela cucului părăsește locurile 
natale şi pleacă grăbită spre sud. Pleacă singură, după 
cum tot de unul singur, face drumul și masculul. Se gră- 
besc amindoi din cauza că nu sînt zburători buni și au 
nevoie de multe popasuri în drum. Uneori se opresc mai 
mult timp pe coasta Mediteranei şi de acolo se îndreaptă 
peste mare spre Africa. 

La o lună după cuc, stolurile gălăgioase de lăstuni-de- 
mal îşi părăsesc cuiburile săpate în maluri și apucă drumul 
spre miazăzi. Nu zăbovește mult nici pupăza. Pleacă sin- 
gurică sau cîte două-trei și se oprește în sud tocmai din- 
colo de Sahara. 

După ce au terminat cu şcolitul puilor, cocostircii sînt 
cuprinși de o neliniște ciudată. Se adună în stoluri din 
ce în ce mai mari, fac exerciţii îndelungate de zbor și 
apoi se lasă toți pe un loc retras și neted, unde ţin „șc- 
dinje importante“. La un moment dat se ridică tăcuți în 
aer și pleacă la drum. Li se adaugă alte stoluri din alte 
regiuni pînă se adună mii și zeci de mii și urmează 
împreună calea stabilită din „„moși-strămoși“. Au aripi 
puternice, sînt rezistenți, însă fiindcă folosesc zborul pla- 
nat, ei depind de curenţii din straturile superioare ale 
atmosferei. De aceea drumul lor este greu, întortocheat 
și lung. Ca să evite zborul peste Mediterana, unde nu sînt 
curenți, cocostircii, după ce traversează Balcanii, trec Bos- 
forul în Asia Mică, ajung în Egipt și apoi ţin calea Ni- 
lului pînă în Africa centrală. Cei din părțile apusene ale 
Europei trec Franţa, Spania, Gibraltarul, Marocul şi de 
acolo în Africa Centrală, unde se întîlnesc cu cei veniţi 
din părțile de răsărit ale Eurasiei. În drumul lor fac peste 
7—8 mii kilometri. 

na din cele mai frumoase păsări de la noi, prigoria, 
spaima stuparilor, se duce să ierneze în Africa, la sud de 
Sahara, unde și-au stabilit cartierul de iarnă şi cocostircii 
noștri. 

Din bălți şi mlaștini, mii și mii de giște și rațe sălba- 
tice se înșiră pe familii, în linii oblice, una după alta şi 
pornesc spre alte orizonturi. Ziua și noaptea se aud ţipe- 
tele lor prin care conducătorii fiecărui șir ţin legătura cu 
cei din cird.M 

La începutul lunii septembrie, deseori, se aud în înal- 
tul cerului sunete scurte ca de trompete. Sint niște păsări 

mari, cenușii, cu aripi negre, care zboară în șiruri așezate 
în unghiuri ascuţite, pe unităţi separate și vin tocmai din 
Scandinavia. Sînt cocorii. Obosiţi, se lasă jos, aleg locuri 
mai izolate, pun santinele, caută hrana și se odihnesc. 
Și după un scurt popas: 


Stoluri de cocori 
Apucă-ntinsele 
Și necuprinsele 
Drumuri de nori. 


(M. EMINESCU) 


Adunate în stoluri mari, rindunelele fac exerciţii de 
zbor, se lasă jos şi zboară la o palmă de pămînt, trec pe 
deasupra apelor și fac virajele cele mai îndrăznețe. Dorm 
în cîmpie, în porumb, pe tufișuri, aproape de apă. Parcă 
ar fi de pe acum în drum. Și într-o zi: 


Primul stol de rîndunele 
A pornit spre Dardanele... 


(V. EFTIMIU) 


Neamul gălăgios al graurilor și-a trimis primii pui spre 
locurile iernat încă de pe la sfîrşitul lunii iunie. Este o 
minune că ei, care încă nu au văzut locurile unde vor 
ierna, găsesc totuşi drumul cel bun. 

Graurii se adună mai multe familii la un loc, formînd 
stoluri de mii şi zeci de mii de indivizi. Sint dornici de 
societatea altor păsări și se amestecă cu porumbeii săl- 
batici. Nu se mai întorc să doarmă în cuiburile lor, ci 
rămîn să petreacă noaptea în cîmp, în stufăriș. Înainte 
de plecare își mai vizitează o dată locurile unde și-au scos 
puii, ciripesc în jurul cuiburilor și apoi dispar. Graurii 
iernează pe țărmurile Mediteranei, unii în Africa. 

În Delta Dunării, pelicanii şi cormoranii, primii albi 
şi ceilalți negri, în stoluri enorme cînd vine „ordinul de 
plecare“, se ridică greoi în aer și în zbor mai puţin ordonat 
fac drumul pînă la mlaștinile și bălțile Nilului. 

Este greu de înţeles cum o pasăre mare ca pelicanul 
— măsoară peste un metru și jumătate în înălțime — să 
se poată ţine în aer şi să facă mii de kilometri. Iată se- 
cretul : sacii lui pneumatici de sub piele au un volum mai 
mare ca la alte păsări și-i ușurează mult zborul. 

Migraţia berzei 


Nici păsările cîmpiilor noastre nu întirzie mult. Nu se 
mai aude „pitpalacul“* prepeliţei. Hrană se mai găsește din 
belșug, încă nu este frig, dar prepeliţa este cuprinsă de 
febra plecării. Acum, toamna, în preajma plecării, ele sînt 
atît de grase încît abia se pot ridica în aer. Zboară cu 
greu și oriunde pot, preferă să facă drumul pe jos. 

Cu zecile de mii se adună prepeliţele pe țărmurile Me- 
diteranei și Mării Negre. Obosite de drum, ele aşteaptă 
vremea bună. Nu zboară cînd vintul le suflă din spate. 
Îndată însă ce vintul începe să bată din faţă, stolurile 
se ridică și se avîntă peste zare. Dacă vremea se menţine 
bună, călătoria se face mai repede și mai ușor. Cînd însă 
vîntul îşi schimbă direcţia sau cînd sînt surprinse de fur- 
tună, ele fac sforțări disperate să ajungă mai repede pe 
uscat, unde cad atit de obosite şi de speriate încit chiar 
cînd furtuna se pololeşte ele rămîn pe loc zile întregi de 
parcă le-ar fi frică să mai continue drumul. 

Privighetoarea. primadona cringurilor noastre, de 
teama ienii, se refugiază tocmai în Africa centrală. 

Rind pe rind pleacă şi alte păsări și păsărele şi păduriie 
şi cimpiile rămîn fără cîntăreţi. 

Frumoase sint zilele de toamnă, mai ales la început. 
Frunzişul pădurilor se face aur și rugină. Fire argintii 
de funigei strălucesc in cimpii şi soareie trimite o căl- 
dură blindă, dulce. Albastrul cerului e străveziu și nop- 
tile sînt mai senine ca oricind. 

Și totuşi, un sentiment de ușoară tristeţe pune stăpînire 
pe sufletul omului : 


„Peste virf de rămurele 

Trec în stoluri rindunele, 

Ducind gindurile mele 

Și norocul meu cu ele. 

Și se duc pe rînd, pe rind, 

Zarea lumii-ntunecînd, 

Și se duc cu clipele, 

Scuturînd aripele, 

Și mă lasă pustiit, 

Vestejil și amorțit 

Și cu doru-mi singurel, 

De mă-ngin numai cu el! 
(M. EMINESCU) 


Abia acum, la despărţire, ne dăm seama cît loc ocupă 
in viaţa noastră păsările, parcă odată cu el2 pleacă şi ceva 
din sufleiul nostru. Pe aripile uşoare, ele duc soarele, 
florile, bucuriile vieţii. 

Glasurile lor abia se mai aud în înaltul cerului și parcă 
ne spun : „La revedere, la revedere, pînă la primăvară !“ 
Căldura sufletului nostru le însoţeşte şi cu gindul le ur- 
mărim pînă di:.colo de zări. 

Cite oare din aceste păsări şi păsărele, care ne-au 
răscolit sufletul in primăvară și vară, ne vor mai cînta la 
anul ? 

Dintre păsări călătoare 
Ce străbat pămînturile, 
Cîte-o să le-nece oare 
Valurile, vinturile ? 


(M. EMINESCU) 

„Călătorie bună, surori ale sufletelor noastre, freamăt 
cald și dor de ducă, flăcări vii, întruchipări și finaluri ale 
nostalgiei omenești !... Călătorie bună spre limanuri pe 
care noi nu le putem măcar visa...“ (V. Eftimiu). 


DIN TAINELE MIGRAŢIEI 


Este ceva minunat și emoţionant în călătoriile păsări- 
lor. An de an, în fiecare toamnă, ele pleacă și se întore 
în primăvară, totdeauna la aceleași date, totdeauna pe ace- 
leași drumuri. 

De mii de ani priveşte omul la aceste călătorii, toamna 
cu nostalgie, primăvara cu bucurie. El a studiat drumuri.e 
urmate de păsări, nenumărale greutăţi ale acestei călătorii 
lungi, cunoaşte locurile unde ele iernează. Și totuși, mi- 
graţia păsărilor continuă să fie o problemă involubilă în 
multe taine. 

De ce migrează păsările ? Unii susțin că păsările păs- 
trează amintirea perioadelor de glaciațiuni ale globului, 
cînd au fost silite, pe timpul iernilor grele, să se deplaseze 
spre sud, însă la venirea vremii calde, ele s-au întors înapoi 
la locurile lor de clocit. În felul acesta ele cu timpul au de- 
venit migratoare. Alţii cred că patria păsărilor migra- 
toare este locul de iernare și că înmulţirea excesivă, du- 
cînd la împuţinarea hranei, a determinat păsările să se 
răspîndească spre nord pe măsură ce ghețarii se retrăgeau. 

După o altă ipoteză tot glaciaţiunile au fost cauza îm- 
pingerii păsărilor spre sud, unde au devenit păsări seden- 
tare, iar după retragerea ghețarilor a apărut instinctul de 
a reveni în patria lor veche. 

În sfîrşit, conform teoriei geologului german Wegener, 
care susține că toate continentele, iniţial legate între ele, 
s-au deplasat, s-a emis ipoteza că păsările migrează pentru 
a-și căuta vechiul lor loc de cuibărit. 

Nici una din aceste ipoteze nu satisface pe deplin şi 
nu dezleagă cauzele migraţiei păsărilor. 

Cum se orientează păsările călătoare în zborurile lor 
iranscontinentale, deasupra pustiurilor și a întinderilor 
de apă, atit ziua, cit și noaptea ? 

N-a invocat influența gravitaţiei, a magnetismului 

terestru, apoi al celui de-al „șaselea simț“} pentru ca astăzi, 
după mai multe experienţe, făcute în laborator cu ajutorul 
unor „bolți înstelate“, să se admită de unii cercetători că 
păsările călătoare folosesc repere astronomice şi se orien- 
tează ziua după soare și noaptea după stele! Fiindcă multe 
păsări tinere, care călătoresc singure și pentru prima 
dată, nimeresc cu precizie matematică drumul pe care nu 
l-au parcurs niciodată, se admite că facultatea de orien- 
tare ar fi înnăscută, moştenită. 
% Cine le spune păsărilor să plece? Cine le arată 
direcţia ? Cine le conduce ? Să fie vreo legătură cu rotația 
Pămîntului ? Cu ritmul climatic ? Nu cumva sînt hormoni 
necunoscuţi, produși de anumite glande ? Posedă ele un 
simț specia] care pune la un moment dat stăpinire pe ele și 
le orientează pe drumul cel bun %Dar atunci unde, în ce 
organ se află această busolă vie, care conduce pasărea, 
pe distanţe de mii de kilometri, direct la cuibul ei sau care 
arată puilor, care migrează separat de adulţi, drumul spre 
tara unde iernează specia din care face parte ? Unde se 
află acest simţ enigmatic, necunoscut la om ? În creier, 
în urechi, poate în fosele nazale ?... La aceste întrebări 
oamenii de știință nu pot da deocamdată un răspuns. 

Ceea ce se știe sigur este că instinctul de plecare intră 
în acţiune în mod automat la anumite epoci și pasărea 
nu mai poate scăpa de sub influenţa lui. Ea pare să fie 
miînată, atrasă, ca de un puternic magnet de vraja altor 
orizonturi. - 

Y Este interesant că acest instinct nu dispare nici la pă- 
sările captive. Chiar puii de păsări călătoare, luaţi de 
mici și ţinuţi în colivie, pe timpul migraţiilor, refuză mîn- 
carea și manifestă neliniște și zbucium atita timp cit specia 
din care face parte se află în drum.. 

Pe timpul migraţiilor, instinctul de ducă se trezește și 
la păsările de curte. Cind sus trec cirduri de păsări, în 
cotețele giștelor și rațelor se aude mare larmă. Prin stri- 
găte, ele răspund celor ce pleacă şi bătăile lor de aripi 
se aud nopţi de-a rîndul. 

DRUMURI OSTENITOARE, 
PLINE DE RISCURI ȘI SACRIFICII 


Păsările polare au de făcut drumuri lungi. Zburătoare 
rezistente, obișnuite cu vremea aspră, ele cutreieră toată 
lumea, se opresc pentru un timp într-un loc și apoi pri- 
măvara fac drumul înapoi în patrie. Culicii din Arctica 
se împrăștie în Asia de sud, Africa, Australia și, mai rar, 
unele specii rămîn în Europa de sud. Altă pasăre polară, 
ploierul cu aripi albe. pleacă să ierneze în India, Indo- 
nezia și ajunge pînă în Australia. 

Chirighiţa polară face un drum neobișnuit de lung. Din 
Arctica europeană și asiatică, ea pleacă spre apus, atinge 
coastele Europei, ocolește Africa şi se duce să ierneze 
tocmai în Antarctica. 

Multe păsări polare rămin pentru iarnă în părțile su- 
dice ale Groenlandei. Lupul-de-mare, pasăre polară, pă- 
văsește locurile natale și cît ţine iarna se plimbă pe în- 
tinderile nesfirșite ale Oceanelor Pacific și Atlantic. 

Păsările din America de Nord se duc să ierneze în 
America Centrală și de Sud. 

În fiecare an, ţara noastră este vizitată de milioane 
de păsări care se scurg din regiunile polare ale Europei 
și Asiei şi fac un lung popas în Deltă. Ele găsesc aici cele 
mai bune condiţii de hrană și odihnă în lunga lor călă- 
torie Spre sud. Cind iarna la noi este ușoară, multe din 
ele rămîn aici pînă în primăvară, cînd se întorc la locurile 
lor de cuibărit din nord. 

Tot iarna, uneori pe la începutul ei, sosește altă serie 
de păsări de prin părţile nordice ale continentului. Sînt 
păsări arctice, din taiga, din pădurile întinse ale Siberiei. 
Ele petrec la noi numai iarna și în primăvară se grăbesc 
spre casă. Sint oaspeţii noștri de iarnă. 

Fiecare specie are drumul ei de migraţie. Drumurile 
urmate de toate speciile călătoare formează o rețea com- 
plicată din linii curbe, care pleacă din nord, se apropie 
între ele, se întretaie și se contopesc acolo unde sînt 
condiţii bune de trecere și de hrană. În Europa sînt cu- 
noscute mai multe căi de migraţie a păsărilor. Una trece 
peste Europa occidentală, ajunge în Maroc și apoi continuă 
de-a lungul țărmului african pînă în sudul conti- 
nentului. Păsările din Europa răsăriteană și unele din 

Siberia trec peste ţara noastră, ţin direcţia spre Asia 
Mică, ajung în Africa și o apucă spre sud de-a lungul Nilu- 
lui. În țara noastră calea de migraţie cea mai umblată 
trece de-a lungul coastei Mării Negre, cu oprire în Deltă. 

În drumul lor, păsările ocolesc de cîte ori pot munţii 
şi merg pe deasupra văilor, șesurilor și mai ales a căi- 
lor de ape. Toate riurile și fluviile europene cu direcția 
mai mult sau mai puţin spre sud, sînt folosite de păsări 
cu pasaje pentru migraţie. Aici şi pe coastele mărilor sînt 
locuri unde se întilnesc cele mai multe păsări pe timpul 
migraţiilor. 

Unele zboară singure, altele în perechi și cele mai 
multe în grupuri mari. Unele specii își trimit tineretul 
înainte. La cinteză, femelele pleacă singure, masculii nu 
migrează. 

Nu sînt ore fixe de zbor. Păsările puternice şi zbură- 
toare bune preferă ziua. Ciorile, cocostircii, prigoriile, 
răpitoarele de zi, rindunelele pleacă la drum dis-de-dimi- 
neaţă, zboară pînă la amiază, cind se opresc pentru hrană 
şi odihnă. Dacă sînt grăbite, mai fac o bucată de drum şi 
după masă. 

Alte păsări — sitarii, cucul, caprimulgul, răpitoareie 
de noapte — fac drumul noaptea. Astfel, ele călătoresc mai 
repede și mai sigur. Nu mai pierd timpul cu căutarea 
hranei. Călătoresc cînd ziua, cînd noaptea stircii, girliţele, 
siştele, rațele, nagiţii, cocorii. 

Felul zborului, înălțimea și viteza variază foarte mult 
după specii. Cînd sînt grăbite să ajungă mai repede în- 
ir-un anumit loc al drumului sau cînd trebuie să evite c 
primejdie, păsările fac sforțări să-și mărească viteza. 

Starea atmosferei, vînturile, anotimpurile influenţează 
şi ele viteza. Toamna, păsările nu se grăbesc, de parcă le 
vine greu să părăsească locurile. Dimpotrivă, primăvara, 
cle zboară mult mai repede, poposesc rar, grăbite să ajungă 
mai repede acasă. Fluerarul — pasăre polară — toamna 
face drumul în 2—3 luni, primăvara numai într-o lună. 
De două ori mai repede face barza drumul la înapoiere. 

Vîntul din faţă este suportat mai ușor. Cel din spate 
le umflă penele și le împinge spre sol, le scade din viteză 
și uneori chiar le silește să-și întrerupă zborul. Și mai 
rău este vintul lateral. Cînd e puternic, le duce departe 

de drumul fixat, le depărtează de cursul apelor și de văile 
dintre munţi. 

Se poate socoti că 30—40 km/oră este viteza medie 
de zbor la cele mai multe păsări. Giștele și rațele fac 
60—90 km, rîndunelele și lăstunii depășesc 100 km/oră. 
Dar viteza cu care călătoresc păsările este mult mai scă- 
zută dacă împărțim distanța parcursă la numărul zilelor 
de călătorie. Multe păsări fac popasuri de zile și chiar săp- 
tămini. Cocostircii din cîmpia germano-polonă fac trei 
luni pînă la sudul Africii. Rațele sălbatice din regiunile 
centrale ale R.S.F.S. Ruse, după ce au scos puii, se adună 
în Delta Volgăi, unde năpirlesc și abia după aceea pleacă 
spre sud. În Delta Dunării un număr mare de păsări călă- 
toare poposesc toamna și primăvara. 

Şi înălțimea la care zboară păsările variază mult. De- 
pinde de starea atmosferică și de piedicile din calea lor. 
Ele pot zbura la cîțiva metri deasupra solului sau apei 
pînă la o mie de metri și mai mult. În general, păsările 
preferă înălțimea de 500 — 1 000 m. 

În faţa lanțurilor de munţi, cea mai mare parte din pă- 
sări se grămădesc în stoluri compacte prin văi și trecători. 
O parte mai mică traversează munţii peste culmile cele 
mai înalte. Deasupra virfurilor din Carpaţi au fost văzute 
stoluri de sitari, prepeliţe, cocostirci. Ciorile-de-cîmp au 
fost semnalate la 3 300 m altidudine, unde conţinutul de 
oxigen al aerului este de numai 66% din concentraţia 
lui la nivelul mării. Unele specii de culici și cocori au 
fost văzuţi la peste 6 000 m altitudine. Din avion au fost 
observate stoluri de cocori şi mai ales de giște sălbatice 
traversînd munţii Himalaya peste cele mai înalte culmi 
ale lor, la o înălțime de peste 8 000 m, unde aerul e sărac 
în oxigen și unde omul nu rezistă fără respirație din butelii 
de oxigen. Zborul la aceste altitudini mari dovedește pu- 
terea de adaptare fiziologică extraordinară a păsărilor. 
Este un fenomen puţin studiat şi nelămurit încă de oa- 
menii de ştiinţă. Trebuie să pomenim și un alt fenomen 
de adaptare : rindunelele au descoperit că pot ocoli munții 
folosind tunelurile care sfredelesc Alpii dintr-o parte 
în alta. i 

În drumul lor, păsările zboară într-o anumită ordine, 
variabilă după specii. Cocorii, giîştele, lebedele preferă 

șiruri aşezate în unghi, rațele sălbatice zboară una lingă 
alta în linie dreaptă, iar giștele pe o linie oblică, una în 
spatele celeilalte. Păsările mici zboară în front larg. Alte 
păsări, mai ales cele mari, formează stoluri mari, rotunde. 
Cocostircii formează un stol voluminos, care se învîrtește 
în jurul axului în mișcări largi, parcurgînd distanţe mari. 
Pare că stolul stă pe loc, că este aproape, însă învirtin- 
du-se, stolul se depărtează și dispare repede la orizont. 

Păsările alergătoare, cu aripi mici și slabe, preferă 
mersul pe jos, mijlocul lor obișnuit de deplasare. Cirste- 
lul-de- cimp are aripi mici, însă picioarele lui nu au pe- 
reche printre înaripate. Zboară numai noaptea și numai 

Formaţii de zbor 


cînd întilnește ape. Restul drumului îl face pe jos, toată 
Europa pină în Africa. Și prepelița, ori de cite ori poate, 
preferă drumul pe jos. Corcodeii zboară numai deasupra 
uscatului, restul drumului îl fac pe ape, înotînd. 

O specie de colibri, care cîntărește abia 5 g, zboară în 
fiecare an peste Golful Mexic și face 800 km fără oprire 
deasupra mării. Este știut că zboară cu viteza de 80 km/oră, 
ceea ce înseamnă că pentru traversarea golfului face zece 
ore. În timpul acestui drum lung şi greu cheltuiește 1,5 g 
de grăsime. Înainte de zbor îşi face rezerve de grăsimi 
care cuprinde aproape jumătate din greutatea corpului. 
Între altele, la fel procedează și prepelița noastră în fie- 
care toamnă. 

Zourătorii buni parcurg distanţe impresionante. Pină 
în Africa de sud cocostireii fac nu mai puţin de 6 000 km. 
Vrabia roşcată din nordul Cimpici Ruse se duce să pe- 
treacă iarna tocmai în India. Prundăraşul este o pasăre 
mică, care trăieşte în insulele arctice. În fiecare toamni 
ea face drumul în India, Africa de sud și ajunge pină în 
Australia. 

Unele păsări, zburătoare bune, fac distanțe mari peste 
ocean, fără oprire. În 1927, un stol de năgiţi a zburat din 
Anglia în America de Nord, parcurgind fără oprire 3 500 
km în 24 de ore. Aceste date nu pot fi puse la îndoială 
din cauza că în stol au fost și păsări inelate. 

Drum impresionant face și fluierașul. Din extremul 
nord al Americii, el face deasupra oceanului, fără escală, 
3 500 km, ajunge în Guyana, trece în Brazilia şi se opreşir 
pentru iernat în Argentina, executind un drum de peste 
13 000 km. La înapoiere urmează alt drum, peste țărmul 
npuscun al continentului american pină în tundra arctică. 
unde scoate pui. 

Notaţiţa, altă pasăre polară, traversează toată Siberia, 
trece peste strimtoarsa Behring, traversează continentul 
nord-american şi se oprește tocmai în părţile sudice ale 
Americii Latine. Acest drum notaţiţa îl face în două luni. 

Cea mai lungă și uimitoare călătorie o face o mică pa- 
săre polară, cunoscută sub numele de chirghița polară. 
Cind vine iarna în Arctica, ea pleacă spre sud, întîi de-a 
lungul ţărmurilor Europei apoi al Africii. Aici este loc 
și hrană din belșug, însă chirghița polară își urmează 
drumul mai departe. Ajunge în părţile Antarcticii, unde 
iornează la poalele ghețarilor veșnici. În fiecare an, ea 
parcurge aproximativ 35 000 km, dus şi întors. Fiecare 
drum durează trei luni. Rezultă că chirghiţa polară pe- 
trece jumătate din viaţă pe drum, iar cealaltă jumătate 
intre zăpezi, fie în Arctica fie la polul opus al globului, 
in Antarctica. 

De-a lungul drumului de mii de kilometri, pînă la locu- 
rile de iernat, bietele păsări și, mai ales, păsărelele au de 
infruntat multe greutăţi și mari primejdii. 

Călătoria depinde mult de starea timpului. Cînd e vînt 
puternic, păsările zboară în etaje, fiecare specie la înăl- 
țimea unde vintul este mai ușor de suportat. Păsările cele 
mai rezistente zboară sus, graurii, porumbeii sălbatici mai 

jos, iar aproape de sol, unde vintul e mai slab, e locul 
păsărelelor cîntătoare. 

Cînd vîntul puternic surprinde stolurile în plin zbor, 
etajele se încurcă, se amestecă și păsările caută să ateri- 
zeze. Dacă sint surprinse deasupra mării, ele caută refu- 
giul pe insule sau chiar pe vapoare. De multe ori furtuna 
este atit de puternică că le aruncă la pămînt sau în mare. 
Dezarmate, dezorientale, bietele păsări cad ca moarte 
de oboseală. Unele mor pe valuri, pe altele valurile fur- 
tunoase le aruncă pe țărm, atît de sfirşite sînt că le poate 
prinde oricine. Păsările de apă, aruncate pe uscat, nu se 
pot ridica de pe sol. 

Iată ce povestește un naturalist amator din Sulina 
despre călătoria unor stoluri de păsări surprinse de fur- 
tună pe mare : „În noaptea de 12 spre 13 septembrie 1910, 
pe coasta Mării Negre a fost o furtună puternică. Sto- 
lurile de prepeliţe, rîndunele şi turturele au fost, se vede. 
mai mari ca de obicei. A doua zi străzile Sulinei parcă 
erau semănate cu prepeliţe și rindunele. Turturele erau 
mai puţine. În port şi pe malul mării mii de păsări 
moarte. Alte mii de prepelițe și rîndunele s-au lovit de 
case şi de sîrmele de telegraf, se zbăteau și încercau să 
zboare pe străzi şi prin curţi. În acea dimineață paznicul 
farului a cules, în afară de alte păsări, patru saci de pre- 
pelite moarte“. Dezastrul s-a repetat şi în octombrie 1934. 

Alteori furtuna le aruncă pe o insulă goală, stîncoasă, 
unde păsările sînt nevoite să rămînă pînă se potoleșie 
furtuna. Cînd însă furtuna nu se linişteşte, lipsa de hrană 
le omoară cu miile. În 1931. din cauza furtunilor şi vintu- 
rilor puternice, au pierit peste o sută de mii de rindunele 
în timpul traversării Alpilor. În 1850 au pierit în masă 
berzele la Malta şi în 1928 au fost nimicite stoluri de mii 
de sitari surprinse de furtună deasupra Mării Nordului. 
pe coastele Scoției. Așa se explică de ce în unele regiuni 
păsările plecate în toamnă se întorc în primăvară în nu- 
măr mic sau nu mai revin deloc. 

Altă piedică în calea spre sud este ceața. Păsările pierd 
simţul orientării, zboară ca ameţite, stolurile se amestecă. 
se încurcă, se învirtesc pe loc și caută să aterizeze unde 
se întimplă. 

Se ştie că majoritatea păsărilor nu văd bine noaptea. 
Fiindcă nopţile de toamnă sînt de obicei întunecoase, pă- 

sările care călătoresc noaptea sînt puternic atrase, de la 
mari distanţe, de lumina orbitoare a farurilor de pe ţărmul 
mărilor, ca de un puternic magnet. Ele vin în plin zbor, 
în masă, cu viteză mare și se lovesc cu putere de far, 
cele mai multe rămiînind moarte pe loc. Unele se lovesc 
de lanterna farului, cele ce zboară jos — prepelițele, cri- 
steii — se lovesc de temelia farului. Cu aripile frînte, cu 
ciocurile zdrobite, unele moarte, altele muribunde, oferă 
adeseori un trist și dureros spectacol. La un singur far, 
în fiecare noapte, pe timpul pasajului, mor sute de păsări 
de diferite specii. Cel puţin două tremi din ele sint pă- 
sărele mici, cîntătoare. 

Păsările au auz bun şi se sperie de orice zgomot. De 
aceea, acolo unde farurile au sirene care urlă toată noap- 
tea, păsările le ocolesc. În alte părţi farurile sînt luminate 
de jur împrejur cu becuri puternice așezate pe sol. 

Multe păsări se lovesc de firele de telegraf, de coșurile 
înalte ale fabricilor sau de alte construcţii industriale, 
ziua și mai ales, noaptea. Păsările migratoare nu scapă 
de dușmanii lor nici la drum. Păsările răpitoare se ţin 
după ele, călătoresc împreună, urmăresc stolurile, le 
atacă. Mai ales tineretul suferă mult din cauza lor. Ereţii 
se ţin după stolurile de prepelițe. Adesea, vînătorii își dau 
seama dacă regiunea este bogată în prepelițe după numă- 
rul ereţilor ce zboară deasupra cimpului. 


ULTIMUL 
ȘI CEL MAI GREU PRAG: OMUL 


Rîndul păsărilor călătoare se rărește mereu. Călătoria 
continuă. Munţii înalţi au rămas în urmă și ape întinse 
au fost trecute. Ele au îndurat vremea rea şi au fost zile 
cînd le-a lipsit hrana. 

În sfîrșit, iată-le ajunse în faţa mării celei mari, din- 
colo de care se află vinturile calde, locurile pentru care 
au îndurat greutăţi și primejdii. Păsările cu aripi pu- 
icrnice înfruntă drumul greu peste mare și își continuă 
călătoria mai departe. Cele mai multe trebuie să facă însă 
aici un lung popas și să aștepte timp bun. 

Sosesc alte stoluri obosite şi dacă timpul nu este bun, 
se adună și mai multe. Aici, pe coastele mărilor Neagră 
şi Mediterana se adună zeci şi sute de milioane de păsări. 
Locurile sînt înţesate de păsări. Din tufișuri, de sub ier- 
buri, din copaci, de sub pietre şi brazde din șanțuri, la 
fiecare pas sar în faţa omului păsări fără număr. 

Intervine un dar... 

Inteligent, dar mai ales şiret şi lacom, omul a inventat 
toate felurile de mijloace ca să prindă păsările călătoare : 
plase întinse, cele mai ingenioase curse, laţuri, arme per- 
tecționate, năvoade întinse pe ape şi deasupra apelor, 
crengi cu fructe bătătoare la ochi, seminţe lipicioase. 

La fiecare colț de stradă, de după ziduri, din curţi, din 
ferestrele deschise, din ascunzători bine camuflate, se aud 
împușcături. În Grecia, un singur om cu plasa prinde fără 
greutate și o mie de prepelițe pe zi. Pe coastele Medite- 
ranei, la Neapole, în Sicilia, în Dalmația, Grecia, Franţa 
de sud, Spania, Asia Mică, pe timpul trecerii stolurilor 
de prepeliţe, sitari, ciocîrlii, turturele se aud atitea împușcă- 
turi de parcă ar fi o adevărată bătălie. 

Italienii și spaniolii, ca şi romanii de pe vremuri, mă- 
nîncă rîndunele și privighetori. Zilnic, în toate orașele de 
pe coasta Mediteranei. pe timpul pasajelor, pieţele sint 
pline de butoaie, coșuri și saci cu păsări omorite. Zeci de 
mii de păsărele sînt vîndute în orașele mari. Altă parte de 
pradă, vie sau moartă, transportată mai departe cu avioa- 
nele, cu vapoarele, în vagoane frigorifice, spre marile 
orașe, pentru ca şi alţii să se „bucure“ de recolta bogată 
de pe coasta Mediteranei. În 1895, în portul Marsilia au 
fost vămuite opt milioane de prepelițe în afară de alte 
păsări vînate. 

La acest masacru al păsărilor nevinovate vin să ia 
parte şi vînătorii. Pe iahturile lor luxoase, englezii vin din 
țara lor cufundată în ceţuri şi vinează sitarii în trecerea 
lor peste Mediterana însorită. Şi cel mai modest vinător 
putea împușca mai demult pînă la 400—500 de sitari pe 
zi. Mii de sitari stau înșiraţi pe sforile întinse pe punțţile 
vaselor. Faima numelui și consideraţia vinătorului este 
în raport direct cu numărul păsărilor omorite. Cînd 
ajungeau acasă, ei povesteau în cluburile lor sportive des- 
pre isprăvile de pe Mediterana. Și atunci se fac planuri 
să nu piardă cumva pasajul de primăvară... 

Pentru a ne putea face o idee de proporţiile masacrelor 
bietelor păsărele, spicuim din revista „Das Tier“ (1964— 
1975) cîteva date. Italia a avut în 1970 1 600 000 de vinători. 
iar în 1973 numărul lor a crescut la 2 000 000. Aceştia au 
permise legale. Se presupune că există cel puţin un 
număr egal de braconieri. Fiecare al optulea italian este 
vinător (exceptind femeile, copiii și bătrinii). Vînătorii 
sint înarmaţi cu cele mai perfecţionate arme de vinătoare. 
În Italia sînt vîndute pe an 200 000 000 de păsări și păsărele, 
90 000 000 vinate cu puşca, 30 000 000 prinse cu plase şi 
laţuri și 80 000 000 împușcate din adăposturi. Se folosesc 
păsări orbite. Există 3 600 de terenuri de prins păsări. 

În Belgia, în 1936, au fost eliberate 10 438 de permise de 
prins păsărele, dintre care 6373 pentru toate zilele şi 
4 065 pentru zilele de duminici şi sărbători. În 1965 s-au 
eliberat 25 808 de permise, adică de peste două ori mai 
mult. Numărul păsărelelor prinse şi omorite este socotit 
numai pentru anul 1956 la crica 20 000 000. 

Iată, păsările, în sfîrşit, ajunse deasupra mării. Dar nici 
aici nu pot scăpa de om. Nenumărate bărci cu motor, 
incărcate cu vinători, le urmăresc cu cele mai moderne 
arme pînă departe în largul mării. 

Zborul pînă la coasta africană ţine citeva ore. Cînd 
sînt surprinse de furtună sau cind se schimbă direcţia 
vintului, o mulţime de păsări și păsărele cad în mare. Din 
stoluri de mai multe mii ajung numai cîteva sute. Ele sînt 
complet epuizate. Marele naturalist Brehm povestește : 
„Vezi un nor negru, care zboară jos, deasupra mării și se 
apropie de uscat. Deodată se lasă pe țărm, acolo unde 
valurile se izbesc de stînci. Sint așa de obosite că în pri- 
mele momente sint ca moarte, nu au putere să se miște 
şi parcă ar fi leșinate. 

Dar nici pe ţărmul african păsările călătoare nu au 
mai multă pace. Sint şi aici oameni lacomi ca și de 
partea cealaltă a mării. Ei le așteaptă demult. Nici nu au 
nevoie de arme. Păsările sint prinse sau culese fără mare 
greutate. O parte sînt consumate pe loc, cele mai multe 
sint expediate cu vapoare special amenajate spre orașele 
mari europene sau nordamericane. 

S-a făcut socoteala că numai jumătate din păsările 
plecate din locurile lor natale își ating ţinta călătoriei. 

POPAS ÎN ŢARA FĂGAĂDUITĂ 


Sahara este un deșert arzător care nu cunoaște bine- 
facerile anotimpului ploilor. Ani de-a rîndul nu cade nici 
un strop de ploaie. Nu există vegetaţie, animalele fug în 
alte părți, pămîntul e numai piatră arsă și nisip roșcat, 
fierbinte. Numai partea de răsărit a deşertului, o fîșie 
îngustă și lungă de pămînt african este un „colț de rai“: 
este valea Nilului. 

Marele continent african are două anotimpuri : al se- 
cetei și al ploilor. Seceta usucă totul, oprește şi distruge 
viața, pămîntul se usucă şi vegetaţia dispare. Anotimpul 
ploilor aduce o mare trasformare : vegetaţia reapare, pă- 
durile înverzesc, apar flori, fructe, animale. Plante agăţă- 
toare cresc cu atîta putere, încît în scurt timp pădurile 
nu ma, pot fi trecute de om. 

Sosirea păsărilor călătoare coincide cu timpul cînd ve- 
getaţia este mai bogată. 

În acest anotimp, care coincide cu toamna de la noi, 
trec păsările călătoare plecate din părţile nordice ale Eu- 
ropei și Asiei. Cele mai multe rămîn în această vale, 
altele, după un popas mai lung, își continuă drumul spre 
locurile de iernat din centrul și sudul continentului african. 

Delta Nilului seamănă cu Delta Dunării în această 
privinţă. Și aici flora şi fauna, de o nemaipomenită varie- 
tate și bogăţie, oferă cele mai bune condiţii de viaţă pă- 
sărilor călătoare. 

Marele fluviu, cu nenumărate braţe și canale, cu luncile 
și ogoarele mănoase, cu bălțile și mlaștinile întinse, vecine 
cu apele calde ale Mediteranei, oferă o masă îmbelșugată 
şi adăpost sigur la milioane și sute de milioane de păsări. 
Fiecare specie găseşte ce dorește și își poate alege locul 
care să semene cu cel de unde vine. În același timp ele 
trăiesc în bună pace cu păsările autohtone. 

Este o înghesuială nemaipomenită. Cînd sînt speriate 
de o împușcătură, se ridică în aer atitea păsări că nu se 
mai vede soarele. 

Oriunde ar petrece iarna, păsările migratoare duc o 
viață mult deosebită de cea de acasă. Ca și oaspeţii noştri 
de iarnă, fugiţi de frigul de la miazănoapte, ele rătăcesc 

din loc în loc și se opresc acolo unde găsesc mai multă 
hrană. Cele sociabile rămîn în grupuri şi stoluri mari. Nici 
una nu face cuib, nici una nu cîntă. Toate aşteaptă sosirea 
primăverii ca să se întoarcă acasă. 


REINTOARCEREA ÎN LOCURILE NATALE 


Pe măsură ce vremea trece și se apropie primăvara pă- 
sările devin mai vesele, mai pline de viaţă. Rîndunelele 
zboară în jurul piramidelor și cu țipete puternice anunţă 
toată lumea că ceasul plecării spre casă se apropie. Ne- 
maiputindu-și stăpîni emoția în faţa călătoriei ce se apro- 
pie, ciocirlia, în fiecare dimineaţă, cu aripioarele larg 
desfăcute şi cu fața spre soare se urcă în văzduh pînă ce 
nu se mai vede... 

În ţările calde, ele au fost numai oaspeţi. Casa lor ce 
departe, peste ţări şi mări, în părţile de miazănoapte. 
Acolo e ţara lor natală, unde și-au clădit cuibul, unde a 
fost nunta, unde au scos puii. 

Nu este putere care să le oprească din calea acestei 
misterioase și imperioase reveniri. Și cu cît se arată mai 
multe semnele primăverii, cu atit ele devin mai neliniștite, 
ca în așteptarea unui moment important din zbuciumata 
şi chinuita lor viaţă. 

Încă pe la începutul lunii martie, cînd prin părţile 
noastre „babele“ se războiesc în zadar cu primăvara, pri- 
mele stoluri de păsări pornesc la drum. Din pădurile de 
palmieri, din văile și mlaștinile tropicale, din cîmpiile și 
bălțile egiptene numărul păsărilor începe să scadă din zi 
în zi. Întii pleacă cele care în toamnă au sosit mai tîrziu : 
la ele primăvara începe mai devreme. 

Cele din părţile de miazănoapte ale Europei sau Asiei 
mai rămîn puţin. Ele trebuie să-și potrivească timpul în 
uşa fel ca să ajungă acasă numai după ce soarele va topi 
zăpada și gheţurile. Pleacă mai tirziu și păsările cu penaj 
mai viu colorat. Ele trebuie să aștepte pină ce de-a lungul 
drumului și acasă la ele copacii se îmbracă în frunziș și 
jurba crește mai înaltă. 

La unele specii, bărbătuşii pleacă mai devreme cu 
2—3 săptămini, pentru ca pină la sosirea perechilor să 
ocupe spaţiul de hrană şi viitorul loc de cuibărit. 

Călătoria se face în ordine, fiecare specie urmează 
drumul cunoscut la venire. 

Din sudul Africii, cocostircii fac drumul împreună pină 
la izvoarele Nilului, de unde se împart în două cirduri 
mari. Unul apucă Valea Nilului, ajunge în deltă, trece 
prin Asia Mică în Balcani şi de acolo se împrăștie ca și 
alte păsări în Europa răsăriteană şi Siberia. Celălalt cird 
urmează, împreună cu alte păsări. marele drum de coastă 
al oceanului, ocoleşte Sahara, ţine de-a lungul ţărmurilor 
apusene ale Africii, trece Gibraltarul in Spania, Franţa 
sI se împrăștie în toate părțile Europei occidentale și cen- 
trale. 

În drumul lor spre casă, un număr mare de păsări de 
diferite neamuri face popas de odihnă şi de întremare in 
Delta Dunării. 

Încă de la inceputul primăverii, oaspeţii noştri de iarnă, 
din Deltă, pleacă să ajungă la locurile lor natale din 
miazănoapte. 

Timp de săptămini, zi şi noapte, stoluri nenumărate 
de păsări de toate neamurile, în şiraguri sau in grupuri 
neregulate, brăzdează cerul cu direcţia nord. Viteza lor 
de zbor cste mai mare ca în toamnă şi popasurile lor sint 
mai scurte. Păsările sint mai grăbite la înapoiere și mai 
nerăbdătoare să ajungă mai repede acasă, la locurile lor 
de cuibărit. 

Nici în acest drum de întoarcere păsările nu scapă 
de primejdii şi greutăţi. Furtunile și ceața le surprind, le 
abat din drum și le îndepărtează de coastă. 

Multe păsări se întorc prea devreme în ţara lor. Pri- 
măvara, mai ales la început, este un timp nestabil, plin 
de surprize. De multe ori, după zile frumoase, iarna în- 
cearcă să se întoarcă. Zăpada acoperă din nvu solul, po- 
leiul se așază în strat subţire pe crengile copacilor. Frigul 
şi lipsa hranei omoară nenumărate păsărele. Unele reușesc 
să se întoarcă în ţările cu clima mai blindă şi să aştepte 
zile mai bune. Multe mii și zeci de mii de păsări și păsă- 
rele mor sfișiate de răpitoarele care le aţin calea pe toate 
drumurile de întoarcere. 

Dar și de această dată, cel mai rău dușman al păsări- 
lor călătoare rămîne tot omul! Ca şi în toamnă, aceiaşi 
oameni lacomi le piîndesc de-a lungul întregului lor iti- 
nerar şi în toate ţările de trecere a stolurilor. Numai cele 
ce pot zbura pe sus mai reușesc să scape de pînda omu- 
lui. Cele mai multe trebuie să defileze în fața miilor şi 
zecilor de mii de piedici care le așteaptă din partea omului 
pe toate drumurile Europei. 

Pe iahturile lor luxoase, vinătorii nu pierd ocazia să-şi 
bată recordurile din toamnă. Pasajul sitarilor nu-i lasă 
să doarmă nici pe vinătorii de pe continent. În drumul lor 
spre casă, bietele păsări cad victimă nesăbuinţei omenești. 

Cînd, obosite de drum şi chinuite de foame, păsările se 
lasă jos pe pămînt în speranța că vor găsi puţină liniște, 
ele dau de plase bine ascunse, pe tot felul de laţuri şi alte 
feluri de curse. Pretutindeni, pe drumul pasajului de pri- 
măvară, piețile sint pline de păsări omorite, oferite la 
prețuri de chilipir. 

Scriitorul Axel Munthe, care a trăit pe insula Capri, 
aproape de Neapole, în „Cartea de la San Michele“ poves- 
teşte : „Eram fericit să văd păsările primăvara venind la 
mine cu miile, cu zecile de mii, era o bucurie a sufletului 
să le aud cîntind la grădina de la San Michele. Dar au 
lost timpuri cînd aș fi dorit ca ele să nu fi venit, cînd aş 
fi dorit chiar să le fac semn în largul mării, să zboare mai 
departe, mai departe cu alaiul giștelor sălbatice sus, dea- 
supra capetelor noastre, drept spre miazănoapte în ţara 
mea, unde erau mai la adăpost de oameni. Căci știam că 
frumoasa insulă — pentru mine un rai — era pentru ele 
un iad. Se lăsau pe insulă îndată după apusul soarelui. 
Singura lor dorinţă era să se odihnească puţin după zborui 
peste Marea Mediterană. Capătul călătoriei lor era încă 
departe, în acea țară în care se născuseră și unde voiau 
să-și crească puii. 

Veneau cu miile : porumbei sălbatici, prepelițe, turtu- 
vele, ciocîrlii, privighetori, rîndunele, prigorii, presuri, 
codobaturi, piţigoi, pitulici și mii de alţi cîntăreţi și se 
duceau să dea concertele lor de primăvară în pădurile și 
şesurile tăcute de miazănoapte. 

Citeva ore mai tirziu se zbăteau în plasele întinse pretu- 
lindeni în insulă de viclenia oamenilor, de la stincile de 
pe țărm pînă sus, pe Monte Solaro și Monte Barbarossa. 

Seara erau vindute cu sutele în colivii strîmie de lemn, 
fără apă, fără seminţe şi trimise cu vapoarele la Marsilia, 
spre a fi mîncate și savurate în restaurante elegante din 
Paris. Era o afacere bănoasă. Veacuri întregi, Capri a fost 
reședința episcopală, care se întreținea numai din vînzarea 
păsărilor prinse. .„Il vescolo delle quaglie“, adică „episcopul 
prepelițelor“, așa i se spunea la Roma episcopului din 
Capri. 

Ştiţi cum se prind păsările în laţ ? Între stinghiile laţu- 
lui, ascunse în tufișuri, se pun colivii cu păsări momitoare, 
care-și strigă neîntrerupt, automat, monotona lor chemare. 
Ele nu se pot opri, ele strigă mereu, zi și noapte, pînă 
mor. Înainte ca știința să fi cunoscut locul diferitelor 
centre nervoase ale creierului, o crudă învăţătură îi arătase 
omului că dacă înțepi ochii unei păsărele cu un ac înroşit, 
ea cîntă automat. E un obicei străvechi cunoscut grecilor 
şi romanilor, care se mai practică azi încă pe țărmurile 
de miazăzi ale Spaniei, Franţei, Italiei şi Greciei. La o sută 
de păsărele numai cîteva rămîn în viață după această 
operaţie. Și totuși, este o afacere foarte frumoasă : o pre- 
peliță orbită se vinde la Capri cu douăzeci şi cinci lire. 

Şase săptămîni, primăvara, și șase săptămîni, toamna. 
toată coasta muntelui Barbarossa, de la burgul ruinat din 
virf pînă la uluca din San Michele, pînă la poalele mun- 
telui este acoperită de lațuri. Această costișă este socotită 
drept cel mai bun loc de vînat de pe insulă și se prind 
uneori pînă la o mie de păsări pe zi. Muntele era al unui 
om de pe continent, fost măcelar şi specialist în orbirea 
păsărilor, singurul meu duşman din Ana Capri. De cînd 
începusem a zidi locuința de la San Michele, era între noi 
război neîntrerupt. Mă dusei la prefectul din Neapole, 
mă plînsei guvernului din Roma şi primii pururi același 
răspuns că nu se putea face nimic, căci muntele era pro- 
prietatea măcelarului și deci dreptul era cu el. 

Am izbutit să fiu primit în audienţă de regină. Mi-a 
suris cu surisul fermecător care a cucerit inima Italiei 
întregi și mi-a făcut onoarea să mă invite la un dejun. 
Primul lucru pe care-l citii pe lista de bucate fu «plăcintă 
cu carne de prepelițe». Am fost la papă și un cardinal bur- 
tos îmi spuse că Sfîntul Părinte se scoborise în litieră 
dis-de-dimineaţă în grădinile Vaticanului, spre a fi de 

faţă la scoaterea din plase a prepeliţelor, că fusese o bună 
vinătoare și prinseră mai bine de două sute de bucăți...“ 

Cîrdurile și stolurile fiecărei specii își cunosc locurile, 
unde se îndreaptă. Totul se petrece în ordine perfectă. 
„Mă aflam mai demult la Cobadin, în Dobrogea, povestește 
un îndrăgostit de natură. Alături de sat se afla un 
izlaz foarte întins. Era primăvara, prin aprilie. Într-o zi 
am văzut cum un stol de berze ce venea de departe, s-a 
învîrtit de cîteva ori și apoi s-a lăsat pe izlaz. Aproape au 
căzut de oboseală. După un timp oarecare au apărut cu al 
doilea stol de berze. S-a învirtit și el de citeva ori 
deasupra izlazului, în vreme ce berzele de jos au început 
să clămpănească puternic din ciocuri. Cîrdul s-a lăsat 
pe izlaz și după ce tot prin clămpănit s-au salutat cu cele 
venite mai înainte, s-au amestecat cu ele. Așa s-a repetat 
si cu al treilea stol. 

A doua zi dimineaţă, am văzut cum un cîrd a pleca: 
într-o direcţie, la scurt timp al doilea în altă direcţie și 
mai tirziu la fel a procedat și al treilea cird. Am rămas 
cu impresia că cele trei cirduri au călătorit împreună şi că 
şi-au dat întîlnire pe izlazul de la Cobadin, de unde fiecare 
stol a plecat în direcţii numai de ele știute“. 

Drumul pînă acasă este o supremă încercare de rezis- 
tență și răbdare. Multe păsări nu pot trece acest examen. 
Intensitatea acestor tragedii nici nu poate fi bănuită de om. 
Într-un frumos film documentar sovietic se arăta o scenă 
impresionantă din epopeea păsărilor migratoare. Rămii 
puternic impresionat, cînd vezi cum, la un moment dat, 
un cocor obosit de zborul îndelungat, se desparte de cîrd 
i rămîne în urma lungului șir de păsări care îşi continuă 
drumul. Cocorul bate mai rar din aripi, elanul lui scade 
treptat şi el începe să coboare spre pămînt, pe care-l 
atinge cu o scurtă prăbuşire. După citeva clipe de iluzorie 
odihnă, pasărea își ridică cu mare sforțare capul, și pri- 
virea ei caută în zadar cîrdul din care făcuse parte pînă 
alunci, dar în zare nu se mai vedea nimic. Ochii i se 
inchid obosiţi, trupul păsării mai are citeva zvicnituri 
şi apoi, cu capul culcat pe pămînt, pasărea mai deschide 
odată ochii și priveşte spre cer ultima dată. Apoi rămîne 
nemișcată în tăcerea şi Hniștea din jur... 

Într-o zi liniștită, dis-de-dimineaţă, la orizontul cenu- 
şiu apare un punct negru care creşte, se apropie. Este 

primul cird de giște sălbatice. Ele trec așa de sus că abia 
se pot distinge aripile lor mari și giturile întinse. Cîrduri 
după cîrduri trec deasupra noastră și dispar repede spre 
nord. 

După cîteva zile alte cîrduri, ca niște mărgele negre. 
înșirate pe cer, cu ţipete stridente ca de trompete, apar și 
dispar repede în depărtare. Sint cocorii care se grăbesc 
spre locurile lor din Scandinavia. 

Cind zăpada și gheaţa s-au topit vin alte stoluri mari, 
care în semn de salut se învirtesc ore întregi deasupra 
satelor şi orașelor. 


„E cocostârcul tainic. în lume călător, 
Al primăverii dulce, iubit prevestitor...“ 
(V. ALECSANDRI) 


Cite n-ar putea povesti păsările călătoare! Ele au 
auzit răgetele leilor și ţipetele ascuţite ale papagalilor din 
pădurile de palmieri, s-au întîlnit și au trăit cu cele mai 
frumoase şi mai ciudate păsări din ţările tropicale și alte 
neamuri nenumărate din diferite continente venite să 
ierneze împreună cu cle. 

Ele au îndurat răutatea omului, au răbdat de foame, 
au înfruntat furtuni, primejdii și greutăţi. De sute de ori 
ele și-au pus viaţa în joc numai să ajungă din nou acasă. 

Stoluri trec grăbite mai departe ca să aducă vestea 
cea bună şi în alte colţuri ale lumii. 

Multe păsări rămîn la noi. 

Fiţi bine venite, dragi prietene !... 


DIN VIAȚA ARIPATELOR 


Ce tablou, ce carte ar putea sta 
alături de spectacolul naturii ! 


(HIPPOLYTE TAINE) 


CUM SE APĂRĂ PĂSĂRILE DE DUȘMANI 


În lanul de grîu, ciocîrlia a scos puișori. Micuţi, încă 
goi, ci deschid larg cioculeţele galbene, cînd unul din pă- 
rinţi se apropie cu hrana de cuib. 

De acum numeroși dușmani îi pîndesc atît pe ei cit 
şi pe părinţi. Dușmanii sînt mai puternici și pot veni din 
acr sau din lanul de grîu. Cum se vor apăra bietele păsă- 
rele ? Mici şi neputincioase, cle nu au dinţi sau gheare 
ascuţite ca să se apere, nici putere ca să se măsoare cu 
dușmanii. 

La multe păsări penele au culoarea protectoare care se 
potrivește cu mediul înconjurător în care trăiește vietatea. 
Vrabia, ciocirlia, prepeliţa, potirnichea au culori cenușii, 
care le ajută să nu poată fi descoperite uşor. Păsările din 
stepe și deșerturi au straie cenușii-gălbui, la fel cu nisipul 
și lutul. Multe păsări tropicale au culori verzi care se potri- 
vesc cu verdeaţa din jur. 

Sitarul și cristelul au pene asemănătoare cu a ierburi- 
lor în mijlocul cărora trăiesc. În nord, unde iarna ţine trei 
sferturi de an, păsările au straie potrivite cu mediul încon- 
jurător : iarna albe, vara cenușii. 

Culoarea cuibului la multe păsări se potrivește de ase- 
menea la culoare cu mediul unde se află construit. La 
unele păsări, culoarea ouălor se confundă cu culoarea 
materialului din care este făcut cuibul. Struţul, cînd pără- 
sește cuibul, ascunde ouăle într-un strat de nisip. 

Dar păsările se păzesc și altfel : ele caută să descopere 
dușmanul din vreme, cu mult înainte ca el să se apropie 
prea mult de locul unde se află. Oriunde s-ar opri stolul de 
cocori, el își alege cu mare grijă locul cît mai departe de 
așezările omenești, nici prea aproape de păduri, de pre- 
ferat între dealuri. Totdeauna își pun paznici și la cel 
dintii semnal de alarmă stolul se ridică grăbit în aer. 

În ţările tropicale, papagalii se hrănesc cu porumb, 
însă înainte de a se lăsa în porumbiște, trimit cercetași 
să vadă dacă nu sînt în apropiere oameni. Sturzii și graurti 
stau de obicei în virful copacilor înalţi. Cind văd apro- 
piindu-se păsări de pradă, dau semnalul de alarmă și toate 
fiinţele amuţesc și se ascund pe unde pot. 

Unele păsări cînd sînt surprinse de dușman, iau poziţii 
care le fac să fie greu de descoperit. Pupăza se aruncă ia 
pămînt, își desface toată coada, își întinde larg aripile. 
le lipește de pămînt, dă capul pe spate și ţine ciocul 
drept în sus. Pare o bucată de pînză colorată sau o batistă 
aruncată în aer. Buhaiul-de-baltă surprins de om își lun- 
gește gitul la maximum și îşi ridică ciocul lung drept în 
sus. Avînd penajul de culoarea stufului, el se confundă 
ușor cu acesta și rămine atit de bine camuflat că nu poate 
fi descoperit chiar dacă treci pe lingă el la cîțiva pași. 
În călătoriile lui lungi spre ţările calde, el se ascunde 
la fel de bine în tufișuri și în buruieni. 

Dropia este o pasăre mare, greoaie. Totuși, cînd este 
pe cale să fie surprinsă de om, ea reușește să se ascundă 
în lanul de grîu abia răsărit atît de bine că nici nu poate 
fi descoperită. Își lipeşte corpul de pămînt, își desface ari- 
pile, îşi stringe coada și o lipește de pămînt și își culcă 
pgitul lungit pe pămînt. Vînătorii spun că în orzul de o 
palmă dropia dispare complet. 

Ca să-și vadă puișorii salvaţi, multe păsări caută prir 
toate mijloacele să-l atragă pe dușman — animal sau 
omul — departe de cuib. Cu ţipete plingătoare, ele se 
aruncă într-o parte, se ridică în sus, apoi se lasă la pă- 
mînt, de parcă ar fi rănite sau bolnave, se tirăsc pe jos. 

Ca să se apere, multe păsări se aruncă asupra dușmanu- 
lui chiar şi atunci cînd el este mult mai puternic. Bufnița 
polară înfruntă vulpea și cîinele. Cu penele zburilite, și cu 
ciocul întins înainte, ea se repede la vulpe și își înfige 
ghearele puternice în spinarea ei. 

Buhaiul de baltă 


Chirighiţele polare trăiesc în colonii mari și nu se 
sperie nici de omul înarmat. Un naturalist dintr-o staţiune 
polară sovietică povestește următoarea întîmplare : „Mă 
aflam de citeva zile în această staţiune şi am fost curios 
să văd un cuib de chirighițe, ascuns într-o grămadă de 
lemne, la o mică distanţă de stațiune. Am auzit că sînt 
păsări rele și mi-am luat şi arma de vinătoare, ca să am 
cu ce să le sperii. O chirighiță m-a observat imediat și a 
început, cu ţipete puternice, să zboare deasupra capului 
meu, cu vădită intenţie să mă lovească. Mi-am înfundat 
căciula pe cap ca să-mi apăr ochii. Între timp au apărut 
mai multe chirighițe care ţipau și se învirteau deasupra 
mea. Ca să le sperii am tras un foc de armă. Asta le-a 

întăritat şi mai mult. Ele au trecut la atac direct și au 
început să se arunce în picaj asupra mea. Am tras încă un 
foc. Cîteva păsări au căzut, rănite sau moarte. Crdul 
creştea mereu. Am aruncat bățul, am scos în grabă pu- 
foaica, mi-am acoperit cu ea capul și am luat-o la fugă, 
urmărit de sute de păsări înfuriate. În fugă m-am împiedi- 
cat de niște pietre şi am căzut. Incurajate, păsările s-au 
aruncat asupra mea și le simţeam loviturile prin pu- 
toaică... „Se spune că chirighiţele polare au curajul să se 
apere şi de animale mari, chiar şi de urși. 

Pelicanul nu este o pasăre sperioasă şi la nevoie știe 
să se apere. Cineva face baie în mare şi la un moment gat 
vede un pelican pe apă. Omul ia repede arma și trage. 
Fcelicanul este lovit într-o aripă. Vinătorul lasă arma şi 
se grăbeşte să pună mina pe pelican, dar abia s-a apro- 
piat şi pasărea a început să-l lovească cu ciocul său enorm. 

Buhaiul-de-baltă stă de obicei cu gîtul tras între umeri. 
Vinătorul se apropie de el şi nu bănuiește cit de lung 
este pitul păsării. În caz de nevoie el își întinde gitul și 
loveşte cu ciocul ascuţit de parcă ar fi o lance repezită cu 
toată forța. Totdeauna ținteşte ochii dușmanului. Vai de 
vinător şi cîinele lui ! 

Ciorile îndrăznesc să atace și acvila. În împrejurimile 
unui sat a apărut o acvilă care se hrănea cu iepuri, potir- 
nichi şi ciori. Într-un rînd, un stol de cel puţin 500 sute de 
ciori s-a năpustit asupra acvilei, care s-a apărat cu ciocul 
și cu aripile. Citeva ciori au fost rănite şi s-au lăsat jos. 
Peste trei ore a apărut un stol mai mare, de peste o mie 
de ciori care au repetat atacul. Acvila s-a apărat cu în- 
verşunare, dar s-a ales cu cîteva răni şi pene smulse. 
Noaptea i-a silit pe beligeranţi să întrerupă bătălia. A 
doua zi, dis-de-dimineaţă, bătălia a reînceput cu forțe mai 
sporite la ciori, de data asta împărțite în cinci detașamente. 
Hirţuită din toate părţile și încercuită, acvila a încercat 
să se salveze prin fugă, însă stolurile de ciori nu s-au 
liniștit decit atunci cînd acvila a fost doborită la pămînt. 

Dropioiul este o pasăre sperioasă, însă în caz de pericol 
dă dovadă de mult curaj. Un vinător povestește că a îm- 
pușcat un dropioi, care a fost numai rănit. Cind s-a apro- 
piat să vadă unde a nimerit glontele, dropioiul a făcut o 
săritură, s-a ridicat în aer și după ce a zburat o distanţă 
bună s-a ascuns în iarbă. Vînătorul l-a dibuit și s-a apro- 

piat de el. Acesta s-a ridicat în picioare şi cu aripile iarg 
desfăcute s-a repezit cu furie la om şi l-a lovit cu putere 
cu ciocul în mînă. Apoi, istovit, a căzut mort la pămînt. 
Avea gîtul străpuns de glonte. 

Colibri, cea mai mică pasăre din lume, este urmărită 
pentru penele ei frumoase. De om nu se poate apăra. 
În schimb de șerpi se apără cu curaj şi succes. Cînd şar- 
pele se apropie de puișorii ei, colibri în zbor abia observat 
se apropie de șarpe și-l loveşte cu ciocul său ascuţit drept 
în ochi, înainte ca șarpele să aibă timp să o muşte. 

Toate păsările știu să-și apere puii. La nevoie le sar în 
ajutor și vecinele. Un băiat a pindit cuibul unei perechi 
de gaiţe ca să le ia puii. Cînd s-a suit în pom, puii nu mai 
erau în cuib și stăteau înșirați pe o creangă, ca niște 
mărgele mari. Fiindcă nu-i putea atinge cu mîna, băiatul 
a scuturat creanga şi puii au căzut jos, în iarbă. La ţipe- 
tele lor au venit părinţii și au început să lovească copilul 
cu aripile și să-l ciocănească cu ciocurile în cap. La ţipe- 
tele gaiţelor au venit coţofenele, alte gaiţe și un stol mare 
de grauri. Copilul a trebuit să o ia la fugă. 

Se ştie că nevoia este un bun învăţător. Acest adevăr 
este valabil și pentru lumea păsărilor. Fiecare neam arc 
felul lui, procedeul original pentru a se apăra de dușmani. 
Cartea lui Tudor Opriș „Animalele se apără“ descrie nu- 
meroase adaptări la apărare, multe din ele referindu-se 
ia păsări. 

O mierlă de apă este fugărită de un uliu. În plin zbor 
mierla se aruncă în viltoarea unei cascade, trece prin 
pînza de apă a cascadei și apoi se așază liniștită pe o 
piatră din dosul pînzei de apă. 

Multe păsări au groază de uliu. Ele sînt apucate de 
panică, cînd îl văd. Prepeliţa urmărită de uliu se aruncă 
la picioarele omului, ciocîrlia se aruncă sub picioarele 
cailor, se ascunde sub căruță sau recurge la un procedeu 
mai original : din plină viteză se aruncă în praful de pe 
drum şi din citeva mișcări se afundă în praf; culoarea 
cenușie a penajului ei se confundă cu culoarea prafului şi 
uliul nu o mai poate descoperi. 

Pasăre de apă și perfect scufundător, corcodelul în 
fața primejdiei se scufundă şi apare la distanță de cîteva 
zeci de metri. Pe o apă liniștită plutea o familie de corcodei. 
mama înainte şi doi pui în urma ei. La apropierea omului. 

R — Minunata lume a păsărilor 


mama a pornit grăbită spre larg înotind cu iuţeală. Dar 
puii nu se puteau ţine după ea. Unul se silea să fie mai 
aproape de mamă, celălalt însă răminea mult în urmă. 
Mama se mai oprea şi-l aștepta. La un moment dat mama 
se apropie de el şi-l loveşte cu ciocul de citeva ori. În 
c'ipa următoare puiul, hop ! sare pe spinarea mamei, care 
înoată grăbită mai departe. Acum începe să rămînă în 
urmă puiul cel harnic. Mama se întoarce pînă la el, îl lo- 
vește cu ciocul de citeva ori, puiul îi sare în spinare şi cu 
cci doi pui mama se grăbeşte spre larg. Puii erau grei și 
corpul mamei se scufunda în apă de i se vedeau numai 
gîtul și capul. În cîteva minute familia a ajuns în stufăriș. 

Capiîntortura în primejdie face mișcări cu capul ca de 
șarpe pentru a speria dușmanul. Cu penele de pe cap în- 
foiate, cu ochii pe jumătate închiși și cu gîtul lungit la 
maximum, ea își sucește capul și face un fel de fisiit ca 
de şarpe. 

În părţile îndepărtate ale nordului cîrdurile de cocoși- 
de-munte, de ierunci şi de potirnichi se înfundă din plin 
zbor în pătura groasă de zăpadă. Vîntul astupă repede 
locul unde au intrat păsările. Sub zăpadă ele se simt în 
deplină siguranță. Vulpea calcă peste ele sau trece pe 
aproape, fără să bănuiască ceva. Dis-de-dimineaţă, cîr- 
durile ies din ascunzișuri ridicînd nori de zăpadă. 


OBICEIURI ȘI COMPORTĂRI NEOBIȘNUITE 


Cei mai mulţi oameni, cînd vine vorba de comportarea 
animalelor, sînt gata să susțină cu ușurință că ele sînt un 
fel de automate. Cine însă trăiește aproape de ele și mai 
ales știe să observe, ajunge ușor la convingerea că multe 
animale mai ales cele mai evoluate, au o comportare sur- 
prinzătoare în multe împrejurări ale zbuciumatei lor 
vieţi dovedind nu numai un instinct ajuns la perfecţiune, 
dar chiar o doză de reflexie, de alegere. 

Cintezoiul-ciocănitor din insulele Galapagos se hră- 
nește cu larvele ascunse sub scoarța arborilor. El își 
apleacă capul și ascultă cu atenţie unde se aude cum larva 
roade lemnul. Ciocănește cu ciocul pînă deschide galeria 
unde se află larva. Însă ciocul lui nu este destul de pu- 

ternic, nici limba indeajuns de lungă şi lipicioasă ca să 
scoată prada. Ce-i de făcut ? Cintezoiul iese din încurcă- 
tură ușor şi repede. Zboară spre cactusul cel mai apropiat, 
rupe un spin și, ţinînd această unealtă improvizată, o in- 
troduce în galerie, cu virful ascuţit înainte şi scormoncște 
pină ajunge la larvă, apoi o scoate în virful spinului. Este 
prevăzător şi după ce a reușit să scoată şi să înghită prada, 
nu aruncă spinul, ci-l ţine strîns în gheare pentru a-l 
folosi și mai tîrziu. Dacă nu găsește un spin de cactus, cin- 
tezoiul rupe o rămurică pe care-o curăță de frunze și-l 
scurtează pînă la mărimea potrivită. 

În 1966, în rezervaţia Serengeti, din Tanzanya, în urma 
unui incendiu, struţii au fugit, părăsindu-și cuiburile cu 
ouă. Oul de struţ cîntărește cca un kilogram şi are o coajă 
foarte groasă. La locul pirjolului au apărut vulturi de 
diverse specii care au încercat în zadar să spargă ouăle cu 
ciocul. La un moment dat au apărut doi vulturi albi de 
dimensiuni mici, cam cit o găină, pitici în comparaţie cu 
vulturii. Ei au rezolvat problema. Înarmîndu-se cu cîte o 
piatră de 150—300 g au aruncat din aer aceste proiectile 
asupra ouălor. Unele s-au spart după 4—6 aruncături, 
altele după 10—12. Este interesant că vulturii care au 
asistat la această operaţie nu au imitat-o. 

În căutarea hranei și a apei multe păsări din mediul 
urban se adaptează spectaculos vieţii industriale. 

Astfel, în Marea Britanie lăptăresele obişnuiesc să lase 
abonaților la ușa caselor sticlele și borcanele cu lapte, 
smîntînă, lapte bătut, toate acoperite cu căpăcele de staniol, 
de culori diferite. Piţigoii au învăţat să deosebească bor- 
canele cu smîntînă, să găurească căpăcelele și să guste 
din conţinut. „Descoperirea“ s-a răspîndit cu mare repe- 
ziciune în tot neamul piţigoiesc. Ceva mai mult: după 
citeva luni piţigoii din Franţa foloseau procedeul fraţilor 
lor din Anglia. 

Într-un laborator al unui institut de genetică se făceâu 
experiențe pe muște. La un moment dat s-a constatat că 
cineva scotea dopul de vată din eprubetele cu muște, îl 
arunca jos şi muștele dispăreau. S-a crezut că de vină 
crau șoarecii de experienţă și s-au luat măsuri ca ei să 
nu poată ajunge la eprubete. Însă dopurile erau găsite în 
continuare pe podea, iar muștele dispăreau mai departe. 
S-a descoperit, din întîmplare, că în timpul cînd perso- 

Vultur hotar 


nalul iaboratorului era la masa de prinz, prin fereastra 
deschisă cîțiva piţigoi intrau înăuntru, scoteau dopurile 
şi își luau masa consumiînd gustoasele... drosofile. 

Ca să lupţi cu folos împotriva unui duşman, prima 
condiție este să-l cunoşti cît mai bine. Întîimplarea de mai 
jos este povestită de un ornitolog german. „Pe un iaz 
mare — scria acesta — trăiau cirduri de rațe sălbatice care 
atrăgeau păsări răpitoare. Într-o zi am văzut deasupra 
iazului un vultur-codalb. Rațele l-au descoperit la timp 
și imediat s-au ridicat în aer. Acest vultur greoi nu poate 
prinde rața din zbor. Vulturul a zburat un timp după 
cîrdul de rațe, însă a obosit repede și a renunţat la vînă- 
toare. Rațele s-au lăsat pe apă. În curind a apărut un 
șoim călător, care prinde rațele din zbor şi nu le poate 

face nimic pe apă. Rațele au rămas pe iaz şi au început să 
se scufunde. Șoimul a zburat la suprafaţa apei cu intenţia 
să le forţeze să se ridice în aer, însă nu a reușit nici el şi 
a plecat. În după-amiaza aceleiași zile a mai apărut deasu- 
pra iazului un uliu al găinilor. El poate vina rațele atît pe 
apă, cît și în aer. Una din rațe trebuie să cadă victimă, 
mi-am zis. Dar rațele nu s-au lăsat bătute. S-au adunat la 
un loc și au început să bată apa cu aripile cu atita putere că 
s-a format o imensă ploaie deasupra stolului de rațe. Uliul 
nu s-a speriat şi a trecut de citeva ori prin ploaia provo- 
cată de rațe. Pînă la urmă nu s-a ales nici el cu pradă“. 

Fiindcă ţicleanul este văzut în compania piţigoiului, 
s-ar putea crede că sînt prieteni nedespărţiţi. Dar nu este 
așa. Piţigoiul este o pasăre arțăgoasă, care alungă de la 
„cantină“ vrăbiile, sticleţii ori alți piţigoi, însă cînd vine 
țicleanul, el preferă să nu stea împreună cu această pasăre 
mai puternică. Îndată ce la „cantină“ apare ţicleanul. piţi- 
goiul fuge şi se așază la distanță. Parcă ar spune: nu-mi 
e frică, dar vreau să fiu mai departe de tine ! 

Odată un piţigoi minca liniștit la „.cantină“. A sosit un 
ţiclean. Piţigoiul a fugit și s-a așezat pe o crenguţă. Gră- 
bit, ţicleanul a mincat cu lăcomie tot ce a găsit. De citeva 
ori s-a putut ospăta şi pițigoiul în timpul cit ţicleanul 
dădea cite o raită prin aer. Dar la un moment dat pițigoiul 
a plecat şi nu a mai apărut la „cantină“. Ţicleanul şi-a 
dus hrana în apropiere și, după obiceiul lui, a depus-o in 
crăpăturile scoarţei unui copac mare. Cu capul în jos 
căuta o crăpătură, o gaură în care să depună cele aduse 
de la „cantină“. Tot timpul a avut grijă să acopere provi- 
ziile (seminţe) cu cite o bucăţică de scoarță. Piţigoiul a 
urmărit unde ţicleanul își depunea hrana și cînd acesta 
lipsea, el se ospăta cu mincarea adusă şi depozitată cu 
atita trudă ! 

Cind este vorba de hrană, piţigoii dau dovadă de multă 
inventivitate. Într-o sticlă, legată de o sforicică este pusă 
o bucăţică de slănină, care atirnă înăuntru. Piţigoiul 
încearcă să ciocănească cu ciocul sticla, dar nu reuşeşte 
să o spargă. Sare pe gitul sticlei şi un moment parcă stu- 
diază situaţia, apoi apucă cu cioculeţul sforicica şi o trage 
afară. Dar nu o poate scoate dintr-odată ca să ajungă la 
slănină. Încearcă de mai multe ori în zadar. Dar nu se dă 

bătut. După ce trage cu ciocul sforicica, o ţine apoi cu 
lăbuţa. Dar și aici a fost nevoie de mai multe încercări pînă 
a ajuns la o coordonare a mișcărilor. În cele din urmă a 
reușit să scoată bucăţica de slănină. Iată cum, într-un caz 
neobișnuit, pasărea găsește soluţia cea mai bună pentru a 
rezolva o problemă încă neîntilnită.., 

În împrejurări neobișnuite păsările folosesc procedee 
originale pentru a scăpa de dușmani sau pentru a rezolva 
alte probleme noi puse de viaţă. 

O ciocănitoare este prinsă și omul, fiindcă nu găseşte o 
colivie, o leagă cu un lănţișor de piciorul unei mese de 
brad. Cînd se întoarce, după citeva ore, nu mai găseşte 
ciocănitoarea. Ea a rupt cu ciocul, în bucăţi, partea de jos 
a piciorului mesei și a dispărut cu lănţişorul legat de pi- 
Cioruș... 

O rindunică încearcă să pună o pană mică în zidul 
cuibului și nu reușește din cauză că pana nu se lipește 
şi de fiecare dată cade. În cele din urmă, după mai multe 
încercări, rîndunica a luat pana în cioc, s-a dus la baltă, 
unde a înmuiat bine pana și a mînjit-o cu noroi. S-a în- 
tors la cuibul în construcţie și a lipit-o de zid, și ea nu a 
mai căzut... 

~ Corbul face parte din familia ciorilor. Se spune că este 

una din cele mai inteligente păsări. În unele împrejurări 
corbul se manifestă şi afectiv. Iată ce povesteşte natura- 
listul englez Wilson. În timpul unei călătorii mi s-a întîm- 
plat o nenorocire : o roată de căruţă a trecut peste laba 
ciinelui meu. M-am oprit la primul han ca să leg laba 
strivită. Cînd făceam această operaţie, corbul din curtea 
hanului ne privea cu mare atenţie. Mai tirziu am observat 
cum corbul s-a apropiat de mai multe ori de cîinele meu, 
îi arăta mare simpatie și apoi i-a adus cîteva bucăţi de 
oase. Hangiul mi-a povestit că acest corb a fost crescut de 
mic împreună cu un ciine, de care s-a legat nespus de 
mult. Într-o zi cîinele și-a strivit laba şi corbul nu l-a 
părăsit nici un moment pînă nu s-a însănătoșit complet. 
Cîinele trăia într-un colț al grajdului. Într-o noapte ușa 
grajdului a fost din greşeală închisă și corbul nu a putut 
să-l viziteze pe prietenul lui bolnav. A doua zi dimineaţă 
s-a putut vedea cum corbul a lovit cu ciocul lui puternic 
„atit de mult ușa încit puţin a lipsit ca prin gaura făcută 
să nu treacă și el.“ 

III 


O 
AA 


SS 
X 


Ona 


Dna RENEENINIDRAN 


NENRORINIRIR RIAA RIO 


Ciocănitoare 


Se citează deseori cazuri de ajutor şi colaborare intraspe- 
cifice în lumea păsărilor. Rindunelele se ajută între ele. 
Mai mulţi observatori de la noi şi din alte părți povestesc 
despre felul cum reacţionează rindunelele cînd vrabia le 
ocupă cuibul și nu vrea să-l părăsească. Se adună mai 
multe și fac un zgomot puternic în jurul cuibului. Primă- 
vara, cînd sosesc, rîindunelele găsesc unele cuiburi stricate. 
Perechile vecine se adună și ajută perechea năpăstuită 
să-și termine mai repede repararea cuibului. 

Pelicanii sînt păsări relativ uşoare şi nu se pot scu- 
funda. Pentru pescuit aleg ape mici, aproape de mal. Se 
aşază în rînd, formînd un semicerc şi astfel tot cîrdul 
naintează încet spre mal, bătînd puternic cu aripile apa. 

Peștele speriat fuge spre mal, însă nu poate scăpa din 
şirul de pelicani care se apropie de ei în rinduri strînse. 

Renumitul naturalist Brehm povesteşte că un amator 
ținea în casă, într-o colivie, doi măcăleandri masculi, care 
toată ziua se certau și se băteau. În timpul unei încăierări 
unul din ei și-a rupt piciorușul. Imediat celălalt şi-a 
schimbat complet purtarea. A uitat de dușmănie, îi aducea 
hrană, îi arăta compasiune, porţia lui de viermi o aducea 
celui bolnav care primea cu plăcere hrana şi atenţia celui- 
lalt. Ei au trăit în prietenie şi după ce cel bolnav s-a făcut? 
sănătos... 

Întîmplarea următoare a avut loc în Africa. De la o 
familie a dispărut un căţel. Căutările timp de citeva zile 
nu au dus la nici un rezultat. Tot acea familie avea și o 
cioară domesticită. S-a observat că în loc să-și mănînce 
hrana, cioara o ducea undeva. Drumurile au fost urmărite. 
Familia a fost foarte surprinsă cînd a aflat că cioara ducea 
hrana cățelului care, din întîmplare, căzuse într-o groapă. 
Ciinele era sănătos, deși a stat în groapă mai bine deo 
săptămînă. 

Sint fapte care dovedesc că papagalii au memorie afec- 
tivă. În casa unor oameni bogaţi — relatează Konrad 
Lorenz — era un frumos papagal, îngrijit de un om de ser- 
viciu, de care pasărea s-a legat foarte mult. Ori de cîte 
ori îl vedea, pasărea îl întîimpina cu ţipete puternice, 
deosebite de alte feluri de ţipete. Omul a părăsit serviciul 
și nu a mai revenit. După cîțiva ani, într-o zi, pe neaștep- 
tate, în casă s-au auzit țipetele repetate de altă dată cu 
care papagalul obișnuia să-și salute prietenul. Curioșşi, 
stăpiînii s-au uitat pe fereastră şi l-au văzut pe fostul lor 
om de serviciu trecînd într-o trăsură. Cu tot timpul trecut 
și cu tot costumul schimbat al omului, papagalul și-a re- 
cunoscut prietenul“. 

Trăiește în lume un vechi şi urît obicei. Cel ce face o 
greșeală sau nu înțelege ceva, este calificat drept „dobitoc“, 
adică ființă fără inteligenţă, fără judecată. Este o înjurie 
adusă pe nedrept bietelor animale. 

Oamenii de ştiinţă care se ocupă cu etologia — știința 
comportării animalelor — sînt azi de acord că animalele 
au memorie, pot reține experienţele din trecut, pot trage 
anumite concluzii din aceste experienţe, căpătînd deprin- 
deri noi în raport cu situaţiile schimbate. 

Etologia, știință modernă, este ilustrată de nume ves- 
tite : Uexküll, Whitman, Köhler, M. Beniuc la noi. 

Cel mai cunoscut e însă Konrad Lorenz. Născut la 
Viena, în 1903, fiu de medic, a studiat medicina, zoologia 
și filozofia. În prezent este Director al secţiei de etologie 
comparată în Institutul Max Plank din Seewissen în 
R.F. Germania. Pentru îndelungata sa activitate științifică 
şi pentru rezultatele obținute a primit premiul Nobel. A 
iubit animalele de mic. A studiat mult viaţa păsărilor. 
Are meritul de a fi studiat animalele nu în laborator, ci 
în condiţiile naturale de viaţă. „Dacă aș pune pe cîntar, pe 
un taler cunoștințele scoase din cărţi și pe alt taler cele 
aflate din cartea naturii, ultimul ar trage, fără îndoială, 
mai mult“, mărturiseşte Lorenz în cartea „Inelul regelui 
Solomon“. Este comparat cu Fabre. Lorenz nu numai că 
a adunat un număr mare de fapte, ci a fixat şi principii 
creînd teorii cu privire la comportamentul animalelor. Cu 
alte cuvinte, a avut darul de a vedea în natură ceea ce 
este ascuns pentru majoritatea oamenilor. 

Cu privire la etologie, la studiul comportării animale- 
lor, v-aș recomanda să citiți pasionanta carte a acad. 
Mihai Beniuc „Psihologia animală“, unde se pledează 
în mod științific despre inteligenţa la păsări, ca şi la alte 
grupe zoologice. 


ALIAȚI PREȚIOȘI. 


L 


Foloasele aduse de păsări sînt ines- 
timabile. Dacă aripatele ar dispare 
prin absurd, s-ar instaura domnia 
feroce a insectelor și rozătoarelor. 


(JEAN DORST) 


$.0.S. — INSECTELE ȘI ROZĂTOARELE ATACĂ 


Oricit ar părea de necrezut, viața omului este amenin- 
tată de multe ori de două forţe greu de stăpinit : insectele 
și rozătoarele. Insectele sînt cele mai numeroase vietăţi 
pe Pămînt. În vreme ce lumea vegetalelor cuprinde numai 
500 000 de specii, clasa insectelor cunoscute trece de un 
milion de specii. Unii naturaliști presupun că numărul spe- 
ciilor de insecte ar fi dublu, iar alţii susțin că acest număr 
s-ar ridica pînă la zece milioane. Cifre, într-adevăr, impre- 
sionante ! 

Oamenii de știință au ajuns la constatarea că nu există 
loc pe Pămînt unde să nu fie insecte. În deşerturile arse 
tot timpul de soare, pe ghețurile polare, în munţi, pe 
fundul apelor, în păduri, în peşteri, în locurile locuite 
— pretutindeni se găsesc milioane de insecte. În toate păr- 
tile lumii — pe pămînt, în aer, pe plante, pe animale — sînt 
insecte care se tîrăsc, sar, zboară. 

Iată un păduche verde. O fiinţă, mică, slabă. Ce rău ar 
putea face ea ? Puterea lui este numărul. Într-o vară are 
15—18 generaţii. Fiecare generaţie face o sută de urmași. 
E o cifră care nu impresionează. Însă, dacă facem o soco- 
teală simplă, aflăm că la a cincea generaţie urmașii ating 
cifra de 10 000 000 000. Și sint cel puţin 15 generaţii. 

Iată și un alt calcul. Dacă dintr-o întîmplare urmașii 
unei muște nu ar întimpina timp de 5 luni piedici la 
înmulţire și ar avea hrană suficientă, globul pămintesc s-ar 
acoperi de o pătură de muște înaltă de 14 m. 

Într-o singură vară, gîndacul de Colorado are peste 
G60 000 000 urmași. Pădurile de brazi sînt deseori nimicite 
de fluturele-mironosiţă. Într-un an, un vînt puternic a 
adus -stolurile acestui fluture spre Marea Baltică Pe o 
distanță de 75 km, marea a fost acoperită de un strat cu 
aceşti fluturi gros de 15 cm și lat de 2m. 

În 1940, în colhozurile din Ucraina au fost culese 
13 000 t de gărgărițe. Pentru transportul lor ar fi fost ne- 
voie de 815 vagoane. 

Cele mai multe insecte se hrănesc cu plante vii. Nu 
există nici o plantă, nici o parte din plantă care să nu 
servească ca hrană pentru insecte. Unele sug seva, 
altele găuresc scoarța și pătrund înăuntrul plantelor, cele- 
lalte rod și distrug mugurii, frunzele, florile, fructele, ră- 
dăcinile, seminţele. 

Avind aripi, insectele se pot deplasa ușor. Toate sînt 
foarte mîncăcioase și, cînd termină hrana într-un loc, 
pleacă în stoluri imense în altă parte. 

Lăcustele se întîlnesc pe toate continentele. Pe unde: 
trec stolurile lor, toată vegetaţia este nimicită în scurt 
timp și pămîntul rămîne gol ca ars. În prezent, o cincime 
din suprafața globului este supusă periodic atacurilor 
lăcustelor care se pot.deplasa pe distanțe neînchipuit de 
mari. În 1963, lăcustele au invadat Africa de Sud, iar 
numărul lor a fost atît de mare, încît din cauza lor circu- 
laţia pe liniile ferate și pe șosele a fost întreruptă mai 
multe zile. 

Dar despre invazii de lăcuste avem și alte știri din 
timpuri relativ recente. În 1930 lăcustele au pustiit 
2 000 ha de pădure de stejar în Dobrogea. În acelaşi 
an au apărut și în Dolj. În 1961 asupra orașului Karachi, 
din Pakistan, s-a abătut un nor de lăcuste lung de 16 km 
şi lat de 7 km. În decurs de cîteva ore ele au nimicit toată 
vegetația. Şi exemplele sînt mult mai numeroase. 

Cele 300 de plante cultivate de om sînt atacate con- 
tinuu de peste 6 000 de specii de insecte. Fiecare copac 

adăpostește în scoarţa lui o lume întreagă de gîngănii, 
care îi pregătesc, de multe ori, moartea. 

Este adevărat că nu toate insectele sînt dăunătoare. 
Prin ajutorul dat la polenizarea plantelor, unele din ele 
reprezintă o verigă foarte importantă în viaţa plantelor. 
În același timp există şi insecte care parazitează și distrug 
multe insecte dăunătoare. 

Însă marea majoritate a insectelor provoacă daune 
incalculabile. Nu este țară care să nu sufere din cauza lor. 
Statisticile oficiale arată că pe plan mondial pierderile se 
ridică în fiecare an la a cincea parte din recolta totală. 
Pagubele suportate de diferite ţări se ridică la sume de 
milioane. În 1920, în S.U.A. daunele făcute de insecte pădu- 
rilor și grădinilor fructifere au fost evaluate la un miliard 
de dolari. Se spune că în S.U.A. insectele provoacă în pă- 
duri mai multe pagube decît incendiile şi bolile cripto- 
gamice. Franţa pierde în fiecare an, din cauza gîndacului 
cde Colorado, 2—3 milioane tone de cartofi. 

În fiecare noapte, de la un capăt al lumii la altul, în 
colibe, în case, o armată uriașă de rozătoare iese din ascun- 
zișuri și la adăpostul întunericului şi liniştei se grăbeşte să 
consume și să strice proviziile şi bunurile adunate de om. 
Sute de mii şi milioane de vieți omenești au fost secerate 
de-a lungul istoriei de bolile grave aduse de șobolani şi 
șoareci. Ciţi să fie ? Nimeni nu i-a numărat. Unii spun 
că ar fi cîte un șoarece sau şobolan pentru fiecare locuitor 
al globului. Unele ţări sînt mai „bogate“. Dintr-o revistă 
aflăm că în Japonia numărul șoarecilor a crescut consi- 
derabil : la un om revin 10 șoareci. La 7 000 000 de locuitori, 
Buenos Aires are 50 000 000 de şobolani, care consumă a 
cincea parte din alimentele capitalei Argentinei. Și în 
India se găsesc un număr impresionant de șobolani: 
aproape 5 000 000 000 de capete. 

Trăiesc oriunde, numai să fie mîncare. De aceea, se 
țin mereu după om și-l urmează de la un capăt la altul al 
lumii. Se găsesc oriunde, de la subsol pînă la pod, în 
cîmpii și păduri, în case și bordeie, pe pămînt sau pe nave, 
în ţări civilizate și în ţări sărace. 

Este greu să te aperi de ei. Unde nu găsesc drumul liber 
și-l fac singuri. Rod scînduri groase de stejar, își fac 

galerii prin pereţi, trec prin canale de scurgere, distrug 
zidăria, rod ţevi de plumb. 

Rar corabie sau vapor fără șobolani. Sint prezenți și pe 
cele mai luxoase vapoare transoceanice. Circulă din port 
în port, din ţară în țară, fac călătorii în jurul lumii și lasă 
reprezentanți în toate locurile. Puterea lor de înmulţire 
este de-a dreptul extraordinară. O pereche de șobolani are 
într-un an o mie de urmași, iar o pereche de șoareci pînă 
la cinci sute ! Un calcul aritmetic arată că în trei ani o 
pereche de șobolani ar putea avea aproximativ 20 000 000 
de urmași. 

Cînd cantitatea de hrană scade dintr-odată sau cînd 
s-au înmulțit prea mult într-un loc, armatele de șobolani 
și şoareci părăsesc locurile și pleacă spre alte orizonturi. 
Sint zeci de mii, sute de mii, milioane, și nimic nu-i poate 
cpri din drum. Fac sute de kilometri, trec înot fluvii și 
se opresc acolo unde dau de hrană. 

Citim despre invaziile de rozătoare de altădată și ne 
gindim, cu satisfacţie, că așa ceva azi nu se mai poate 
întîmpla. Oare nu ne înșelăm ? lată ce se putea citi în 
„L'Humanite-Dimanche“, din 1.11.1957 : „La porţile orașu- 
lui Lyon, pe șesul Dauphinoise, recolta de pe 8000 ha 
a fost prefăcută în tărîțe și pleavă. Lanuri de grîu, po- 
rumb, sfeclă, stoguri de fin — totul e ros, rupt, distrus. 
Au avut de suferit mai multe comune, însă comuna Celnas 
este mai greu lovită : 2 000 ha au fost complet nimicite 
şi pierderile se cifrează la 5 000 de saci de cereale. Este 
opera șobolanilor de cîmp, care în căutarea hranei au dat 
de grînarul bogat din acest șes fertil“. 

Consumă orice și sînt mereu în căutarea de hrană. 
Şobolanul rezistă la foame numai două zile. Şoarecele 
trăieşte mai aproape de om și este mai pretenţios la 
mîncare. 

Acești dușmani prezenţi la masa omului aduc mari 
pagube prin ccea ce consumă. O pagubă la fel de mare 
este și ceea ce ei rod. Rod ce le iese în cale : îmbrăcăminte, 
încălțăminte, obiecte de lemn, cărţi, cereale, paie, săpun. 
li rod totul, strică totul, aduc mari pagube în gospodăria 
omului și pierderi imense în economia fiecărei ţări. 

O pereche de șobolani împreună cu urmașii lor din- 
tr-un an consumă și strică pînă la două vagoane de cereale 
pe an. Urmașii unei perechi de şoareci de casă consumă 
într-un an pînă la 850 kg de alimente. O tonă de cereale 
mănîncă și strică într-un an urmașii unei perechi de 
șoareci de cîmp. Un singur hirciog — şobolan de cîmp — 
adună numai ca provizii de iarnă pînă la 250 kg de cereale. 

Dacă ne gîndim la milioanele de șobolani și șoareci 
— ne referim bineînţeles și la rozătoarele cîmpului — 
vom vedea că este vorba de cantităţi de-a dreptul fantas- 
tice de bunuri distruse. În 1967, în două provincii din Fi- 
lipine, invazia rozătoarelor a nimicit 90% din recolta de 
orez, 50% din cea de porumb și mai mult de 7004, din 
trestia de zahăr colectată. 

La Paris, unde șobolanii sînt în număr considerabil, 
ei consumă sau distrug zilnic 18 vagoane de alimente. 

Să nu uităm și alte distrugeri: diguri prăbuşite din 
cauza că temeliile lor au fost slăbite de galeriile săpate de 
şobolani, conductele de gaze și de apă, cablurile roase de 
aceste rozătoare. Sint și valori ce nu mai pot fi înlocuite : 
documente, tablouri, cărți rare. 

Zeci și sute de milioane costă pentru fiecare țară, 
anual, „întreţinerea“ nedorită a armatei de șobolani şi 
șoareci. Se spune chiar că în fiecare ţară unul din mia de 
locuitori muncește toată viața numai pentru a hrăni acești 
dăunători. 

Dar marea armată a șobolanilor distruge ceva mai 
scump : viaţa omului. Ei răspindesc 35 de boli grave. Se 
poate spune că nu este boală contagioasă ai cărei microbi 
sau virusuri să nu fie răspindiţi de aceste animale, care se 
găsesc pretutindeni lingă om. 


OMUL NU LUPTĂ SINGUR 


Fiindcă rozătoarele se înmulțesc repede și pătrund 
oriunde, lupta împotriva lor este foarte grea și costă 
scump. Însă omul nu este singur în această luptă inegală. 
Numeroși prieteni îi dau un mare şi preţios ajutor și nu 

cer nimic în schimb. Vulpea, dihorul, nevăstuica, ariciul 
nimicesc un număr mare de rozătoare. Însă ajutorul dat de 
păsări este cel mai însemnat. 

Se știe că natura tinde întotdeauna spre echilibru. 
Acolo unde apar armatele de rozătoare, vin în mare număr 
şi animalele care le distrug sau le reduc numărul. 

În 1955, în Caucazul de Nord a fost o nemaipomenită 
invazie de şoareci. În 22 de zile toţi şoarecii au fost nimi- 
ciţi de bufniţe. Un naturalist a numărat pe un drum de 
18 km nu mai puţin de 130 de bufniţe. 

În 1946, o colonie de 1200 de pescăruşi a distrus în 
trei zile cel puţin un sfert de milion de şoareci de cimp. 
În Crimeea, în 1959, un stol de pescăruși argintii a dis- 
trus, în 150 de zile, o cantitate de cel puţin 750 000 de 
popîndăi. Dacă ţinem seama că un popindău distruge nu- 
mai pe timp de vară cîteva kg de cereale, înseamnă că pă- 
sările au salvat mai multe sute de vagoane de cereale. 
Distrugerea a 20 de popindăi este socotită egală cu o zi 
de muncă. O socoteală simplă arată că pescărușii argintii 
au făcut 37 500 zile-muncă ! 

În natură există un serviciu permanent de poliţie. 

Cucuveaua evită lumina zilei. Este pasărea întunericu- 
lui, a nopţii. Ca și neamurile ei — striga și ciuful —, ea nu 
se bucură de simpatia omului. O gonesc, o evită chiar şi 
păsările. Dar cînd seara se apropie și orice pasăre se gră- 
beşte la odihnă, cucuveaua iese din ascunzișul ei și pleacă 
la vînătoare. Zboară fără zgomot și trece ca o umbră. En 
distruge cel puţin 3 000 de șoareci de cîmp pe an. Ciuful şi 
striga, păsări mai mari și mai puternice, omoară pe an pînă 
la 2500 de șobolani, șoareci ori alte rozătoare. Aceste 
păsări fac parte din serviciul de noapte. 

Este și un serviciu de zi format din ulii. Toţi ulii sînt 
folositori chiar dacă unii mai provoacă și daune. Doi 
dintre ei sînt trecuţi cu litere de aur pe lista prietenilor 
omului pentru foloasele pe care le aduc. Amindoi sînt 
specializaţi în distrugerea rozăloarelor. Este vînturelul 
roșu și șorecarul. Ziua stau pe stoguri de fin, pe cîte ur 
copac singuratic și observă mișcarea de pe sol. Planează 
Lără zgomot pe deasupra ogoarelor și marginilor de pădure. 

Au vederea foarte bună şi pot vedea cel mai mic şoarece 
de cimp. 

Cea mai simplă și mai modestă socoteală dovedește că 
fiecare vinturel roșu, șorecar, cucuvea salvează de la 
distrugere un vagon de cereale pe an, ceea ce înseamnă în 
bani citeva mii de lei. 

Cerealele, fructele, legumele se obțin cu preţul unei 
lupte neîncetate împotriva armatelor nesfirşite de roză- 
toare şi insecie. 

Insectele au o putere fantastică de înmulţire și, avînd 
aripi, se pot deplasa ușor și repede. Dacă omul ar fi 
singur în această luptă inegală, insectele l-ar copleși în 
scurt timp ; dar, spre norocul omenirii, există o serie de 
factori care limitează înmulţirea și răspindirea lor. La 
această limitare, rolul principal îl au păsările. Activitatea 
lor zilnică nu se vede, nu se observă. Cind însă le privim 
pe un teritoriu mai întins și în perspectiva timpului, atunci 
rezultatele muncii lor devin mai evidente, mai convingă- 
toare. 

Este adevărat că armatele de insecte cresc mereu si 
păsările nu le pot distruge totdeauna complet, însă estc 
lucru dovedit că păsările reduc nespus de mult numărul 
insectelor dăunătoare. 

Marea majoritate a păsărilor se hrănește cu insecte. 
Este greu să găsești o pasăre care să nu înghită o insectă 
ce îi iese în cale. 

Păsările duc o viaţă foarte activă, de aceea ele au 
nevoie de hrană multă. Cantitatea de insecte consumată 
de păsări este totdeauna foarte mare. 

În 1880, în Rusia, s-a făcut o experienţă interesantă. 
O pădure mare, invadată de omizi, a fost curățată de lucră- 
tori care au adunat, în două săptămiîni, 120 de găleți pline. 
În pădurea vecină, la fel de mare, invadată și ea, au fost 
puse în primăvară 25 cuiburi artificiale pentru păsări. 
În ele și în scorburi 50 de perechi de grauri au scos pui. 
Ei au curăţat complet pădurea de omizi și au trecut apoi 
în pădurea vecină ca să-i ajute pe lucrători. Cuiburile pen- 
tru grauri au costat 20 de ruble. Lucrătorii au fost plătiţi 
cu 300 de ruble. Conducătorul acestei operaţii de curăţire 
a raportat că graurii au curățat mai repede, mai bine și au 


128 ® colecţia cristal O 


costat mult mai puţin. Astfel de experienţe, cu rezultate 
la fel de bune, au fost făcute în numeroase alte țări. 

Ciorile sînt socotite drept păsări dăunătoare. În multe 
locuri și în anumite momente, ciorile de semănătură pot 
salva recolta de pe sute de hectare. Ele trăiesc în colonii 
mari și puterea lor este în raport cu numărul lor. Acolo 
unde sînt colonii de ciori, vegetaţia nu suferă de invazia 
cărăbușului-de-mai. 

Două colhozuri din R.S.S. Ucraineană se ocupau cu 
cultura sfeclei de zahăr. În primul colhoz lucrătorii au 
adunat de pe ogoarele de sfectă 2 500 kg de omizi. Col- 
hoznicii vecini abia au cules 8 kg cu toate că aveau aceeași 
suprafață cultivată cu sfeclă. De ce ? Aici erau două co- 
lonii mari de ciori. 

Chirighița polară, un neam de pescărușşi, poate fi une- 
ori foarte folositoare. În 1949, în culturile de cereale ale 
unui colhoz din regiunea siberiană Primorskaia a apărut, 
pe neaşteptate, o omidă care a început să distrugă plantele. 
A fost ceva nemaiiîntilnit ca amploare. Dar tot pe neaștep- 
tate au apărut cîteva cîrduri de chirighițe care numai în 
cîteva zile au curăţat de omizi toate lanurile. 

Nici o pasăre nu se poate compara cu lăcustarul din 
stepele Asiei Centrale. El distruge mai mult decît poate 
mînca. La o lăcustă înghițită, lăcustarul omoară încă 80—90 
de lăcuste. Un singur stol poate distruge pînă la zece 
vagoane de lăcuste și, dacă ne gîndim, sînt sute de colonii... 

Se cunosc cazuri cînd ciocănitoarele au curățat păduri 
întregi de invazia omizilor. Există omizi care, în faza de 
nimfă, își fac gogoşile din bucățele mici de scoarță şi nu 
pot fi văzute de om. Ciocănitoarele lucrează metodic şi 
trec pe alt arbore numai după ce au curăţat perfect arbo- 
rele pe care lucrează. Pe unii arbori mai mari, ele lucrează 
zile de-a rîndul. 

Iarna, în parcuri și grădini se pot vedea adevărate 
„echipe de curăţire“ a copacilor. Echipa este condusă de 
cîte o ciocănitoare, cu straie pestriţe şi cu panglică roșie 
la „șapcă“. Ciocul ei este ca o daltă bine ascuţită și foarte 
puternică. Din echipă face parte neamul întreg al piţi- 
goilor. Unii din ei au cite un moţ, alţii, mici de tot, sînt 
albaștri, unii au cîte o coadă neobişnuit de lungă de par 

niște linguriţe zburătoare. Cioculeţele lor sint mici și slă- 
buţe. Cojoaicele cu ciocurile drepte, mici şi ascuțite, iar 
ţiclenii în hăinuțele albăstrui sînt înarmaţi cu ciocuri 
în formă de mici pumnale. 

După cum se vede, echipa este prevăzută cu instru- 
mente variate. Fiecare specie este înarmată și specializată 
pentru o anumită operaţie. Între echipieri nu este concu- 
renţă. Fiecare are rostul lui și împreună se completează 
și formează o echipă perfectă. 

Ciocănitoarea loveşte cu dalta-i puternică scoarța copa- 
cului şi scoate de sub ea carii care rod trunchiul. Cojoaicele 
inspectează de jos în sus şi scot cu ciocurile lor puţin 
îndoite din crăpăturile scoarței alte gîngănii, ţiclenii ur- 
mează drumul de sus în jos, în spirală și controlează cele 
mai mici crăpături ale scoarţei. Piţigoiul-albastru este spe- 
cializat în distrugerea insectelor ascunse în frunzele răsu- 
cite. Pomul controlat de această echipă complexă zbură- 
toare nu mai are omizi ! 

Nu toate păsările sînt la fel de folositoare. Păsărelele 
care se hrănesc cu ouă de insecte sint cele mai folositoare. 
Cele ce distrug insecte adulte aduc folos mai mic din cauză 
că insectele au reușit să depună ouăle. 

Dar folosul adus de păsări este și în legătură cu nu- 
mărul de puișori pe care îi scot. Cu cît scot mai mulţi 
pui, cu atît au nevoie de mai multe insecte în diferite 
faze de dezvoltare. 

Ornitologii au stabilit că pițigoiul nimicește pe zi o can- 
titate de insecte egală cu greutatea lui. O familie de piţi- 
goi, împreună cu cele două rînduri de pui, în total 18—24, 
pe care îi scot în vară, consumă pe an cel puţin 75 kg 
de insecte, ceea ce înseamnă sute de mii de ouă de insecte 
şi peste 150 000 de omizi. Ei aduc mincare la pui de 600 
de ori pe zi. Piţigoii sînt prezenţi în toate anotimpurile îr 
păduri şi grădini. O pereche de piţigoi cu puii pot apăra de 
insecte o grădină de 40 de pomi fructiferi. 

Piţigoiul-pungar, care trăiește în pădurile de sălcii din 
Delta Dunării, distruge în fiecare an nu mai puţin de 
4 000 000 de ouă de insecte. 

Graurii aduc puilor cel puţin 200 de omizi pe zi. Cucul, 
veșnicul flămînd, este una din cele mai folositoare păsări. 

El consumă pe zi 700—800 de omizi. Este una din puţinele 
păsări care se hrănește cu omizile păroase pe care le evită 
alte păsări. Această omidă se hrănește cu frunze în pădu- 
rile de foioase. Este stabilit că într-un teritoriu atacat de 
dăunători, o sută de cuci au nimicit în jumătate de lună 
nu mai puţin de 3 000 000 de insecte. O rîndunică prinde 
într-o vară între 500 000 și un milion de musculiţe, tîn- 
țari și păduchi de frunze. 

Pitulicea, care cîntărește abia 4—6 g, distruge într-un 
an 8 000 000 — 10 000 000 de insecte, în greutate de 1 500 g. 
Muscarul-sur aduce hrană puilor de 300—400 de ori pe zi. 
Un stol de lăcustari distruge împreună cu puii 22 tone de 
lăcuste într-o lună. 

În 1947, locuitorii insulei Lebiagii din Crimeea de Nord 
au adunat 3 000 de ouă de pescăruși care trăiau aici în 
număr mare. Aceste păsări sînt specializate în distrugerea 
guzganilor. Fiecare pui mănîncă pe zi un guzgan sau doi. 
Jefuirea ouălor a avut urmări dezastruoase. Un număr 
aproximativ de 100 000 de guzgani au putut trăi nestin- 
gheriţi şi au distrus 500 t de cereale. 

În părţile meridionale ale Uniunii Sovietice, pe timpul 
pasajului, păsările migratoare distrug un gîndac al secarei 
şi salvează de la distrugere o cantitate de peste 1 000 va- 
goane de cereale. 

Împotriva insectelor omul luptă cu mijloacele tehnice 
moderne. De exemplu, pomii se stropesc de mai multe ori 
cu diferite soluţii toxice pentru insecte. Însă, din expe- 
riență, omul a învăţat să folosească și ajutorul dat de pă- 
sări, care nu costă nimic şi poate fi folosit pretutindeni. 

Date statistice recente arată că în S.U.A. păsările sal- 
vează în fiecare an o producție agricolă în valoare de peste 
1 000 000 000 dolari. Numai în pomicultură păsările 
reduc pierderile cu '75 000 000 dolari pe an. Alte 90 000 000 
de dolari sînt economisite prin distrugerea semințelor de 
buruieni. 

Mexicanii au renunţat la combaterea lăcustelor cu gaze 
asfixiante şi caută pe toate căile să atragă păsările în 
regiunile unde apar lăcustele. Locuitorii din Africa de 
Sud au încercat să lupte împotriva lăcustelor cu aruncă- 
toarele de flăcări, însă s-au convins că berzele, numite 
de ei „păsările lăcustelor“, reușesc să le nimicească mai 
repede și mai sigur. 

În natură, plantele și animalele sînt strîns legate între 
ele și se influențează reciproc. Împreună, ele formează un 
organism complex, viu şi nu pot fi separate. 

Un teren plantat cu arbori sau tufișuri ajunge să [ie 
pădure numai cînd el are și păsări. De aceea, în perdelele 
de protecţie, în împăduriri, sînt atrase prin toate mij- 
ioacele și păsările. Acolo unde ele lipsesc, oamenii le 
cumpără din alte părţi, uneori chiar din ţările străine şi 
le înmulţesc. 


OMUL ȘI PĂSĂRILE 


Dacă omul este primul între viețui- 
toare, tot el este cel din urmă anı- 
mal, cînd trăieşte fără lege şi fără 
dreptate. 


(ARISTOTEL) 


Omul puternic este blind şi milos. 
Cruzimea este dovada slăbiciunii. 


(SENECA) 


DUŞMANUL CEL MAI PERICULOS 


Pretutindeni, mulţi oameni nu văd în natură decît un 
inepuizabil izvor de bunuri pus la dispoziţia lor pentru a 
le satisface nevoile. Totul este cîntărit prin prisma uti- 
lului. În această accepţie, ceea ce îi aduce omului un folos 
imediat este prețuit şi folosit, dar și așa de multe ori fără 
socoteală. 

Omul nu o dată a distrus specii de plante, animale, mo- 
numente ale naturii, fără să se gindească măcar o clipă la 
urmări, Plante și animale rare — documente ale preface- 
rilor multimilenare din natură — adevărate comori, au 
fost stîrpite și nu au mai putut fi refăcute. Fiindcă de 
multe ori omul nu a ţinut seama de interdependenta 
strînsă ce există în natură între animale și plante, inter- 
venţia lui a avut uneori urmări dezastruoase. 

Cu mii de ani în urmă, civilizația Asiei Mici și a Greciei 
a fost înfloritoare. Odată cu declinul acestor civilizaţii 
antice s-a produs și nimicirea pădurilor din aceste zone. 
În America, în ultimele secole au fost defrișate suprafeţe 

întinse de păduri, pentru a face loc culturilor de cereale, 
bumbac și tutun. La sosirea europenilor, America de 
Nord avea 178 000000 ha de păduri. Azi sînt nu- 
mai 7—8 000 000 ha și exemplele pot continua. 

Și la noi, în ultimele două-trei secole pădurile au fost 
distruse cu cea mai mare ușurință. Munţii Vrancei, munţii 
Apuseni și cele mai multe dealuri subcarpatice au fost 
pe vremuri acoperite de păduri greu de trecut. Ca să ne 
dăm seama de risipa de lemn de pe vremuri, e destul să 
ne amintim că a fost utilizat și pentru pavarea străzilor 
principale din orașele mari, deși piatra se găsea și pe 
atunci la îndemiînă. Astfel, „Podul Mogoşoaiei“ cum se 
numea altădată Calea Victoriei din Bucureşti, era pavală 
cu bîrne de stejar din vestiţii codri ai Vlăsiei. 


Ca să nu dispară complet neamul elefanților, urmărit 
fără milă pentru fildeșul lor scump, a fost nevoie de 
alarma oamenilor de știință și de legi care să-i ocrotească 
Din stepele Asiei Mici și din Ucraina a dispărut demult 
calul sălbatic, care, după cum povestește Dimitrie Can- 
temir, a trăit și în Moldova. Zimbrul, atît de numeros în 
părțile de nord ale Transilvaniei, bourul, al cărui cap era 
reprezentat pe stema Moldovei, au dispărut demult. Cas- 
torul, neîntrecutul hidrotehnician din lumea animalelor, 
a făcut parte odinioară din fauna ţării noastre. Mărturie 
stau numeroasele sate cu nume de Brebu. 

În parcurile naţionale din S.U.A., azi trăiesc cîteva 
sute de bizoni. Pare de necrezut că pînă în:secolul trecut 
în preerile Americii de Nord trăiau circa 60 000 000 de 
bizoni. Și, totuşi, aceste animale cu carnea gustoasă au 
fost exterminate în numai un sfert de secol. Un destin 
asemănător au avut și inofensivele vaci-de-mare, cu di- 
mensiuni mai mult decit respectabile — 9 m lungime și 
3 t greutate. Pe la mijlocul secolului al XVIII-lea, vacile- 
de-mare trăiau în turme mari în preajma insulelor Ko- 
mandor. În decursul unui secol aceste nevinovate animale 
au fost stîrpite de vînători pînă la ultimul exemplar. 

Pînă acum 400 de ani au existat pe glob păsări mai 
mari decît struțul. Una din ele, moa, de care am mai 
vorbit, înaltă de 4 m înălţime și cîntărind 300 kg greutate 

își ducea viaţa în Noua Zeelandă. În Madagascar, de ase- 
menea, trăia altă pasăre uriaşă, Aepyornis, mai mare decit 
moa. S-au găsit pînă acum 40 de ouă fosile de Aepyornis. 
Ele au aproape 70 cm în diametru, o capacitate de 9 și 
sînt egale la volum cu 184 de ouă de găină. 

Numărul porumbeilor migratori din America de Nora 
era socotit în 1800 la 2 000 000 000 de capete. Omul a de- 
clarat război total acestor păsări și cu toate că pe atunci 
era înarmat cu arme rudimentare, a reușit, după 90 de 
ani, să le reducă la 200 de exemplare, iar în 1900 la 50. 
În primul deceniu al veacului nostru se mai puteau găsi 
cîteva exemplare în grădinile zoologice și pe la diferiţi 
amatori din America. Porumbița Martha, ultima din această 
specie, a murit la 1 septembrie 1914, în grădina zoologică 
din Cincinatti. În 1930 s-a oferit un premiu de 10 000 dolari 
pentru un cuib de porumbel migrator, însă premiul a 
rămas neacordat... 

Printre păsările polare se numără și gisca-albă săl- 
batică. Acum 100—150 de ani ea ocupă întinderi mari în 
Arctica europeană. Vînătoarea giștelor şi culegerea ouălor 
au dus la scăderea coloniilor, iar pe la începutul secolului 
nostru specia era pe cale de dispariţie. Astăzi, graţie mă- 
surilor de protecţie luate de autorităţile sovietice, gîsca- 
albă trăiește în colonii mari pe insula Vranghel din 
Oceanul Îngheţat de Nord. 

Pe la începutul secolului nostru, la femei era moda 
pălăriilor cu pene de păsări. Zeci de mii de vinători și 
afaceriști se ocupau cu acest comerț bănos. Prin 1880, 
Africa, Arabia, Persia erau populate de sute de mii de 
struţi care trăiau și se înmulţeau în libertate, nestingheriţ: 
de nimeni. Cînd a venit moda pălăriilor cu pene, masa- 
crul struților a început. În 1920, cînd moda trecuse, mai 
vămăseseră doar în Africa puţini supraviețuitori. Azi, în 
general, ei sînt crescuţi în ferme speciale. Un număr mai 
mare se mai găseşte în parcurile și rezervaţiile naturale 
din această parte a lumii. 

Și în alte regiuni a existat sau mai există chiar ur 
comerț de păsări pentru pene. În Japonia, de pildă, se 
vînau anual pînă la un milion de rîndunele. Japonezii 
şi-au organizat exploatarea păsărilor pe o scară cu adevă- 

rat industrială. Numărul a!'batroșilor uciși pentru pene, 
între anii 1887—1903, a fost evaluat la jumătate de milion. 

Ca să ne facem o idee de proporțiile atinse de vină- 
loarea păsărilor în Rusia ţaristă, e de ajuns să men- 
ționăm că în 1917, stocul de piei de păsări al unui singur 
negustor din Petersburg, inventariat de o comisie de con- 
trol, cuprindea aproape 170 000 de bucăţi. 

Se consideră că în lume au fost omorite pe altarul 
modei feminine, în fiecare an, pînă la 300 000 000 de păsări 
şi păsărele. La această cifră fantastică trebuie să mai 
adăugăm şi numărul păsărilor omorite pe timpul migra- 
țiilor și pasajelor, în fiecare primăvară și toamnă. Sud- 
estul Franţei, Italia, Grecia, Asia Mică sînt adevărate mor- 
minte pentru fauna înaripată a Europei. 

Într-un singur sat din Franţa, așezat în calea pasajului, 
se prind, la fiecare drum, pînă la 15 000 de păsărele cîntă- 
toare, dintre care 10 000 de privighetori. În regiunea Var, 
tot din Franţa, au fost ucise, în cîţiva ani, 100000 de 
măcăleandri, iar în altă regiune, pe unde trec rîndu- 
nelele, au fost vînate 2 000 000. Din Medoc, localitate din 
Franţa, se expediază în fiecare sezon cel puţin trei vagoane 
de păsări omorite. Circa 20 000 000 de păsări cîntătoare sînt 
prinse în fiecare an în Belgia, după cum scrie în „Orni- 
tologische Mitteilungen“ (Heft III, 1969). 

La Roma, pe timpul pasajului păsărilor, piaţa este plină 
de păsărele omorile. Numai prepelițele se vind pînă la 
20 000 de bucăţi. Pe malurile lacului Garda sînt vînători 
care prind cîte 5 000 de păsări pe zi, în cea mai mare 
parte grauri și sturzi. 

Biroul ornitologic central din Budapesta a făcut, în 
1911, o anchetă în Italia pentru a urmări păsările călătoare 
în drumul lor spre Africa. lată o constatare: „Cînd am 
sosit la Milano și apoi la Verona, adevărate pieţe de desfa- 
cere a păsărilor, — povestește corespondentul — am fost 
îngrozit de numărul de păsări, unele vii, în cuști, cele mai 
multe moarte, oferite în coșuri pline. Mii de ciocirlii, 
măcăleandri, codobaturi, pitulici, ciocîrlii, sturzi, grauri, 
mierle“. Asemenea „spectacole“ se întîlnesc, din păcate, și 
în zilele noastre. 

În Franţa, Belgia, R.F.G. berzele se bucură de dragos- 
tea locuitorilor. Cu toate acestea numărul lor scade din 
an în an. În 1958, în R.F. Germania au fost înregistrate 
2 498 de berze, iar după 7 ani au fost găsite doar 1 871. În 
Belgia, berzele nu mai fac cuiburi. În 1965 au fost aduse 
5 perechi din Maroc și alte 4 din Spania, însă după trei 
ani nu au mai rămas nici o pereche. Nu-i de mirare. Citim 
în „Das Tier“ (nr. 3/1967) că în satul Zeverin din Belgia, 
pe acoperișul unei case s-a lăsat un cîrd de berze pentru 
noapte. După o oră s-au auzit împușcături: doi pui și 
o barză adultă au fost omorite ! 

În „Revista Internaţională pentru protecția naturii“ 
(nr. 16/1965) a fost publicată lista celor 165 de specii și 
rase de păsări dispărute în ultimii 366 de ani. Este semni- 
ficativă constatarea că numărul speciilor dispărute sau 
pe cale de dispariţie este în strînsă legătură cu distrugerea 
pădurilor. 

În grădina zoologică din New York, vizitatorul, după 
ce a vizitat grădina și se apropie de ieșire, ajunge după 
cuştile leilor, tigrilor și şacalilor, la o cușcă solidă, apă- 
rată de gratii groase, cu o tăbliță pe care scrie cu litere 
mari „Cel mai periculos animal de pe pămînt“. Stăpînit 
de curiozitate, vizitatorul se apropie cu oarecare teamă de 
cușcă, privește cu atenţie înăuntru şi în semiobscuritatea 
cuștii își vede propria sa figură, proiectată pe o oglindă 
mare montată pe peretele din fund. 

Este, desigur, o glumă, însă să recunoaștem, este > 
glumă amară, care cuprinde în ea, alături de un trist 
adevăr, și un bine meritat reproș... 


CRIMA DE PE LACUL CERBILOR 


În parcul Sokolniki din Moscova, pe Lacul cerbilor, 
trăia o lebădă. S-a așezat aici încă de tinără, pui de 
citeva luni. A crescut. Lumea a îndrăgit-o. Ea s-a obișnuit 
cu oamenii. Era cea mai blindă și cea mai îndrăgită lebădă 
din parcurile marii capitale. Permitea copiilor să o mîngiie, 
venea la chemarea lor, se apropia de bărci, primea hrana. 
Copiii i-au dat şi un nume de om — Borka. 


© colecţia cristal O 137 


Pe malul lacului, în apropiere, sînt mai multe locuinţe. 
Într-una din ele, pe la începutul lunii septembrie 1965 
s-a organizat o mică petrecere, eroii distracţiei fiind două 
perechi de tineri. 

Apoi tinerii au continuat petrecerea la un restaurant 
din apropiere și mai tîrziu au plecat la plimbare prin parc. 
Bine dispuşi, ei nu s-au mulțumit numai cu atîta şi au 
hotărît să încheie petrecerea acasă. Dar li s-a făcut poftă 
de ceva neobișnuit, de ceva original. Tocmai atunci treceau 
prin faţa lacului. Unul dintre tineri, de 24 de ani, propune 
să măniînce friptură de lebădă. Fluieră de cîteva ori, Borka 
se trezește și se apropie de mal. Cel de al doilea tînăr, 
de aceeași vîrstă, pune mîna pe lebădă, îi suceşte gitul 
şi o pune în plasă. Petrecerea a durat pînă a doua zi di- 
mineaţă. 

Fapta celor patru a stîrnit un protest neobișnuit de 
puternic în lumea celor ce îndrăgiseră pasărea. După ce 
în ziarul „Komsomolskaia Pravda“ a apărut, la 21 sep- 
tembrie 1965, articolul „Crima de pe Lacul cerbilor“, indig- 
narea a cuprins şi mai multă lume. Au fost publicate ar- 
ticole şi în alte ziare și reviste. Redacţiile erau asaltate de 
telefoane și mai ales de scrisori. Lumea revoltată cerea 
pedepsirea exemplară a făptaşilor. Dintre scrisorile pri- 
mite de redacţiile ziarelor a produs o deosebită emoție 
una scrisă pe o foaie ruptă dintr-un caiet de elev, cu 
greșeli de ortografie. „Unchiule redactor — scria copilul — 
îmi pare foarte rău de Borka. Era tare blind și țineam la 
el ca la un foarte bun prieten. Oameni cu inimă de piatră 
au prins biata pasăre, au omorit-o și au mîncat-o. Eu nu 
mai sînt mic, dar am plins. Semionov Mişa, clasa III, 
Școala nr. 454“. 

A urmat un proces care a durat trei zile. Sala arhiplină 
a casei de cultură a fabricii „Albatros“ nu putea cuprinde 
pe cei veniți să asiste la dezbateri, iar fapta celor patru 
a fost calificată drept huliganism, și sentinţele au fost 
deosebit de aspre : cel care a omorît pasărea — patru ani 
închisoare corecțională, celălalt trei ani, fetele cîte un an. 

Procesul a avut un mare răsunet, lumea cerînd cu 
insistență să se ia măsuri drastice pentru ca asemenea 
fapte de sălbăticie să nu se mai întîmple. 

DUȘMANII „MODERNI“ AI PĂSĂRILOR 


Date oficiale publicate de O.N.U. demonstrează că a 
cincea parte din recolta agricolă mondială este distrusă 
de dăunători. 

Această situaţie pune în faţa specialiștilor problema 
căutării febrile a mijloacelor cît mai sigure pentru elimi- 
narea definitivă a dăunătorilor. Succesele neobișnuite ale 
chimiei din ultimele decenii i-au făcut pe mulţi să creadă 
că ea va aduce şi o rezolvare a problemei. 

Cînd, în 1937, savantul elveţian Paul H. Miiller găsește 
în D.D.T, care a fost descoperit încă în secolul trecut, pro- 
prietăţi insecticide puternice, importanţa descoperirii este 
sesizată imediat. Folosit împotriva păduchilor care trasmit 
tifosul exantematic, D.D.T. dă rezultate uimitoare. Se 
constată că distruge şi ţințarii care transmit malaria. 
Se părea că chimia a produs un preparat în stare să dis- 
trugă toate insectele vătămătoare și, deci, și pe cele ce 
aduc pagube imense în agricultură. 

„Un nou astru se ridică la orizont și spre el își în- 
dreaptă privirile întreaga omenire, scria malariologul 
italian Gillio. Dar în curînd cînd s-a trecut la combaterea 
insectelor dăunătoare din culturi, s-a constatat că noul 
astru, aidoma soarelui are „pete“ chiar mari í. 

Preparatele chimice folosite în agricultură distrug vie- 
tățile fără nici o selecţie și printre ele și pe acelea care 
sînt folositoare : insecte entomofage (care distrug insecte 
dăunătoare), păsări, iepuri, vulpi, cîrtiţe, veveriţe, cîini, 
rime, broaște, pești, raci etc. 

Rachel Garson, ziaristă americană, autoarea cărţii 
„Primăvara tăcută“, apărută în 1962 şi tradusă în nume- 
roase ţări, scrie : „Pe o întindere tot mai mare a terito- 
riului S.U.A., primăvara nu mai este anunţată de păsărele 


1 În „Dialectica naturii“, Fr. Engels spune: „Să nu ne fălim 
prea mult cu victoriile noastre asupra naturii. Pentru fiecare vic- 
torie de acest fel, ea se răzbună pe noi. E drept că fiecare victorie 
nre, în primul rînd, urmările pe care le-am scontat, însă în al doi- 
lea și al treilea rînd, ea are efecte cu totul diferite, neprevăzute, 
care le anulează foarte frecvent pe cele dintii“. 

Pulverizarea cu surse chimice 


și dimineața aici domneşte o ciudată tăcere. A fost o 
vreme cînd primăverile erau pline de cintece. Au dispărut 
dintr-odată acele culori, frumuseţea şi interesul pe care 
le aduceau în viața noastră prietenele înaripate. Această 
soartă amenință toate păsărelele. În America sturzul- 
cintător este o pasăre binecunoscută și mult iubită. Pentru 
milioane de americani sosirea sturzilor anunţă sfîrșitul 
iernii. Evenimentul este anunţat de ziare, la radio, la tele- 
viziune. Despre sosirea acestor ambasadori scumpi ai 
primăverii se vorbește cu aprindere în timpul ceaiului 
de dimineață. Iar cînd pădurea se îmbracă în haina ei 
verde mii de oameni ascultă în zori de zi cîntecul sturzilor. 
Acum totul s-a schimbat“. 

O gospodină dintr-o localitate din statul Illinois (S.U.A.) 
scria, în 1958, unui mare ornitolog american : „În locali- 
tatea noastră de cîţiva ani se fac pulverizări cu substanțe 
chimice. Cînd am venit aici, acum șase ani, am găsit foarte 
multe şi variate păsărele. Le-am făcut o cantină şi toată 
iarna păsărelele erau musafirii noștri zilnici. Vara, ele 
scoteau pui. Însă de cînd se pulverizează chimicale nu se 
mai văd păsărele, nici cuiburi, nici pui. Îmi vine greu să le 
explic copiilor de ce nu mai sînt păsărele. Ei au învăţat 
în şcoală că există o lege care apără păsărelele, opreşte 
prinderea lor, chinuirea lor. Se vor mai întoarce păsărelelc, 
mă întreabă copiii şi nu am ce să le răspund. Ulmii pentru 
care se fac pulverizările nu au scăpat de boală, însă păsă- 
relele au fost omorite. Se mai poate face ceva? Cu ce 
aș putea contribui și eu ?“ 

În 1956, Institutul de ştiinţele naturii din Blomfield 
Hills, din statul Michigan (S.U.A.), în dorinţa de a stabili 
numărul păsărilor omorite de insecticide. a rugat populaţia 
să aducă păsările găsite moarte. Rezultatul a întrecut cele 
mai sumbre presupuneri. 

În Marea Britanie zeci de mii de păsări și păsărele 
cad victimă pulverizărilor în fiecare sezon. În Belgia se 
înregistrează mii de potirnichi omorite, după fiecare 
etropire cu insecticide. Terenul unui grup de ferme din 
statul Indiana (S.U.A.) a fost pulverizat din avion cu 
insecticide. Operația s-a soldat cu omorirea a 65 000 de 
mierle și grauri şi a 10 000 de iepuri. Un proprietar din 
Norfolk scrie : „Totul în jur este ca un cîmp de bătălie. 
Pretutindeni cadavre de păsări omorite — piţigoi, car- 
dinali, cînepari, vrăbii. Omorirea lor este o mare nenoro- 
cire“. 

Un pădurar raportează : „Sute de potîrnichi sînt omo- 
rite. Pentru mine, pădurar bătriîn, este un eveniment foarte 
trist. Este dureros să vezi cum perechile de potîrnichi 
stau moarte unele lîngă altele“. 

În Olanda, în fiecare an, cel puţin 20 000 de păsări sînt 
nimicite din cauza intoxicaţiilor cu parathion (verde de 
Paris), folosit de fermieri ca insecticid. 

Cole mai periculoase pulverizări sînt cele făcute în 
perioada cuibăritului. Legate de cuib și de pui, păsările 
nu pot părăsi mediul toxic și mor în masă. 

Păsările se intoxică consumind insecte, șoareci, pești, 
rime, semințe, broaște, fluturi. Cantităţile de otravă in- 
irate în organismul păsării sînt mici, însă treptat doza 
devine mortală. Prezenţa în organismul păsărilor a toxine- 
lor are două urmări grave. Otrava se depune în țesutul 
adipos și pentru moment nu ameninţă viaţa păsării, atîta 
timp cît ea se află în stare fiziologică bună. Cînd însă 
intervine o perioadă de lipsă de hrană, grăsimile intră în 
metabolism, toxinele eliberate ajung în circuitul intern 
și produc moartea păsării. Acest fenomen se petrece mai 
ales iarna și pe timpul migraţiilor, cînd hrana se găsește 
mai greu sau lipsește un timp. 

Toxinele se concentrează mai ales în organele genitale 
ale păsărilor provocînd sterilitate totală sau parţială. Nu- 
mărul cuiburilor fără pui crește din an în an. În statele 
Florida şi New Jersey (S.U.A.) în 1955—1959 s-a constatat 
numai a cincea parte din cuiburile cu pui existente în 
perioada 1935—1939. În 1957 a fost găsit un pui la 39 de 
vulturi, în 1958 — un pui la 70. 

Teritoriul Universităţii Michigan cuprinde o suprafaţă 
de 75 ha. Aici au fost înregistraţi 750 de sturzi maturi. 
Populaţia creştea în fiecare an cu un număr egal de pui. 
După pulverizări cu insecticide s-au putut număra doar 
20 de pui. În 1957 a fost găsit un singur pui, iar în 1959 
au dispărut cu totul. 

Speranţele puse în D.D.T. nu s-au realizat! Una din 
cauze este adaptarea insectelor dăunătoare la substanţeie 
insecticide. În prezent lupta împotriva dăunătorilor se 
realizează pe alte căi, mai sigure și fără distrugerea păsă- 
rilor și altor vietăţi. Combaterea prin D.D.T. se înlocuiește 
de multe ori prin combaterea biologică. Ea se desfășoară 
în natură în mod spontan. Păsările, insectele entomofagc, 
bolile distrug o cantitate mare de dăunători. Astăzi omul 
caută să amplifice, să dirijeze această luptă. Înmulţește 
păsările folositoare, produce microbi şi virusuri care pro- 
voacă boli la insectele dăunătoare, crește în laboratoare 
speciale insecte entomofage pe care le răspîndește acolo 
unde apar insectele dăunătoare. Rezultatele sînt impre- 
sionante. Acolo unde ele se folosesc nu mai este nevoic 
de pesticide. 

La 18 martie 1967, cind în Canalul Mînecii s-a produs 
naufragiul petrolierului „Torrey Canion“, lumea a fost 

Păsări poluate 


martora unei „maree negre“. Atunci s-au scurs în mare 
95 000 t de petrol. El nu s-a amestecat cu apa şi sub forma 
unei pelicule subţiri a fost transportat de curenții marini 
la distanțe mari. Însă „mareea neagră“ nu se produce 
numai în cazuri de naufragii. După descărcare, tancurile 
petroliere sînt spălate. În felul acesta o cantitate uriașă de 
petrol este răspîndită pe suprafața mărilor şi oceanelor. 
Cunoscutul explorator francez, prof. Jacques Cousteau, 
estimează la circa 10 000 000 t petrolul deversat anual pe 
suprafaţa apelor. Între zonele cele mai grav expuse sînt 
coastele americane și europene. Prin Mediterana, Canalul 
Miînecii și Marea Nordului trec majoritatea petrolierelor 
care transportă ţiţeiul din Orientul Apropiat, spre ţările 
europene. 

Cunoscutul explorator norvegian, Thor Heyerdal, a 
arătat că în timpul experienţei de traversare a Atlanticu- 
lui la bordul ambarcaţiunii „RA-2“, timp de 57 de zile, a 
navigat printre mari pînze de petrol sau gudron ce in- 
festau suprafața oceanului. 

Cele mai multe victime ale „mareei negre“ sînt păsările, 
mai ales cele de apă. Să ne amintim că Marea Mediterană 
se află în calea pasajului de primăvară şi de toamnă. 
Așezîndu-se pe apă, păsările își murdăresc penele cu pro- 
duse petroliere. Apa pătrunde pînă la piele, pasărea nu se 
mai poate ridica de pe apă și sucombă în scurt timp. Nu- 
mărul păsărilor moarte din această cauză este socotit numai 
pentru Marea Britanie la 250 000 de capete, mai ales alcide, 
rațe sălbatice negre, pescăruși. În fiecare an, în Olanda, din 
cauza poluării coastelor cu petrol, 20 000—25 000 de păsări 
de mare dintre care 14 specii de rațe, pier. La fel și în 
părțile Americii. Se citează cazul unei colonii de alcide, 
cuprinzînd 250 000 exemplare, care a fost nimicită în 
decurs de doi ani. 


CONSECINȚELE SFĂRIMĂRII 
LANȚURILOR TROFICE 


Dezvoltarea neobișnuită a tehnicii din timpurile noastre 
i-a obișnuit pină și pe copii cu termenii tehnici pentru a 
înţelege cum funcţionează o mașină sau cum este construit 
un aparat. 

În schimb, în domeniul cunoașterii naturii, mai puţini 
oameni nu sînt familiarizați cu înţelegerea unor legi ale 
vieții de o importanţă vitală pentru societatea viitorului. 

E un lucru bine stabilit că timp de milioane de ani, 
de la apariţia vieţii pe Pămînt şi pînă în zilele noastre, 
natura a ţesut firele unor legături extrem de complicate 
atît între viețuitoare, cît și între acestea şi natura lipsită de 
viață. 

Dintre toate legăturile, cele mai însemnate sînt acelea 
care asigură hrana, legături pe care Ch. Darwin le-a 
formulat în noţiunea foarte largă a luptei pentru exis- 

tență. În natură domnește o lege care nu cunoaște excep- 
ţie : fiecare specie se hrănește cu altă specie și prezintă, 
la rîndul ei, hrana pentru a treia. Lupta pentru existență 
creează legături ciudate, neașteptate. Să luăm la întîm- 
plare cîteva exemple : 

În ocean trăieşte un pește, somonul, care are un mare 
duşman — foca. Cînd îi vine vremea să depună icrele, 
somonul părăsește oceanul şi ridică înspre rîuri. Aici îl 
așteaptă vidrele. În anii cînd focile nimicesc o cantitate 
mai mare de somoni, vidrele vor prinde mai puţini somoni 
şi vor căuta altă hrană. Atunci vidrele vînează păsări de 
apă și alte animale mici din apropierea rîurilor. Iată cum 
viața multor păsări de apă este strîns legată de viaţa so- 
monilor care trăiesc departe, în mare. 

La marginile Deltei sînt întinse terenuri inundabile. 
S-a propus ca aceste terenuri neproductive să fie îndi- 
guite. În unele părți ele au și fost redate agriculturii. Dar 
totodată s-a putut constata un lucru neașteptat şi nepre- 
văzut : în bălțile unde terenurile inundabile au fost asanate, 
cantitatea de pește a scăzut. Cercetările făcute de specia- 
liști la fața locului au arătat că înmulţirea peștelui este 
în strînsă legătură cu aceste terenuri inundabile. Aici apa 
are o adîncime mică, se încălzește ușor, conţine hrană 
bogată pentru peștii care vin să depună icrele. Tot aici 
puieţii mici găsesc condiţii favorabile de creştere şi dez- 
voltare. 

În bălțile şi Delta Dunării nurcile şi vidrele aduc mari 
pagube în fauna piscicolă. Distrugerea lor înseamnă păs- 
trarea peştelui, de aceea, în cîteva bălți aceste animale au 
fost exterminate. Urmarea a fost neașteptată. Peștele, în 
loc să crească, a început să scadă catastrofal. Care să fie 
explicaţia ? În bălți trăiesc pești „pașnici“ și pești răpitori. 
Între ei există un echilibru: la patru crapi revine o 
știucă. Acest echilibru este întreţinut de vidre şi de nurci 
care se hrănesc cu știuci. Cînd vidrele şi nurcile au fost 
nimicite, ştiucile s-au înmulţit așa de mult încît au redus 
considerabil cantitatea de pește „pașnic“. Dar acum se 
poate naște altă întrebare : cum deosebesc nurcile și vi- 
drele peștele pașnic de cel răpitor ? Peștele paşnic este 

10 — Minunata lume a păsărilor 


foarte sperios şi fuge la cea mai mică mișcare suspectă a 
apei. Știuca, lacomă și îndrăzneață, cînd simte că se mişcă 
ceva în apă, se aruncă fără să bănuiască că este vînată de 
animalele de apă. Iarna, peștele „paşnic“ se retrage spre 
adîncuri, iar știuca, în goană după hrană, cutreieră apele 
și cade ușor în ghearele nurcii şi vidrei. 

natură fiecare ființă are rostul ei şi între toate 
fiinţele — animale și plante — s-au creat, în decursul 
timpului, legături și raporturi care formează ceea ce se 
numește echilibrul biologic. Este un mecanism complex. 
care funcționează perfect şi ţine cumpăna între vieţui- 
toarele din mediul înconjurător. 

Potrivit acestui minunat mecanism natural, numărul de 
animale şi plante al fiecărei specii se menţine la un nivel 
mai mult sau mai puţin constant, dictat de felul de viață 
și de hrană de care au nevoie speciile. 

Cînd omul intervine fără să ţină seama de acest 
echilibru, rezultatele sînt neașteptate şi de multe ori dezas- 
truoase. 

Astfel, „într-o localitate din India s-au luat măsuri 
pentru distrugerea leoparzilor care atacau turmele de 
vite. În curînd s-au constatat mari pierderi în plantațiile 
de banane. Pierderile depășeau cu mult costul vitelor mîn- 
cate de leoparzi. Dar ce legătură putea fi între banane și 
turmele de vite ? Leopardul este dușmanul cel mai de 
temut al maimuțelor, care atacă în turme mari plantațiile 
de banane, unde produc pagube imense.  Vînătoarea 
leoparzilor a fost oprită, numărul maimuţelor a scăzut și 
recolta de banane a început să crească ! 

Sau, un alt exemplu, pentru distrugerea buruienilor, 
într-o localitate din America de Nord, s-au folosit ierbicide. 
Buruienile au dispărut, însă au fost distruse și sălciile 
care serveau drept material de construcţie pentru castori. 
Aceștia au părăsit rîurile şi zăgazurile construite de «ei, 
care s-au distrus apoi curînd. Ca urmare, nivelul apei frea- 
tice a scăzut și finețele bogate pentru care s-au folosit 
ierbicidele, lipsite de umezeală, au sărăcit şi şi-au pierdut 
valoarea. 

În 1963 într-o localitate din Bolivia, pentru distrugerea 
țînţarilor s-a folosit D.D.T. Au dispărut ţinţarii, dar au 

fost omorite și toate pisicile. În curînd localitatea a fost 
invadată de șoareci. Aceștia au adus fcbra tifoidă din 
cauza căreia au murit numeroşi oameni. 

În menţinerea echilibrului biologic din natură păsările 
joacă un rol foarte important. Ele stăvilesc înmulțirea 
altor clase de animale, îndeosebi a insectelor şi rozătoarelor, 
care prin puterea lor formidabilă de înmulţire și de distru- 
gere ameninţă întreaga natură. De cîte ori omul nu ţine 
seama de importanța păsărilor în echilibrul biologic din 
natură, urmările sînt impresionante şi adesea catastrofale. 

Cînd este vorba de Frederic cel Mare, rege prusac 
despre care istoria povesteşte că a câștigat multe bătălii, 
se trece cu vederea o bătălie pierdută. Este bătălia împo- 
triva vrăbiilor din Prusia! Constatînd că ele consumă 
prea multe grăunţe, le-a fost declarat război total. Țăranii 
erau obligaţi, prin lege, să prindă un număr de vrăbii. Cei 
ce nu reușeau să le prindă, plăteau amenzi mari. Urmarea 
a fost că vrabia a ajuns să fie o mare raritate în întreaga 
Prusie. Regele era mulțumit și ajutoarele lui mîndre de o 
victorie cîștigată pe frontul ornitologic. Dar, după cîțiva 
ani, s-a întîmplat ceva neașteptat : omizile s-au înmulţit în 
așa măsură, încît grădinile și livezile au rămas fără frunze 
şi fără fructe. Au fost anulate toate ordinele pentru distru- 
gerea vrăbiilor, dar nici asta nu a schimbat situația. În 
cele din urmă, a fost nevoie să se cumpere vrăbii din alte 
țări și să fie ocrotite prin legi speciale, severe. 

Prin ce a greșit regele Prusiei ? Specialiștii au văzut 
numai pagubele şi au subestimat folosul adus de vrăbii. 

Pe la începutul secolului trecut, societățile de vînătoare 
din Norvegia au hotărît să distrugă toate păsările răpi- 
toare, pentru a ocroti şi mări efectivul de potimichi-albe. 
Primele rezultate au fost foarte bune: numărul acestor 
păsări a crescut mult. Însă, după cîţiva ani, numărul lor a 
început să scadă catastrofal. O comisie de specialiști a 
studiat acest fenomen neașteptat și a ajuns la concluzia că 
scăderea efectivului de potîrnichi se datorește unei epi- 
demii provocată de paraziți. Această boală a existat și 
înainte, însă potiîrnichile bolnave erau distruse de păsările 
răpitoare, care, în felul acesta, stăvileau răspîndirea bolii. 

După distrugerea răpitoarelor, potîrnichile bolnave au 
contaminat repede și pe cele sănătoase, epizootia luînd 
proporții mari. Singura soluție pentru îmbunătăţirea 
situaţiei a fost să se dea posibilitatea păsărilor răpitoare 
să se înmulțească în voie pînă la numărul existent înainte. 

Într-un an, în unele părţi ale Deltei Dunării s-a ob- 
servat o înmulțire neobișnuită a lipitorilor. Ele au de- 
venit un pericol serios pentru oameni şi animale şi au 
produs mari pagube atacînd peștii și păsările de apă. Cauza 
acestei invazii de lipitori a fost descoperită cu mare greu- 
tate. În aceste bălți au fost distruși ţigănușii, singurele 
păsări care se hrănesc cu lipitori. Ţigănușşii ţineau în friu 
înmulţirea lipitorilor. După ce ţigănușii au fost lăsaţi să 
se înmulțească, echilibrul a fost restabilit şi numărul 
lipitorilor a scăzut la nivelul care a existat înainte. 

Prin plaur trăiesc o mulțime de păsări care se hrănesc 
cu pește, consumiînd zilnic cantități impresionante. Din 
această cauză pescarii le privesc cu duşmănie cerînd 
adeseori stirpirea lor. De aceeași părere erau şi unii 
economiști care făceau socoteala simplă că dacă nu ar fi 
aceste păsări ihtiofage, cantitatea de peşte ar putea 
crește mult. 

În trecut, pelicanii din Deltă au fost urmăriţi şi numă- 
rul lor mult redus. Atunci s-a constatat că la crapi a 
apărut o boală gravă, hidropizia. Pelicanii au fost lăsați 
în pace şi boala a dispărut în scurt timp. De nenumărate 
ori s-a putut observa cum pelicanii se adună în număr 
mare, acolo unde apar epidemii la peşti. Nimicind peștii 
bolnavi, care plutesc la suprafaţa apei, pelicanii distrug 
focarul și astfel peștii sănătoși sînt apăraţi de boală. 

Păsările ihtiofage îndeplinesc rolul de sanitari și selec- 
ționeri naturali. O intervenţie necugetată a omului în 
echilibrul biologic din natură poate avea rezultate opuse 
celor dorite și intenţiilor sale și în cazul protejării unor 
specii de păsări. Vrabia, chiar şi cînd trăieşte în condiţii 
grele, se înmulțește rapid. Adusă pe pămîntul Americii și 
bucurîndu-se de simpatia oamenilor de acolo, ea s-a în- 
mulțit într-un ritm rapid şi în scurt timp a cucerit 
spațiul celor două Americi. Abia atunci oamenii şi-au 
dat seama că socoteala de la început nu a fost bună. Vră- 

biile distrugeau cantități însemnate de cereale și au gonit 
din locurile lor păsările locale folositoare. Din oaspete 
scump şi dorit, vrabia a ajuns un dușman serios al intere- 
selor omului, care s-a văzut silit să lupte pentru a-i re- 
duce numărul. Cei ce au adus vrabia în Lumea Nouă nu 
au ţinut seama de echilibrul biologic care există pretu- 
tindeni în natură. Ce trebuiau să facă atunci cînd au adus 
vrăbii ? Trebuiau să aducă şi duşmanii vrăbiilor — ulii, 
bufnițe, ereții — care le reduc numărul în așa fel ca 
pagubele făcute de ele să nu întreacă folosul pe care 
acestea îl aduc culturilor. 

Natura alcătuiește un tot unic, dar extrem de complicat. 
Toate elementele ei sînt înlănţuite și se află în strînsă 
legătură între ele. Fiecare ființă din natură își are rostul 
ei și reprezintă o rotiţă, mai mare sau mai mică, în meca- 
nismul complex al echilibrului biologic. O intervenţie în 
raporturile dintre o specie de animale şi alta produce o 
reacție în lanț, determinînd modificări şi la numeroase alte 
viețuitoare, fie animale sau plante cu care sînt în legătură. 

De aceea, ținînd seama de legăturile multiple pe care 
orice fiinţă vie le are cu cele din jurul ei, intervenţia 
omului în intimitatea acestor relaţii trebuie să fie bine 
fundamentată științific și judicios orientată practic, pentru 
a nu distruge fragilul echilibru biologic. 


ŞI PĂSĂRILE RĂPITOARE 
TREBUIE OCROTITE 


Într-o lucrare apărută în 1965, ornitologul belgian 
E. Kesteloot scrie : „Este dezolant de constatat că păsăriie 
răpitoare sînt persecutate fără milă în cea mai mare parte 
din ţările întregii lumi“. 

O constatare similară face şi naturalistul sovietic, 
O. Gusev, în 1964 : „În mod practic se distrug toate păsările 
cu aspect de răpitoare.“ 

Există ţări unde se organizează concursuri pentru 
titlul de cel mai bun distrugător de păsări răpitoare, se 

acordă premii, se dau gratis muniții. În alte ţări vinătorii 
sint ameninţaţi cu pierderea dreptului de vînător, dacă nu 
distrug în fiecare an un anumit număr de animale răpi- 
toare — mamifere şi păsări. 

Un număr mare din aceste păsări sînt nimicite și pe 
altă cale, ca să zicem involuntară. Vulturii mor consumînd 
cadavre otrăvite puse pentru distrugerea lupilor, iar 
ulii își găsesc moartea consumînd păsări mici și rozătoarele 
contaminate de substanțe chimice, insecticide, folosite pen- 
tru protecția culturilor agricole și forestiere. Din această 
cauză populația păsărilor răpitoare descrește îngrijorător, 
multe păsări fiind amenințate cu dispariţia totală, mai 
ales dacă ţinem seama că ele se înmulţesc încet. Deși 
uliul păsărilor, din Olanda, este o pasăre ocrotită, numă- 
rul exemplarelor scade din an în an: în 1958 erau 124 
perechi, în 1959 — 73, în 1964 — 13. 

Din cele 8 600 de specii de păsări cite există pe glob, 
păsările răpitoare reprezintă numai 400 de specii, din 
care 2/3 răpitoare de zi şi 1/3 răpitoare de noapte. La noi, 
în România, trăiesc circa 38 de specii de zi şi 11 de noapte. 

Toate păsările răpitoare au un rol bine definit în 
păstrarea echilibrului biologic. Nimicind rozătoarele în 
număr foarte mare, ele apără o bună parte din recoltă. 
Este adevărat că unele din ele se hrănesc cu vinat și mai 
ales cu iepuri. Însă este lucru perfect stabilit că în ghearele 
lor cad înainte de toate exemplarele slabe, bolnave care 
răspîndesc printre cele sănătoase diferite boli. - 

Prin 1950, cîna în toată Europa occidentală o boală a 
nimicit populaţia iepurilor de vizuină în proporţie de 
95—100%;, în Spania boala nu a avut caracter de epidemie. 
Explicația este simplă : în Spania, vulturii şi alte păsări 
răpitoare trăiesc în număr mare și au distrus la timp 
iepurii bolnavi. 

Vulturii, acvila, corbul, gaia formează armata de agenți 
sanitari care distrug cadavrele de animale sălbatice. 
Fiindcă multe din aceste animale, mai ales rozătoarele, 
sînt purtătoare ale unor boli contagioase grave care se 
transmit atit la alte animale, cît şi la om, rezultă că 
păsările răpitoare aduc totuși folos omenirii. 

PRIETENIA DINTRE OM ȘI PĂSĂRI 


Ne obișnuim să împărţim, încă din copilărie, lumea 
vieţuitoarelor în două părți inegale şi să avem pentru 
fiecare o purtare deosebită. 

Fiindcă animalele domestice din jurul nostru ne aduc 
folos imediat, le prețuim, le ocrotim, şi, deoseori, ni se 
pare că le și înțelegem. 

Cealaltă parte, mult mai mare, a vieţuitoarelor din 
păduri, ape, văzduh și pămînt este socotită sălbatică. În 
calitatea lui de ființă superioară, omul crede că are dreptul 
de viață și de moarte asupra tuturor animalelor sălbatice, 
luîndu-le în captivitate sau distrugîndu-le fără milă uneori 
pînă la ultimul. 

Omul, care luptă pentru egalitatea socială cu semenii 
săi, cu greu acceptă etica ecologică, morala care reglemen- 
tează relaţiile noastre de colaborare cu mediul înconjură- 
tor, îndemnîndu-se la o atitudine de generozitate, înţele- 
gere și ocrotire a ființelor necuvîntătoare, „frații noștri 
mai mici“ cum le numea marele fabulist La Fontaine. 

Aflăm, din cînd în cînd, despre unii oameni care se 
retrag şi trăiesc în păduri, în mijlocul naturii și al sălbăti- 
ciunilor. Între ei şi vietăţile din jur se stabilesc în curînd 
legături de încredere și prietenie reciprocă. Păsările vin 
la chemarea omului, iar celelalte sălbăticiuni, uitind de 
frică, se apropie de om. 

Pilda acestor oameni, care s-au apropiat cu dragoste 
şi înțelegere de vietățile din natură, dovedeşte că la rîndul 
lor ele nu numai că nu sînt rele, ci caută și preţuiesc 
mila și înţelegerea omului. Cînd omul nu se arată duş- 
mănos, animalele nu fug de el. 

Nici păsările nu sînt fricoase, însă omul, prin purtarea 
lui, le-a silit să fie mereu cu băgare de seamă și să fugă 
de el. Acolo unde nu sînt speriate şi urmărite, ele se 
obișnuiesc repede cu omul. 

În Africa, oamenii se poartă frumos cu păsările. Păsări 
socotite la noi sălbatice, acolo se îmblinzesc şi nu fug de 
om. Stîrcii se țin după cirezile de vite. Turturelele își fac 
cuiburi în tufișuri și nu se sperie, cînd omul se apropie. 

Pescărușul verde stă liniștit pe roata de udat grădinile. 
Ciocirlia se așază pe cortul beduinului. Chiar şi păsările 
răpitoare trăiesc în orașe, printre oameni. În pieţe, în 
apropierea măcelăriilor, se pot vedea, plimbindu-se în 
mijlocul mulțimii, bitlanii în hainele lor albe, argintii. 

„În ziua sosirii mele la Marrakech — povestește 
Brehm —, cind am deschis fereastra, două păsărele mici au 
intrat în camera mea și fără nici o jenă au început să caute 
fărîmituri pe jos. Apoi s-au așezat pe speteaza scaunului ca 
să-şi spună cîntecul. Au trecut pe masă şi s-au așezat pe 
cartea pe care o citeam. Au început să-şi curețe peneie și 
mă priveau cu ochișorii lor mici ca nişte perle negre cu 
atita naivitate și încredere de parcă nici nu ar exista 
oameni care sînt în stare să le omoare. Alte perechi de pă- 
sărele au intrat în bucătărie, în camera servitorilor, în 
grajd“. 

În R.P. Chineză, la Pekin, stîrcii își fac cuiburi în 
parcuri şi grădini. Trăiesc aici, în mijlocul oamenilor, de 
mii de ani și nimeni nu le face vreun rău. 

În Parcul Naţional din Astrahan (U.R.S.S.) stîrcii nu 
fug la apropierea omului. În unele insule nelocuite din 
Oceanul Pacific, departe de continente, unde omul pă- 
trunde foarte rar, păsările se apropie de el, fără teamă, 
îl privesc cu mare curiozitate, zboară în jurul lui, se 
lasă prinse. 

În coloniile de albatroși, păsările nu fug de om și tre- 
buie să le ocolești cuiburile ca să nu le distrugi. Dacă 
totuși, din nebăgare de seamă, atingi vreunul din ele, ea 
te previne, lovindu-ie ușor cu ciocul în picior. 

Păsările sălbatice sau domesticite din jurul nostru se 
împrietenesc repede cu oamenii și le arată prietenie şi 
încredere. Se îmblinzesc mai ușor stăncuţa, cioara, corbul, 
graurul, coțofana. 

O cioară grivă domesticită trăia în libertate și venea 
de mai multe ori pe zi în casă după hrană. Era foarte 
iubită de copii și nu se temea de ei. Venea din zbor, se 
așeza lingă om și începea să cirîie cerînd de mîncare. 

O femeie s-a împrietenit cu o giscă din curtea ei. În 
fiecare dimineaţă, cînd femeia pleca la muncă, gisca o 

aștepta la poartă, îi apuca cu ciocul un colț al șorțului şi o 
conducea pînă la locul de muncă aflat în apropiere. Apoi 
se întorcea acasă și nu părăsea curtea. Gîsca aștepta sosirea 
prietenei la poartă, o apuca de şorţ şi o conducea în casă 
cu manifestări zgomotoase de bucurie. Numai pe timpul 
clocitului și creșterii bobocilor, gisca nu-şi putea însoţi 
prietena. 

Puii rămași fără părinți se cresc greu. Au nevoie de 
hrană specială dată la fiecare 10—15 minute. În schimb 
ei se leagă neînchipuit de mult de omul care i-a salvat 
de la moarte. Un ornitolog povestește cum într-o zi i-a 
fost adus un pui de cuc. Era tare nenorocit, fără pene şi 
urit, însă de milă omul l-a reţinut şi l-a crescut pînă s-a 
făcut mare. Dragostea și recunoștința păsării au fost 
impresionante. Cînd era mic şi trăia într-un coșuleț, el nu 
știa decit să deschidă ciocul lui enorm ori de cîte ori 
cineva se apropia. Cind a crescut mai mare, se ţinea pe 
marginea cuibului improvizat. Am constatat cu plăcere că 
mă recunoștea, povestește ornitologul. Încetul cu încetul s-a 
legat de mine mult și își manifesta sentimentele zgomotos. 

După ce a crescut mare, l-am dus în parc și l-am lăsat 
acolo. Ori de cîte ori treceam prin parc, el apărea, se așeza 
pe ramurile de jos ale arborilor și prin ţipete plingătoare 
căuta să mă oprească. Fiind prea ocupat nu puteam întot- 
deauna să-i dau atenţie și-l alungam. Însă cînd îi spuneam 
„Vino !“ el se lăsa imediat pe umărul meu, nebun de 
bucurie. Nu ştia cum să-și manifeste dragostea, bătea din 
aripi, gungurea, își plimba ciocul prin părul meu. Trebuia 
să-l liniștesc prin vorbe dulci și mîngiieri. Cînd am fost 
silit de împrejurări să plec din localitate, m-a căutat zile 
întregi, mă chema prin țipete tînguitoare şi a refuzat să 
primească hrană din mîini străine. 

Pe la începutul secolului nostru, într-un sat din nordul 
Rusiei, trăia un om în vîrstă, moș Andrei, mare iubitor de 
natură. În curtea şi casa lui totdeauna întîlneai mamifere 
și păsări sălbatice îmblînzite. 

Într-un rînd, moș Andrei a găsit în cîmp un ou de 
cocor, l-a pus sub cloșcă şi astfel în casa lui a apărut și 
un pui de cocor, pe care l-a hrănit cu brînză, ouă fierte, 

piure de cartofi, pîine înmuiată, fasole. I-a şi dat un 
nume — Jurka. A devenit apoi un frumos cocor. Dormea 
vara într-o magazie, iarna într-un colţ al tindei. Dacă 
moș Andrei uita sau întîrzia să-i dea de mîncare, el bătea 
cu ciocul în geam. Ținea mult la moş Andrei și-l însoțea. 
Se duceau împreună la cîmp, la arat, la adunatul fînului. 
Se ținea după căruţă și cînd calul începea să meargă mai 
iute, el se ridica în aer. Îi plăcea să se joace cu copiii. Altă 
plăcere era să facă baie într-un ciubăr plin cu apă din 
curte. Apoi se așeza pe acoperișul casei ca să-și usuce 
penele. Cînd moş Andrei îi cînta şi bătea din palme, 
cocorul începea să danseze. 

Se știe că papagalii învaţă ușor să repete cuvinte și 
fraze întregi. Unii din ei reușesc să înveţe mai multe 
cuvinte și chiar să le întrebuinţeze în diferite împrejurări. 

În fiecare an, la Paris, se ţine un concurs internaţional 
al păsărilor vorbitoare. Cu ani în urmă concursul a fost 
cîștigat de doi papagali, Jacotte și Yto. Proprietarul lor, 
Raoul Ours, a povestit că metoda lui de dresaj se bazează 
pe cunoașterea profundă a psihologiei „elevilor“ săi. Prin- 
cipalul este să înţelegi pasărea și să ajungi ca și ea să te 
înţeleagă și să te asculte. Cu fiecare din papagali, profeso- 
rul se poartă altfel. Jacotte, elevul lui preferat, are un 
caracter liniștit, blind. Cu el vorbeşte cu blîndeţe. Yto este 
vioi, neastîmpărat şi tonul folosit este mai hotărît, mai 
ferm. 

A folosit metoda intuitivă. Arăta papagalului o bom- 
boană și pronunța foarte deslușit numele pină ce pasărea 
își însușea cuvîntul. A urmat o treaptă mai grea : pasărea 
trebuia să facă legătura între cuvînt şi acţiune. Şcoala a 
durat cinci ani și a însumat aproximativ 4 000 de ore de 
curs. Raoul Ours atrage atenţia că întreruperea studiilor 
anulează rezultatele obținute. 

Rezultatul studiilor a fost excelent. Păsările au învăţat 
să numere pînă la 10 și au reţinut aproximativ 500 de 
cuvinte. Ele puteau fluiera diferite arii din opere, imitau 
multe zgomote, rîsul, cotcodăcitul găinilor, cîntatul cocoșu- 
lui, tușitul omului. Puteau întreţine dialoguri în trei 
(ambele păsări și profesorul). 

Raoul Ours este de părere că asemenea rezultate se pot 
obţine cu multe alte păsări care pot fi imitatoare. 


PILDE DE OMENIE FAȚĂ DE PĂSĂRI 


Învățate de dureroasa experienţă, păsările călătoare 
ocolesc orașele mari sau trec deasupra lor la mari înălțimi. 
Numai la Praga, Orașul de Aur, rațele sălbatice și pescă- 
rușii, pe timpul pasajelor, se lasă, fără teamă pe apa do- 
moală a Viltavei, care trece prin mijlocul capitalei. 

Tot din experienţă, păsările știu că au aici prieteni ade- 
văraţi. În loc să fie primite cu bubuituri de puști și alte 
viclenii vînătoreşti, locuitorii Orașului de Aur le primesc 
cu dragoste și le oferă hrană. De pe poduri, de pe maluri, 
lumea le aruncă mîncare, pe care păsările obosite de drum 
se grăbesc să o prindă. De aceea, cîrdurile de rațe şi 
pescăruși rămîn aici citeva zile. 

Dar oameni cu dragoste de păsări se găsesc și în 
multe alte orașe. 

Prin 1946, în Austria, toamna a fost neobișnuit de 
caldă și lungă și rîindunelele și-au aminat plecarea pînă 
tîrziu. Deodată, pe neașteptate, temperatura a scăzut brusc 
şi bietele păsărele îngheţate de frig nu au mai putut pleca 
în ţările calde. Societatea pentru protecţia naturii a lansat 
prin radio un apel urgent către populaţie și, în scurt timp, 
au fost adunate cîteva zeci de mii de rîindunele, care au 
fost transportate cu avionul pînă la Neapole. Operația de 
salvare a rindunelelor s-a repetat de citeva ori în Franţa 
şi Elveţia. 

Prin Asia Centrală, lăcustarul este o pasăre ocrotită 
prin lege. Nimeni nu o omoară şi nici vînătorii nu se ating 
de ea. Lumea o respectă pentru motivul că ea salvează 
ogoarele și grădinile de invazia lăcustelor. Astfel, într-o 
localitate se lucra la repararea unui pod de piatră. Cînd, 
în stîncile de unde se scotea piatra a fost descoperită o 
colonie mare de lăcustari, lucrul a fost întrerupt pînă ce 
păsările au scos pui. 

Se întîmplă, în unii ani, ca pe la începutul primăverii, 
timpul să devină frumos. Zăpada se topeşte, curg piraiele 
şi zilele sînt călduroase. Îndemnate de timp frumos, păsă- 
rile călătoare se grăbesc spre locurile lor natale, spre nord. 
De multe ori însă, pe neașteptate, iarna se întoarce, începe 
să ningă și noaptea se lasă din nou gerul. Atunci, nenumă- 
rate păsări călătoare mor. În 1969, într-una din astfel de 
zile, un vînător sovietic, trecînd pe cîmp, a observat, pe 
zăpada proaspătă, o grămadă mare, albă, ciudată. Era un 
frumos exemplar de lebădă-de-iarnă. Avea labele degerate 
şi nu putea zbura. Omul a îngrijit-o șapte săptămîni pînă 
ce pasărea s-a făcut bine şi apoi a trimis-o cu avionul la 
un centru ornitologic din nord. 

În Olanda, în 1960, mii de rațe sălbatice au fost sur- 
prinse de ger pe apele canalurilor şi lacurilor, care au 
înghețat. Ca să le salveze, Societatea pentru protecţia 
naturii le-a aruncat hrană din avioane. 

Păsările migratoare, îmbolnăvite în timpul lungilor 
călătorii, nu mai pot pleca odată cu cîrdul şi mai tîrziu 
mor de foame şi de frig. Dacă dau de oameni inimoși, ele 
reușesc să suporte ușor iama și să ajungă cu bine în 
primăvară. Într-un sat din apropierea Odorheiului Secuiesc, 
pe bălțile din jurul unei mori de apă, au fost văzuți, mai 
demult, în luna octombrie, doi cocostîrci. Timpul era rece 
și bălțile, noaptea, se acopereau cu o pojghiță subţire de 
gheaţă. Într-o zi, morarul s-a pomenit cu cele două păsări 
în curte. Cocostîrcii căutau de mîncare și nu fugeau de 
oameni și animale. 

Din prima zi cînd a nins, păsările nu au mai părăsit 
curtea și s-au obișnuit cu mîncarea ce le-o dădea familia 
morarului. Le plăceau mai ales resturile de carne. Apoi 
au zăbovit mai multe zile pe lîngă ușa casei şi, într-o zi, 
au intrat în casă și s-au așezat jos lîngă vatră. Aici au 
petrecut lunile de iarnă, stînd cu picioarele adunate sub 
ei și dormind ore întregi. leșeau în curte, însă reveneau 
repede înapoi. Ca să intre în casă, loveau cu ciocurile în 
ușă. La apropierea primăverii rămîneau tot mai mult în 
curte, însă noaptea o petreceau tot lîngă vatră. Apoi, cînd 
vremea s-a încălzit, cocostîrcii au rămas să doarmă pe 
acoperișul morii, iar cînd bălțile s-au dezgheţat, ei au 
făcut prima vînătoare printre broaştele abia trezite din 
somnul de iarnă. Într-o zi caldă de primăvară s-au ridicat 
sus în aer, au descris cîteva cercuri largi pe deasupra morii 
și apoi au pornit spre nord, spre locurile părăsite în 
toamnă. 

Patru puișori de rîndunică orfani au fost crescuţi de un 
îndrăgostit de natură care a povestit că a prins, pentru 
a-i hrăni, aproximativ o sută de mii de muște. Puișorii 
au crescut și erau așa de obișnuiți cu salvatorul lor, încât 
veneau la chemarea lui și i se așezau pe umeri. 

Într-o localitate au fost distruse mai multe cuiburi de 
rîndunici. Cîţiva tineri naturalişti au hotărît să salveze 

puii. Au făcut cîteva cuiburi din cutii de lemn, le-au 
căptușit cu paie și puf și au pus în fiecare cîte 15—20 
de puișori. A doua zi, rindunelele au început să-și hră- 
nească puişorii înfometați. Toţi au crescut şi au plecat 
toamna împreună cu părinții spre ţările calde. 

Într-un sat din judeţul Vilcea, doi vecini, Ilie Suciu şi 
Ion Rădoi, se certau pentru un salcîm crescut tocmai pe 
hotarul celor două gospodării. În vîrful arborelui se afla 
de mai mulți ani un cuib de cocostîrci. Într-o noapte, lie 
Suciu taie salcimul. Cuibul cade. Vecinul lui, a doua zi, 
ridică pe loc un stilp înalt de 9 m, iar în virful lui a 
așezat cuibul. Cocostircii au revenit bucuroşi la cuibul lor. 

Pe la începutul lunii mai 1965, o pereche de rîndunele 
a intrat prin fereastra deschisă în dormitorul unui cetă- 
țean dintr-un sat din R.F. Germania. Stăpînul nu le-a 
gonit și în curînd în cameră lipit de perete a apărut un 
cuib. Au fost scoși șase puișori. Apoi a urmat a doua 
pontă cu patru puișori. Stăpînul lucra în schimbul de 
noapte și se întorcea acasă după miezul nopţii, dar rîndu- 
nelele dormeau lîngă cuib şi nu se simțeau deranjate. 

Într-un -sat din Finlanda, toamna, rîndunelele au fost 
surprinse de frig. Aproximativ o sută de rîndunele au 
intrat într-o casă locuită printr-o fereastră deschisă. Ele 
au fost hrănite de un îndrăgostit de natură timp de zece 
zile, pînă cînd vremea s-a încălzit și ele au putut pleca 
spre sud. 

Într-un sat din Moldova a fost găsit un pui de vrabie 
căzut jos. Omul a căutat să-l hrănească, dar nu a reuşit. 
Puiul a fost pus într-o cutie mică, care a fost scoasă afară 
pe verandă. La ţipetele puiului a venit imediat mama lui și 
l-a hrănit toată ziua. Pe timpul nopţii, omul ducea cutia 
în casă și dimineața o scotea afară. Mama aștepta pe 
acoperișul casei și începea să ciripească vesel. Puiul a 
crescut mare și a putut zbura. 

La Viena, o pereche de cocostirei şi-a clădit un cuib, 
în primăvara anului 1973, în virful unui plop înalt. 
Stăpînul plopului şi vecinii au fost foarte bucuroși. 
Cocostîrcii sînt tot mai rari. Se mai spune că aceste păsări 
ar aduce noroc. În curînd lumea a observat doi pui în 

cuib. În vreme ce mama stătea cu puii, tatăl aducea hrana 
De la un timp, cam pe la sfîrşitul verii, lumea a observa: 
că tatăl familiei de cocostîrci nu se simţea bine. Zbura ma. 
greu, mai jos ca de obicei. Un vecin l-a privit prin binoclu 
și a descoperit ceva neobișnuit ; în pieptul păsării era 
înfiptă o săgeată. Dar biata pasăre continua să zboare ca 
să-și hrănească familia. După o săptămînă, tatăl nu a mai 
putut zbura și a rămas lingă cuib. Lumea s-a alarmat. S-a 
apelat la pompieri care au reușit să se ridice pînă la cuib 
şi să le dea hrană puilor. Cocostircul rănit a fost dus 
într-o clinică veterinară, unde s-a constatat că săgeata 
era înfiptă în mușchii pieptului. A fost operat şi după o 
săptămînă pasărea s-a putut înapoia la familie. Cocostircul 
a ajuns eroul zilei, despre el s-a scris în ziare și multă 
vreme lumea a comentat această întîmplare. Cît privește 
„vînătorul“ care a tras cu arcul în biata pasăre, e bine că 
a rămas necunoscut. Altfel, l-ar fi așteptat o condamnare 
aspră pentru fapta lui neomenoasă. 

Revista „Das Tier“ (nr. 2/1969) publică cîteva fotografii 
emoţionante surprinzînd salvarea unui pescăruș. În orașul 
bavarez Würzburg, de pe Main, un pescăruș s-a pomenit cu 
piciorușele prinse în gheaţă și ţipa într-una. Au fost 
anunţaţi pompierii. Ningea puternic și apropierea de locul 
cu pricina era grea și periculoasă. Cu o barcă pneumatică 
un pompier s-a apropiat tîrîndu-se pe burtă de blocul 
de gheaţă care ținea pasărea prizonieră. Cu o secure a 
tăiat bucata de gheaţă din jurul păsării și a transportat-o 
cu mare grijă în cazarmă, unde la căldură, pescărușul a 
scăpat de povara grea și rece. Omul a avut grijă să țină 
pasărea noaptea într-o cască plină cu talaj și a doua zi 
pescărușul și-a putut lua zborul. 

Iarna este perioada cea mai grea pentru păsări. Aproape 
cinci luni ele au de luptat cu vremea rea și cu foamea. 
Din cauza frigului păsărelele mici consumă o cantitate de 
hrană mai mare decît vara. S-a făcut socoteala că iarna, 
mor mai multe păsărele decît sînt nimicite de răpitoare. 
Toate păsărelele mici — pițigoi, sticleţii, cojoaicele, ţicle- 
nii — scot în vară mulți puișori, însă pînă la primăvară 
din ei ajung numai a zecea parte. 


0 colecţia cristal O 159 


Hrana se găsește mai greu. Insectele, fructele, semin- 
tele sînt acoperite peste tot de zăpadă. Păsărelele își 
astimpără foamea cu ouă și larve de insecte ascunse în 
mușchi și în crăpăturile scoarţei copacilor. Altele mai gă- 
sesc seminţe de buruieni şi fructe de arbori fructiferi și 
de pădure. Cînd însă este polei sau ninsoarea ține mai 
multe zile neîntrerupt, multe păsărele mici mor de foame. 
Cele mici, cîntătoare, nu pot răbda foamea mai mult de 
16 ore. 

Omul nu poate rămîne nepăsător în faţa suferințelor 
altor vietăţi. Este foarte ușor să le ajutăm și nici nu 
costă mult. „Cantina“ cea mai simplă este o scîndurică 
întărită pe margini cu șipci mici. Din păcate, ploaia ori 
zăpada acoperă hrana, vîntul o suflă. Se pot face „cantine“ 
acoperite. Există și „cantine“ cu- geamuri, care se pot fixa 
pe fereastră. Oricum ar fi „cantina“ trebuie să fie apărată 
de ploaie, de zăpadă, să nu fie așezată în calea vintului. 
Este bine ca de „cantină“ să fie fixată o mică crenguţă. 
Oaspeţii se vor așeza pe ea înainte de a intra înăuntru. 
Dacă în fața casei, în dreptul ferestrei, se găsește un 
pom, „cantina“ poate fi așezată și acolo. Trebuie, în acelasi 
timp, să nu fie prea aproape de drumuri și cărări umblatc. 

O „cantină“ simplă este „buturuga“. De fapt este o 
creangă groasă de 10—15 cm, lungă de 30—50 cm, în care, 
cu un burghiu mai mare, se fac mai multe găuri adinci 
de 3—5 cm, ce se umplu cu seu amestecat cu seminţe de 
floarea soarelui sau de cînepă. „Buturuga“ se leagă de un 
copac sau se poate așeza în faţa ferestrei pe un leaţ. 

Hrana este formată din seminţe de plante oleaginoase : 
cînepă, floarea soarelui, dovleac, rapiță, pepene galben 
şi verde, castraveți, alune, resturi de nuci. Se folosește și 
mei. Resturile de bucătărie, oase cu măduvă, margarina 
sînt mult apreciate de toate păsările. Piţigoii vin să mănînce 
bucăţi de slănină nesărate, agăţate de un cui sau de o 
bucată de sîrmă. Brînza nesărată, tăiată în bucățele mici, 
subțiri, carnea crudă sau fiartă sînt consumate de toate 
păsările. 

Păsările se hrănesc tot timpul, neîntrerupt. În caz că 
hrana nu este dată tot timpul, multe păsărele părăsesc 

Cantine și corturi artificiale , | 

-> A) obia 
cantina și nu mai revin. Cînd cade zăpada groasă sau se 
face polei, porţiile de hrană trebuie mărite. Fiindcă obser- 
vaţiile au arătat că pe geruri mari de 20—30* C, păsările 
nu pot sparge sîmburii, se recomandă ca seminţele de 
floarea soarelui, de cînepă să fie strivite, iar seminţele 
de dovleac să fie tăiate. 

Iarna, hrănirea păsărilor nu numai că le salvează de 
la moarte, ci le obișnuiește, le leagă de locul unde sînt 
„cantinele“. Ele revin acolo unde au fost hrănite, lucru 
dovedit prin inelarea lor. Multe din ele au scos pui în 
grădina unde au fost hrănite iarna și toamna sînt primele 
care se prezintă la „cantină“. 

În grădina lui. pe timpul de iarnă, I. P. Miciurin avea 
mai multe „cantine“ pentru păsări. Le pregătea încă din 
vară saci cu semințe, mai ales mei. Buzunarele lui erau 
pline cu hrană pentru ele. Ajuns să le cunoască bine, le 
deosebea, la multe le-a dat nume, le chema, vorbea cu ele. 
Păsărelele se apropiau fără teamă de el, i se așezau pe 
cap, pe haine, îl însoțeau prin grădina înzăpezită. 

Dar să ne întoarcem la „cantina“ noastră, instalată în 
apropiere de locuinţă. Invitaţii nu întirzie să vină. Primul 
— nu-i greu de ghicit — este nelipsitul vrăbioi. Nu-l 
alungaţi, „cantina“ este pentru toate păsările. Sînt invi- 
taţii noștri. Al doilea musafir este pițigoiul. E mai pru- 
dent, nu are încredere. Stă o clipă pe o crenguţă, schimbă 
locul, privește cu mare grijă în toate părțile, apoi se 
apropie, intră în fugă, apucă un fir de săminţă și la fel 
de repede iese și se așază pe o crenguță din pomul 
vecin, unde, cu ţipete de bucurie, mănîncă hrana găsită. 
În curînd și alte păsărele se apropie de „cantină“ și fiindcă 
văd că nu le ameninţă nici o primejdie, se ospătează fără 
teamă. Păsărelele se obișnuiesc repede cu orele de masă 
și apar din vreme la ospăț. 

Toţi tinerii și copiii, mari sau mici, pot să construiască 
asemenea „cantine“. Vor avea plăcerea, apoi bucuria să-şi 
vadă prietenii înaripaţi venind la masă. 

Condiţiile de cuibărit pentru păsări devin tot mai grele. 
Multe păduri sînt defrișate pentru culturi agricole, se taie 
în păduri arborii scorburoși, se desființează tufișurile. 

Ca să le ajutăm și să le atragem în grădini, parcuri, 
păduri putem să le punem cuiburi artificiale făcute din 
scînduri, potrivite cu mărimea și preferința păsărilor. În 
cartea „Povestiri din lumea păsărilor“, de M. Tălpeanu, 
se dau o mulțime de date preţioase în legătură cu confecţio- 
narea cuiburilor. 

Cuiburile se instalează în toamnă sau în primăvară. 
Este de preferat prin octombrie. În acest caz, ele vor putea 
fi folosite ca adăposturi pentru iarnă. Cînd se pun mai 
multe cuiburi, distanţa între ele trebuie să fie de 30—50 m. 
Cuiburile pentru grauri se pot pune și mai multe pe 
același arbore, aceste păsări preferînd să locuiască mai 
multe la un loc, 

Cuiburile se aşază cu orificiul spre SE. Înălțimea de 
fixare este, pentru piţigoi, de 3—4 m şi pentru grauri de 
4—6 m. Cuiburile se așază sub o ramură în așa fel ca să 
fie greu de descoperit de răpitoare, să aibă umbră. Intrarea 
să nu fie împiedicată de ramuri groase. Piţigoii sînt foarte 
sensibili la umezeală, răceală și întuneric. Cuiburile trebuie 
controlate din cînd în cînd. Ele sînt deseori ocupate de 
șoareci, veveriţe, lilieci, viespi. Cînd cuiburile sînt bine 
confecționate şi instalate în locuri potrivite, păsările nu 
întîrzie să le ocupe în fiecare an. 

Într-o localitate din R. D. Germană nu erau deloc 
grauri. Ca să-i atragă, populaţia a pus în copaci cuiburi 
artificiale. În doi ani numărul graurilor a ajuns la 
cîteva mii. 

În U.R.S.S. s-a instituit o zi a păsărilor, cînd prietenii 
lor se întrec în a instala cuiburi articifiale. Mai ales 
pionierii au o activitate bogată și frumoasă în acest sens. 
Pionierii confecţionează în fiecare an cel puţin un cuib 
pentru grauri şi două cantine pentru păsări iarna. În re- 
giunea Moscova se pun anual, în parcuri, sute de mii de 
cuiburi. În 1959, de ziua păsărilor, la Vologda, oraș din 
nord, au fost instalate 200 de cuiburi în grădină și parcuri. 
90%/, din ele au fost ocupate de păsări, care au scos 1 278 de 
pui și au distrus aproape o tonă de insecte în cursul pri- 
măverii şi verii. 


„SERENGETI NU TREBUIE SĂ MOARĂ“ 


„Sîntem siliți să ucidem un animal, 
dar să o facem cu milă și părere de 
rău şi nu din capriciu sau plăcere şi 
nici cu cruzime“ 


(ARISTOTEL) 


În antichitate, la egipteni, ibisul era considerat pasăre 
sfîntă. Fiindcă venirea lui coincidea cu revărsarea Nilului, 
se credea că aduce această binecuvintată și așteptată bine- 
facere. Cei din vechime îmbălsămau corpul ibisului şi-l 

depuneau în mormintele faraonilor. La atenieni au existat 
legi pentru ocrotirea animalelor. Hindușii cred că sufle- 
tele celor morți trec în corpul animalelor, de aceea se 
poartă cu ele cu blindețe. Prima lege de ocrotire a păsări- 
lor datează în India din Secolul al III-lea î.e.n. 

Amerindienii văd în orice vietate un prieten. Unele 
triburi folosesc penele unor păsări pentru împodobirea 
capului. Ca să nu le omoare, ei se servesc de săgeți cu 
virful neascuţit, unse cu o otravă slabă. Păsările cad 
ameţite, vînătorul ia penele şi le dă drumul. 

În 1705, Petru cel Mare a dat un ucaz pentru protecţia 
animalelor din rezervația Izmailov, din apropierea Mos- 
covei. Braconierii erau aspru pedepsiţi. 

„Faptele ne amintesc la fiecare pas — scrie Fr. Engels 
în «Dialectica naturii» — ca să nu stăpînim nicidecum 
natura așa cum stăpînește un cuceritor un popor străin, 
că nu o stăpînim ca cineva din afara naturii, ci că dimpo- 
trivă, îi aparținem prin carnea, prin sîngele și creierul 
nostru, că ne aflăm în mijlocul ei și că toată stăpînirea 
noastră a naturii constă în posibilitatea pe care o avem, 
spre deosebire de celelalte ființe, de a-i cunoaște legile şi 
de a le aplica în mod adecvat,“ 

Primele încercări pentru protecția animalelor s-au făcut 
pe la începutul secolului trecut, întîi în Anglia şi de acolo 
au trecut și în alte ţări de pe continent. Dar societăţile și 
legile pentru protecţia naturii au fost primite timp în- 
delungat cu adevărate torente de batjocură. S-au găsit, 
din păcate, oameni care susțineau că este un lucru ne- 
serios și chiar ridicol ca cineva să se ocupe de soarta 
animalelor. A fost nevoie de multă luptă și mai ales de 
perseverență din partea iniţiatorilor pînă ce lumea a fost 
cîștigată pentru apărarea animalelor și ocrotirea naturii. 

Astfel, treptat, treptat, în multe ţări s-au luat măsuri 
de protecţie a animalelor și plantelor rare amenințate cu 
dispariţia. 

În Elveţia, protecţia naturii este bine organizată. În 
această ţară, cinstea cea mai de seamă pentru un şcolar 
este să facă parte dintr-o societate pentru protecția natu- 
rii. În Polonia, o lege din 1920 obligă pe ţărani să pună în 

grădini cîte un cuib artificial pentru păsări. De atunci 
colonizarea păsărilor a luat o extensie neobişnuită. 

În Marea Britanie o lege specială interzice folosirea și 
purtarea penelor de păsări ca ornamente la veșminte. A 
existat înainte altă lege care îi obliga pe străinii care 
veneau în Anglia să-și ridice de la pălării penele de 
păsări. O lege mai recentă interzice vinzarea și cumpărarea 
pieilor de păsări şi colectarea ouălor de păsări sălbatice. 

În prezent, protecţia naturii, în general, și ocrotirea 
păsărilor este prevăzută prin legi în cele mai multe ţări. 
Apar 250 de reviste de ornitologie în toate limbile. Au 
fost înfiinţate parcuri naţionale și rezervaţii, adevărate 
colțuri de rai pentru animale. Aici nu se aud lovituri de 
topor care doboară arborii și nici bubuitul ucigătoarelor 
arme. Aceste rezervaţii au menirea să păstreze atit pentru 
generaţiile de azi, cît și pentru cele viitoare frumuseţile şi 
bogăţiile naturii. 

Țara noastră este una dintre ţările preocupate de 
ocrotirea monumentelor naturii. În momentul de faţă 
numărul rezervațiilor de la noi se ridică la 140, cu o 
suprafaţă totală de peste 80 000 de ha, răspindite în tot 
cuprinsul ţării. În Delta Dunării, considerată de specialiști 
ca o comoară ornitologică unică în Europa și ca ultim 
refugiu al unor păsări și animale demult dispărute sau pe 
cale de dispariţie, s-au creat trei mari rezervaţii de 
40 000 ha și mai multe refugii de cuibărit și migraţie a 
păsărilor, cu menţinerea mediului de apă și mlaștină. 

Principala rezervaţie românească pentru ocrotirea na- 
turii este Parcul Naţional din Munţii Retezat, care cuprinde 
aproximativ 10 000 ha. 

O atenţie deosebită se acordă ocrotirii păsărilor 
rare, amenințate să dispară, vulturul pleșuv, pajura 
(acvila), cocoșul-de-mesteacăn, dropia, pelicanul, egreta, 
stîrcul lopatar, cătăliga și a altora. 

Și în alte ţări, parcurile naționale și rezervațţiile ocupă 
un loc aparte în peisaj și în preocuparea oamenilor. În 
S.U.A. ele ocupă 5 500 000 ha. Parcul celebru și totodată 
cel mai vechi din întreaga lume este Parcul Yellowstone, 


© colecţia cristal O 165 


situat în vestul S.U.A., înfiinţat în 1872, care se află la al- 
titudinea de 3 400 m și ocupa o suprafaţă de 1 000 000 ha. 

Viața primului conducător al acestui întins parc este 
impresionantă. Se numește Grey Owl, ceea ce în românește 
înseamnă „Bufnița Cenușie“. Tatăl lui a fost englez, mama 
era amerindiană. A trăit printre amerindieni și s-a căsă- 
torit cu o amerindiană de neam nobil, care a urmat 
școlile oamenilor albi. Împreună s-au retras în inima pă- 
durilor virgine, unde Bufnița Cenuşie s-a ocupat cu vină- 
toarea de castori. Anahoreo — așa se numea soția lui 
Bufniţă Cenușie — crescută de mică în credința că anima- 
lele sînt fraţi cu oamenii și trebuie cruţaţi, nu se putea 
împăca de loc cu meseria soţului ei. Era pentru ea un chin 
cumplit să asiste la omorirea atitor animale nevinovate, 
să le vadă cum se zbăteau în agonia morţii, să audă cum 
plîngeau puișorii rămași fără părinţi. A încercat în mai 
multe rînduri să-l convingă pe soţ să înceteze războiul dus 
împotriva castorilor nevinovaţi. 

Încetul cu încetul, Bufnița Cenușie şi-a dat seama că 
soţia lui are mare dreptate. Moartea unui castor vînat l-a 
impresionat atit de mult, încît din ziua aceea nu i-a 
mai putut ucide. 

Din dușman neîmpăcat al animalelor el devine prietenul 
lor cel mai bun şi mai înţelegător. În cartea „Oameni și 
animale“ i tradusă în mai multe limbi, Bufnița Cenușie 
povestește viaţa lui din pădure și arată cum a ajuns la 
această convertire. 

În S.U.A. numeroase persoane şi societăți particulare 
se ocupă cu problema ocrotirii naturii. Organizaţia cea mai 
cunoscută şi cu cea mai bogată şi rodnică activitate este 
„National Audubon Society“, care poartă numele cunoscu- 
tului naturalist american, părintele ornitologiei din Lumea 
Nouă. Societatea are rezervaţii proprii, unele din ele 
ocupînd suprafețe întinse, dispune de mijloace materiale 
importante şi tipărește numeroase publicaţii. 

Canada are 18 rezervaţii cu o suprafaţă de 7 000 000 ha. 

Și în părţile Asiei, unele țări se ocupă intens cu 
ocrotirea naturii. Indonezia are 120 de parcuri naţionale 


1 Owl, Grey, Oameni şi animale, Edit. Junimea, lași, 1974. 

cu o suprafaţă de 2 000 000 ha. În India sînt multe parcuri, 
iar în programele școlare figurează ca obiect de studiu 
şi protecţia naturii. La fel şi în Birmania. Noua Zeelandă 
are mai multe parcuri întinse, cel mai mare fiind Fiorland 
cu 1 200 000 ha. 


Problema ocrotirii naturii din Africa preocupă de mult 
timp pe oamenii de stat și de știință din mai multe țări. 
Numărul animalelor din această parte a lumii s-a redus 
într-un ritm îngrijorător de rapid, prin folosirea armelor 
de foc de către indigeni, dar mai ales vinatului practicat 
de europeni. Colonizatorii s-au năpustit asupra animalelor 
sălbatice, una din bogăţiile cele mai mari ale acestui întins 
continent. Elefanții, hipopotamii, leii, antilopele erau vînaţi 
fără milă pentru cîștig şi de cele mai multe ori, pentru 
distracție. În 1880 au fost uciși 60000 de elefanţi. În 
1953 în coloniile franceze din Africa au fost vînate 3 000 000 
de antilope. Unii vînători nu aveau nici timpul să trans- 
porte pieile animalelor ucise și se mulțumeau — pentru a 
se putea lăuda — să taie cozile leilor omoriţi. 

De aceea, crearea de rezervaţii naturale și parcuri şi 
interzicerea vinătorii s-au impus cu mare și urgentă 
necesitate. 

Se poate spune că în momentul de faţă Africa este unul 
din cele mai bogate continente în rezervaţii și parcuri 
naturale. Unul din cele mai reprezentative este Kriiger 
National Parc, creat în 1898 şi reorganizat, în forma ac- 
tuală, în 1936. Situat pe teritoriul Republicii Africa de Sud, 
la frontiera cu Mozambicul, parcul ocupă 19 084 km? şi se 
caracterizează printr-o mare varietate a faunei. Una din 
cele mai mari rezervaţii este Etosha Pan Parc, care ocupă 
suprafaţa de 67 340 km 2. Unele parcuri sînt și în Kenya, 
suprafaţa lor întinzîndu-se pe 54 600 km 2. În toate aceste 
refugii ideale pentru animale se află și un număr impresio- 
nant de păsări. Astfel Parcul Naţional Tsawo din Kenya 
are peste 2 000 000 de flamingo și circa 370 de alte specii 
de păsări. 

Parcul Naţional Serengeti din Tanganyika, înființat în 
1951, este unul din cele mai bogate în faună și unul din 
cele mai interesante dintre toate parcurile din Africa. Are 
o suprafață de 12 500 km?, o lungime de 200 km și cuprinde 

munţi care se ridică pînă la 3 000 m. Acest parc naţional 
a ajuns ca model de organizare şi pentru celelalte țări 
africane graţie şi muncii neobosite a celor doi Grzimek, 
tatăl şi fiul, care și-au consacrat viaţa unui scop nobil şi 
uman : ocrotirea animalelor sălbatice. Bernhard Grzimek, 
doctor în biologie, doctor în medicină veterinară, director 
al Grădinii Zoologice din Frankfurt pe Main, a plecat îm- 
preună cu fiul său Michael, în 1957, să studieze fauna 
africană. Ei au făcut recensămîntul animalelor din Seren- 
geti și un film în culori pentru a arăta lumii frumuseţile 
naturii din Serengeti și a îndemna lumea să facă toate 
sforțările pentru a o păstra pentru viitor. 

Cartea lor „Serengeti nu trebuie să moară“ și filmul cu 
același titlu au avut un succes neobișnuit de mare şi au 
atras atenţia opiniei publice mondiale asupra soarte: ne- 
drepte a animalelor sălbatice de pe teritoriul african. 
Cartea a fost tipărită în mai multe ediţii, tradusă în 
29 de limbi, iar filmul a rulat în 67 de ţări. 

La 10.]. 1959, Michael Grzimek zbura pe un mic avion 
pentru a filma animale. La un moment dat un vultur s-a 
lovit de aparat, i-a blocat comenzile, provocînd căderea 
aparatului și moartea tînărului. A fost înmormîntat pe 
marginea unui vulcan stins. Pe piatra de mormiînt, Admi- 
nistrația Parcului a scris : „Michael Grzimek 12. IV. 1934— 
10. I. 1959. El și-a dat tot ce a avut, chiar viața pentru 
salvarea faunei din Africa“. 

Trebuie spus că rezervaţiile și parcurile naţionale din 
toate părțile lumii se bucură de o atenție specială din 
partea iubitorilor naturii, iar numărul vizitatorilor creşte 
din an în an. Numărul vizitatorilor din parcurile Africii 
crește continuu. 

Ca o consecinţă firească a grijii de ocrotire a naturii, pe 
plan mondial s-a născut ideea organizării Planului Biologic 
Internaţional la care au aderat peste 50 de țări din toate 
părţile globului. Acest plan se bucură de sprijinul unor 
organizaţii internaţionale — O.N.U., U.N.E.S.C.O., O.M.S. 
etc. Arena cercetărilor fără precedent iniţiată de ţările par- 
ticipante va fi întregul glob terestru, toată biosfera lui : 
uscatul, rîurile, locurile, mările, oceanele. Scopul urmărit 
este să se facă un inventar biologic al Terrei. 

SECRETUL LUI ANTEU 


În toate centrele mari ale lumii, orășenii sînt stăpîniți 
de „fuga în natură“ ori de cîte ori au posibilitatea. În 
fiecare zi de sărbătoare numeroși locuitori lasă la o parte 
toate ocupațiile și părăsesc străzile înfierbintate și îm- 
bicsite de praf ale orașului pentru a petrece ziua în sînul 
naturii. - 

Cu trenul, cu maşinile, cu autobuzele, cu bicicleta, cu 
barca sau pe jos oamenii se întîlnesc pe toate drumurile 
şi potecile din preajma oraşelor. La o margine de pădure, 
pe malul unei ape, la umbra unui copac, lîngă un izvor se 
opresc grupuri zgomotoase. 

Nimic nu se poate compara cu timpul petrecut în 
mijlocul naturii. Nicăieri omul nu simte o mai deplină 
destindere și reculegere. 

Gigantul Anteu din mitologia greacă prindea puteri 
atingind pămîntul. La fel și omul de azi, indiferent de 
ocupaţie și vîrstă, găsește în natură un izvor nesecat de 
înviorare, de încurajare, de putere, de reconfortare. 

Pentru omul obosit de trudă zilnică, natura este acea 
îîntînă miraculoasă care parcă-l întinerește cu adevărat. De 
aceea, ziua de odihnă i se pare mai lungă decît celelalte, iar 
cînd seara sună ceasul plecării spre casă, omul se simte 
înviorat ca după o baie binefăcătoare : împrospătat, ușor, 
plin de voie bună, de putere şi pregătit pentru o nouă 
perioadă de activitate. 

Puţine țări au fost înzestrate cu atîtea bogății și frumu- 
seţi ca ţara noastră. Ceea ce face farmecul neasemuit al 
acestor frumuseți mereu noi, nebănuite, este perfecta 
armonie între ele și surprinzătoarea putere de viaţă care 
le însufleţește. 

„„Pămînturile pe care trăiește poporul român — scrie 
Geo Bogza în «Tablou geografic» — nu au nimic spectacu- 
los pe scară continentală, dar sînt o îmbinare atît de ar- 
monioasă de munţi, dealuri, ape și cîmpii, încît alcătuiesc 
o ţară de sine stătătoare, menită a fi vatra neclintită a 
unei colectivităţi umane. Strămoșii românilor nu au rătăcit 
în căutarea unei patrii, ci din cele mai vechi timpuri — de 
peste două mii de ani — de la Dunăre, de la Marea Neagră 
şi din Carpaţi au privit răsăritul soarelui. 


0 colecția cristal O 169 


Nici Dunărea nu este cel mai lung fluviu din lume, nici 
Carpaţii nu au piscuri care să rivalizeze cu ale Himalayei, 
iar pe întinderea globului pămîntesc Marea Neagră abia 
poate fi băgată în seamă. Nici una din gloriile geografice 
ale pămîntului, cunoscute omenirii din lumea întreagă 
nu-și ridică fruntea dintre hotarele țării noastre. 

Dar o ţară în care nu sînt munţi gigantici, nici fluvii 
sau întinderi imense, prin ce poate fi caracterizată ? În 
cazul nostru prin ritmul atît de viu al inimii sale. O vrabie, 
de pildă, este mai mică decît un vultur. Dar oricine a luat 
în pumnul său o vrabie, nu va uita surprinzătoarea senzaţie 
de viaţă — intensă, nemijlocită, tulburătoare — transmisă 
de zvicnetul acelui trup mic, încăput în podul palmei. 

O senzație asemănătoare pune stăpînire pe oricine 
cuprinde cu privirea armonioasă și via îmbinare de pămin- 
turi care alcătuiesc patria poporului român.“ 

Natura îi poate procura omului infinite bucurii numai 
cu condiţia ca el să se apropie de ea cu înțelegere, cu 
simpatie, cu dragoste. El o supune, o transformă şi o pune 
în serviciul său, însă se cuvine să nu o degradeze. 

Omul de azi trebuie să fie înţelept. Natura, în totalitatea 
ei, este o avuţie socială, este izvorul bogățiilor de care 
dispune umanitatea. În decursul secolelor omul a făcut 
multe greșeli față de natură, distrugînd fără milă și adesea 
fără rost multe specii de animale și plante. 

Fiecare generaţie are datoria morală să lase generaţiilor 
ce vor veni bogățiile și frumusețile naturii în stare mai 
bună și în cantităţi sporite decit le-a primit de la genera- 
tiile precedente. 

În cartea „Serengeti nu trebuie să moară“, prof. 
Grzimek scrie : „Animalele sălbatice reprezintă o avere şi 
o podoabă de valoare egală cu Catedrala Sf. Petru, cu 
Luvru, cu Acropole“... Chiar și în epoca noastră, epoca în- 
floririi neobișnuite a tehnicii, în înţelesul de cultură intră 
şi atitudinea justă față de natură și mai ales față de lo- 
cuitorii ei, adică faţă de animale şi plante. 

Din toate vieţuitoarele din natură omul a găsit cea mai 
mare înrudire sufletească cu păsările. De ele se simte legat, 
lor le acordă simpatie și dragoste. În legende, în cîntece, în 
doine, în poeziile populare, păsările ocupă locul imediat. 

după flori. Poeţii din toate timpurile le-au cîntat și le-au 
admirat farmecul. 

Reprezentînd o parte din peisaj, păsările sînt în același 
timp şi podoaba lui aleasă. Înzestrate de natură cu vioi- 
ciune, cu mare putere de viaţă, ele sînt cele mai animate 
ființe din natură. 

Pretutindeni, în cîmpii, în finețe, în păduri, pe ape, în 
jurul casei, iarna și vara, păsările înviorează și dau culoare 
naturii. Acolo unde ele lipsesc, și cea mai frumoasă pri- 
veliște pare goală, fără viaţă ! 


CUPRINS 


Prefaţă . . . . . e «+ 


SA FACEM CUNOȘTINȚĂ CU PĂSĂRILE 


Acești cetățeni ai lumii . . . . 
Pe urmele strămoşilor . . . 
Minunata maşină de zbor . . 
Stăpinii oceanului acrian . . 
Viaţa activă cere multă energie 


CINTECUL — MIJLOC DE COMUNICARE 


Delimitarea teritoriului . . . 
Anunţ matrimonial . . ©. à 
Celebri maeştri cintăreţi e . à 


CASA ȘI FAMILIA 

Nunta . . . e e > . >è > 
Cuibul . . . a © > > è œ 
Oul . . ‘e . . . Ñ 
Puii . . . sk. . . 


CĂLĂTORIA PĂSĂRILOR 
Irezistibila chemare a plecării . . 
Din tainele migraţiei . . . . 


Drumuri ostenitoare, plinc de riscuri şi sacrificiii 


Ultimul și cel mai greu pas: omul . 
Popas în ţara lăgăduită . . . > 
Rciîntoarcerea în locurile natale e 


DIN VIAȚA ARIPATELOR 
Cum se apără păsările de duşmani . 
Obiceiuri şi comportări neobişnuite 


109 
114 


ALIAȚI PREȚIOȘI 
S.O.S. — insectele şi răzătoarele atacă . 
Omul nu luptă singur . . à. 


OMUL ȘI PĂSĂRILE 

Duşmanul cel mai periculos . . . + 
Crima de pe Lacul cerbilor 

Duşmanii „Moderni“ ai păsărilor 
Consecințele sfărimării lanțurilor trofice 
Şi păsările răpitoare trebuie ocrotite . 
Prietenia dintre om şi păsări . 

Pilde de oameni faţă de păsări . 
„Serengeti nu trebuie să moară“ 
Secretul lui Anteu . . . . 


122 
126 


133 
137 
139 
144 
149 
151 
155 
163 
169 


Lector : OLCA SILVIA TURBATU 
Tehnoredactor : GABRIELA ILIOPOLOS 


Coli de tipar : 11. 
Comanda nr. 961. Tiraj : 30 000 ex broșate. 


Comanda nr. 90 061 
Combinatul Poligratic „Casa Scîntelie 
București — Piaţa Scinteii nr. 1 
Republica Socialistă România 


Aproape oriunde vom colinda pe globul 
pămiîntesc, vom întîlni mișcarea elegantă, 
în aer, a păsărilor, care-şi vestesc prezența, 
de cele mai multe ori, si prin «glasul» lor 
inimitabil. Fe țărmurile înghețate de la 

